ക്രിസ്മസിന്‍റെ മാജിക് നേരിട്ടറിയാം... ഈ ലോകനഗരങ്ങള് കാത്തിരിക്കുന്നു! | From Vienna To North Pole, Alaska: World’s Most Magical Christmas Towns - Malayalam Nativeplanet\n»ക്രിസ്മസിന്‍റെ മാജിക് നേരിട്ടറിയാം... ഈ ലോകനഗരങ്ങള് കാത്തിരിക്കുന്നു!\nPublished: Friday, November 26, 2021, 13:17 [IST]\n51 min ago കെഎസ്ആര്‍ടിസിയുടെ വേളാങ്കണ്ണി യാത്ര... കുറഞ്ഞ ചിലവില് പോകാം..\nവീണ്ടും ഒരു ക്രിസ്മസ് കാലം കൂടി വരവായി. കഴിഞ്ഞ വര്‍ഷത്തെ ആഘോഷങ്ങളെല്ലാം കൊവിഡ് കൊണ്ടുപോയെങ്കിലും ഇത്തവണ കാര്യങ്ങള് കുറച്ച് ആശ്വസത്തിലാണുള്ളത്. അതുകൊണ്ടുതന്നെ കൊവിഡ് നിയന്ത്രണ വിധേയമായ ഇടങ്ങളിലെല്ലാം ക്രിസ്മസ് പഴയ പ്രതാപത്തില് തന്നെ കാണുവാന് സാധിക്കും.\nക്രിസ്മസ് എന്ന മാജിക് അതിന്‍റെ ഏറ്റവും മനോഹാരിതയില് ആസ്വദിക്കുവാന് പറ്റിയ നിരവധി ഇടങ്ങള് ലോകത്തിന്റെ വിവിധ ഭാഗങ്ങളിലുണ്ട്. പരേഡുകളും ക്രിസ്മസ് മാര്‍ക്കറ്റുകളും ഒക്കെയായി വ്യത്യസ്തതകള് നിറഞ്ഞ ക്രിസ്മസ് ആഘോഷത്തില് പങ്കാളികളാകുവാന് പറ്റിയ ലോക നഗരങ്ങളെയും ക്രിസ്മസ് വില്ലേജുകളെയും പരിചയപ്പെടാം...\nപഴയകാല രീതിയിലുള്ള ക്രിസ്മസ് ആഘോഷങ്ങള്‍ക്ക് ഇന്നും പ്രാധാന്യം നല്കുന്ന നഗരങ്ങളിലൊന്നാണ് വിയന്ന. രുചികരമായ രുചികളും അതിശയകരമായ മസാലകൾ ചേർത്ത മൾഡ് വൈനും ഒഴിവാക്കി ഇവിടെ ക്രിസ്മസ് ആഘോഷം ഇല്ലേയില്ല. നഗരത്തിന്റെ മുക്കിലും മൂലയിലും കാണുന്ന ക്രിസ്മസ് അലങ്കാരങ്ങളും തോരണങ്ങളും ഇവിടുത്തെ ആഘോഷത്തിന്റെ തോത് നിങ്ങളോട് വിളിച്ചു പറയും. സന്ദർശകർക്ക് വൈവിധ്യമാർന്ന കരകൗശല വസ്തുക്കളും ആഭരണങ്ങളും വില്‍ക്കുന്ന ധാരാളം ചെറിയ ഷോപ്പുകള് കണ്ടെത്താം. ലോകത്തിന്റെ സംഗീത തലസ്ഥാനങ്ങളിലൊന്നായതിനാല് തന്നെ കച്ചേരികള് ഇവിടെ സ്ഥിരം കാണാം. വിയന്ന പര്യവേക്ഷണം ചെയ്യുന്നതിനു പറ്റിയ സമയം ക്രിസ്മസ് കാലമാണ്.\nയൂറോപ്പിലെ ഏറ്റവും പഴക്കമേറിയതും വലുതുമായ ഭൂഗർഭ ക്രിസ്മസ് മാർക്കറ്റ് ആണ് നെതര്‍ലന്‍ഡിലെ വാൽകെൻബർഗ് ക്രിസ്മസ് മാർക്കറ്റ്. പട്ടണത്തിനടിയിലുള്ള വളഞ്ഞു പുളഞ്ഞ വഴികളിലൂ‌ടെ എത്തിച്ചേരുന്ന ഗുഹകളുടെ ഒരു ലോകമാണ് ഈ ക്രിസ്മസ് മാര്‍ക്കറ്റിനെ മനോഹരമാക്കുന്നത്. ഗുഹയിൽ ശിൽപങ്ങളും പതിനെട്ടാം നൂറ്റാണ്ടിലെ ഒരു ചാപ്പലും റോമൻ കാലഘട്ടത്തിലെ സംരക്ഷിത മ്യൂറൽ ഡ്രോയിംഗുകളും ഉണ്ട്. ഒരു ചെറിയ ക്രിസ്മസ് ഷോപ്പിംഗ് നടത്താനും പരമ്പരാഗത പോളിഷ് കരകൗശലവസ്തുക്കൾ, മാർൽസ്റ്റോൺ ഉൽപ്പന്നങ്ങൾ തുടങ്ങിയവ വാങ്ങുവാനും ഇവിടം പ്രയോജനപ്പെടുത്താം.\nനവംബർ പകുതിയോടെ തുറക്കുന്ന മാർക്കറ്റ് ക്രിസ്മസിന് തൊട്ടുമുമ്പ് വരെ പ്രവർത്തിക്കുന്നു\nക്രിസ്മസ് ആഘോഷിക്കാൻ യുഎസിലെ ഏറ്റവും മികച്ച സ്ഥലങ്ങളിലൊന്നാണ് വെർമോണ്ടിന് ന്യൂ ഇംഗ്ലണ്ടിലെ ഏറ്റവും മനോഹരമായ പട്ടണങ്ങളിൽ ഒന്ന് എന്ന ഖ്യാതിയുമുണ്ട്.\nവുഡ്‌സ്റ്റോക്കിലെ പട്ടണത്തിൽ, 19-ആം നൂറ്റാണ്ടിലെ നോർസ് സംസ്‌കാര പാരമ്പര്യങ്ങളുള്ള ക്രിസ്‌മസിന് മുമ്പുള്ള ഉത്സവമായ വസൈൽ വീക്കെൻഡിനൊപ്പം നഗരം ശരിക്കും അവധി ആഘോഷിക്കുന്നു. 50-ലധികം കുതിരകളും റൈഡർമാരും അവധിക്കാല വസ്ത്രങ്ങളും പീരിയഡ് ഡ്രെസ്സുകളും ധരിക്കുന്ന ഒരു പരേഡും വാഗൺ, സ്ലീ റൈഡുകളും ഒപ്പം ബില്ലിംഗ്സ് ഫാം &ആന്‍ഡ് മ്യൂസിയത്തിൽ 19-ാം നൂറ്റാണ്ടിലെ ക്രിസ്മസ് ആഘോഷവും ഇതിൽ ഉൾപ്പെടുന്നു.\nക്രിസ്മസ് ആഘോഷിക്കുവാന് ലോകത്തിലെ ഏറ്റവും മികച്ച ഇടം ഏതാണെന്ന ചോദ്യത്തിന് സംശയമില്ലാതെ തിരഞ്ഞെടുക്കുവാന് പറ്റിയ ഇടമാണ് ഫിൻലാന്റിലെ ലാപ്ലാൻഡിലുള്ള റൊവാനി. ആർട്ടിക് സർക്കിളിന് തൊട്ടു വടക്കായി സ്ഥിതി ചെയ്യുന്ന റൊവാനിമിയിലാണ് സാന്താ ക്ലോസിന്‍റെ ഭവനം എന്നാണ് വിശ്വസിക്കുന്നത്. ഹസ്കി-ഡോഗ് റൈഡുകൾ, മഞ്ഞിൽ ടോബോഗനിംഗ്, നോർത്തേൺ ലൈറ്റുകൾ കാണല് എന്നിവയാണ് ഇവിടെ ചെയ്യുവാന് പറ്റിയ കാര്യങ്ങള്. തണുത്തുറഞ്ഞ അനുഭവം വേണമെങ്കിൽ, പൂർണ്ണമായും മഞ്ഞും ഐസും കൊണ്ട് നിർമ്മിച്ച ആർട്ടിക് സ്‌നോഹോട്ടലിൽ താമസിക്കുക\nജർമ്മനിയിലെ ന്യൂറംബർഗ് ക്രിസ്മസ് മാർക്കറ്റ് ഓരോ വർഷവും രണ്ട് ദശലക്ഷത്തിലധികം സന്ദർശകരെ ആകർഷിക്കുന്നു. ലോകത്തിലെ ഏറ്റവും പ്രസിദ്ധമായ ക്രിസ്മസ് മാര്‍ക്കറ്റുകളില് ഒന്നും കൂടിയാണ്. ഇവിടെ സാധാരണയായി പരമ്പരാഗത രീതിയില് നിര്‍മ്മിച്ച കളിപ്പാട്ടങ്ങളും അവധിക്കാല സാധനങ്ങളും മാത്രമാണ് വില്‍ക്കപ്പെടുന്നത്. എല്ലാ ക്രിസ്മസ് പ്രതാപത്തിലും അലങ്കരിച്ചിരിക്കുന്നു. കുട്ടികൾക്ക് ടോയ് മ്യൂസിയവും ഇവിടെ സന്ദര്‍ശിക്കാം.\nക്രിസ്മസ് ആഘോഷിക്കാൻ യൂറോപ്പിലെ ഏറ്റവും മികച്ച സ്ഥലങ്ങളിലൊന്നായ സ്ട്രാസ്ബർഗ് ഫ്രാന്‍സിലാണ് സ്ഥിതി ചെയ്യുന്നത്. ക്രിസ്മസ് ഗ്രാമങ്ങളുടെ അതിമനോഹരമായ കുറേയഗികം കാഴ്ചകളാണ് ഇവിടെ ഒരുക്കിയിരിക്കുന്നത്. നഗരത്തിലെ ക്രിസ്മസ് പരിപാടി കച്ചേരികളും എല്ലാത്തരം സാംസ്കാരിക പരിപാടികളും കൊണ്ട് നിറഞ്ഞിരിക്കുന്നു.\nനവംബർ അവസാനം മുതൽ ജനുവരിയുടെ തുടക്കം വരെ ക്രിസ്മസ് ആഘോഷങ്ങള്‍ക്ക് പ്രാധാന്യം നല്കുന്ന ഇടമാണ് ബ്രൂഗസ്. ക്രിസ്മസ് ദിനങ്ങള് അടുക്കുന്നതോടെ ഇവിടുത്തെ ആഘോഷങ്ങളും അതിന്റെ പരിധിയിലേക്കുയരും. വര്‍ഷം മുഴുവനും അതിശയിപ്പിക്കുന്ന ഇടമാണെങ്കിലും ക്രിസ്മസ് കാലം തന്നെയാണ് ഇവിടം സന്ദര്‍ശിക്കുവാന് പറ്റിയ സമയം. വിന്റർ ഗ്ലോ സമയത്ത് 16 ദിവസത്തേക്ക്, നഗരം പ്രധാന ഷോപ്പിംഗ് തെരുവുകളിലെ ട്രാഫിക് പരിമിതപ്പെടുത്തുകയും സൗജന്യ പൊതുഗതാഗതം വാഗ്ദാനം ചെയ്യുകയും ചെയ്യുന്നു.\nപരമ്പരാഗത രീതിയിലുള്ള ക്രിസ്മസ് മാര്‍ക്കററാണ് റിഗ. പ്രധാനമായു കുട്ടികളെ ആകര്‍ഷിക്കുന്നതാണ് ഇവിടുത്തെ അലങ്കാരങ്ങള്. സവാരി കുതിരകൾ, കുതിരവണ്ടി, ആടുകളും മുയലുകളുമുള്ള മൃഗങ്ങളുടെ കോർണർ എന്നിവ പോലെ നിരവധി കാര്യങ്ങള് ഇവിടെ കാണാം.\nയുണൈറ്റഡ് സ്റ്റേറ്റ്സിലെ ഏറ്റവും ആവേശകരമായ ക്രിസ്മസ് നഗരമാണ് ഉത്തരധ്രുവം. വര്‍ഷത്തില് മുഴുവന് ക്രിസ്മസ് ആഘോഷമുള്ള ഇടമാണ് നോര്‍ത്ത്പോള്. 2,200 താമസക്കാരാണ് ഇവിടെയുള്ളത്. ക്രിസ് ക്രിംഗിൾ ഡ്രൈവ്, മിസ്റ്റ്ലെറ്റോ ലെയ്ൻ അല്ലെങ്കിൽ സാന്താക്ലോസ് ലെയ്ൻ തുടങ്ങിയ തെരുവുകളിലൂടെ നിങ്ങൾക്ക് ഡ്രൈവ് ചെയ്യാം\nഎസ്റ്റോണിയൻ തലസ്ഥാനമായ ടാള്‍ഇന് അതിമനോഹരമായ ക്രിസ്തുമസ് സ്പിരിറ്റിന് പേരുകേട്ടതാണ്. ലോകത്തിലെ ആദ്യത്തെ ക്രിസ്മസ് ട്രീ 1441ല് ഇവിടെ സ്ഥാപിച്ചു. മഞ്ഞിൽ പൊടിപിടിച്ച മധ്യകാല പഴയ നഗരവും, ഇരുട്ടിന് ശേഷം കത്തിക്കുന്ന വിളക്കുകളും ഇതിന്‍റെ ഭംഗി വര്‍ധിപ്പിക്കുന്നു.\nഅതിമനോഹരമായ കെട്ടിടങ്ങൾ, അലങ്കാരങ്ങൾ, ടൗൺ സെന്റർ ഹോളിഡേ മാർക്കറ്റുകൾ എന്നിവയാൽ സമ്പന്നമാണ് ജര്‍മ്മനിയിലെ കൊളോണ്. ക്രിസ്മസിന് ഇവിടെ പ്രത്യേക വൈബാണ്. വിശാലമായ സമ്മാനങ്ങൾ, അവധിക്കാല അലങ്കാരങ്ങൾ, ഭക്ഷണങ്ങൾ എന്നിവയ്‌ക്കൊപ്പം ഇവിടുത്തെ ക്രിസ്മസ് ആഘോഷങ്ങള് അടിപൊളിയാക്കാം.\nRead more about: travel celebrations christmas


UUKMA News കാവേരി പ്രശ്‌നത്തിൽ മാത്രമല്ല മറ്റു പലതിലും രജനി മൗനം പാലിക്കുന്നുണ്ട്: - UUKMA News കാവേരി പ്രശ്‌നത്തിൽ മാത്രമല്ല മറ്റു പലതിലും രജനി മൗനം പാലിക്കുന്നുണ്ട്: - UUKMA News\nകാവേരി പ്രശ്‌നത്തിൽ മാത്രമല്ല മറ്റു പലതിലും രജനി മൗനം പാലിക്കുന്നുണ്ട്:\nചെന്നൈ: കാവേരി നദീജല പ്രശ്‌നത്തിൽ മാത്രമല്ല മറ്റു പല വിഷയങ്ങളിലും രജനീകാന്ത് മൗനം പാലിക്കുന്നുണ്ടെന്ന് നടനും മക്കൾ നീതി മയ്യം തലവനുമായ കമലഹാസൻ പറഞ്ഞു. കാവേരി തർക്കത്തിൽ രജനിയുടെ മൗനം എന്തുകൊണ്ടാണെന്ന മാദ്ധ്യപ്രവർത്തകരുടെ ചോദ്യത്തിന് മറുപടി പറയുകയായിരുന്നു അദ്ദേഹം.\n‘രജനീകാന്ത് അദ്ദേഹത്തിന്റെ അഭിപ്രായം പ്രകടിപ്പിക്കാത്ത ഒറ്റപ്പെട്ട സംഭവമല്ല കാവേരി വിഷയം. ഇതു പോലുള്ള നിരവധി പ്രശ‌നങ്ങളിൽ അദ്ദേഹം തന്റെ അഭിപ്രായം പറഞ്ഞിട്ടില്ല. അതുകൊണ്ട് ഒരു കാര്യത്തിൽ മാത്രം ഊന്നൽ നൽകേണ്ടതില്ല’- കമൽ പറഞ്ഞു.\nരാഷ്‌ട്രീയ പ്രഖ്യാപനത്തിന് ശേഷം മുഖ്യധാരാ വിഷയങ്ങളിലുള്ള സൂപ്പർതാരങ്ങളുടെ ഇടപെടലുകൾ വളരെ ഗൗരവത്തോടെയാണ് രാഷ്ട്രീയ ലോകവും ജനങ്ങളും കാണുന്നത്. ജനങ്ങളുമായി ബന്ധപ്പെട്ട വിഷയങ്ങളിൽ തന്റെ അഭിപ്രായ പ്രകടനങ്ങളുമായി വളരെ സജീവമായ ഇടപെടലുകളാണ് കമൽ നടത്തി വരുന്നത്. എന്നാൽ കാവേരി പ്രശ്‌നത്തിലെ കോടതി വിധി ദൗർഭാഗ്യകരമെന്ന പ്രതികരണം മാത്രമാണ് രജനിയിൽ നിന്നും ഉണ്ടായത്.\nഅതേസമയം, അടുത്തിടെ നടന്ന പാർട്ടി പ്രവർത്തകരുടെ സംഗമത്തിൽ തന്റെ വിമർശകർക്ക് മറുപടി നൽകാനും രജനി മറന്നില്ല. ‘എനിക്ക് വേണ്ടി ചുവന്ന പരവതാനി വിരിക്കണമെന്ന് ആരോടും ഞാൻ ആവശ്യപ്പെടുന്നില്ല. എന്നാൽ എന്റെ വഴി തടയാതിരിക്കുക. എം.ജി.ആറിനും ജയലളിതയ്‌ക്കും ശേഷം ശക്തനായ ഒരു നേതാവിന്റെ അഭാവം തമിഴ്നാട്ടിൽ പ്രതിഫലിക്കുന്നുണ്ട്. ആ വിടവ് ഒഴിവാക്കനാണ് ഞാൻ ശ്രമിക്കുന്നത്’- സിനിമാ സ്റ്റൈലിലായിരുന്നു രജനിയുടെ പ്രതികരണം.


16 മണിക്കൂറിനുള്ളിൽ 1.6 മില്യൺ ലൈക്കുകൾ- ഇന്ത്യയിൽ ഏറ്റവുമധികംപേർ ലൈക്ക് ചെയ്ത ടീസർ 'മാസ്റ്ററി'ന്റേത് -\nHome Cinema 16 മണിക്കൂറിനുള്ളിൽ 1.6 മില്യൺ ലൈക്കുകൾ- ഇന്ത്യയിൽ ഏറ്റവുമധികംപേർ ലൈക്ക് ചെയ്ത ടീസർ ‘മാസ്റ്ററി’ന്റേത്\n16 മണിക്കൂറിനുള്ളിൽ 1.6 മില്യൺ ലൈക്കുകൾ- ഇന്ത്യയിൽ ഏറ്റവുമധികംപേർ ലൈക്ക് ചെയ്ത ടീസർ ‘മാസ്റ്ററി’ന്റേത്\nദീപാവലി ദിനത്തിൽ പുറത്തിറങ്ങിയ മാസ്റ്ററിന്റെ ടീസർ സമൂഹമാധ്യമങ്ങളിൽ റെക്കോർഡ് നേട്ടത്തിലാണ്. വിജയ് ചിത്രങ്ങളുമായി ബന്ധപ്പെട്ടവയെല്ലാം എപ്പോഴും റെക്കോർഡുകൾ തകർക്കാറുണ്ട്. ഇപ്പോഴിതാ, ഇന്ത്യയിൽ ഏറ്റവുമധികം ലൈക്ക് ചെയ്യപ്പെട്ട ടീസറെന്ന നേട്ടമാണ് മാസ്റ്റർ നേടിയിരിക്കുന്നത്.\nചിത്രത്തിന്റെ ടീസർ ഇന്ത്യയിൽ ഏറ്റവും അധികം ആളുകൾ ലൈക്ക് ചെയ്ത സന്തോഷവാർത്ത സമൂഹമാധ്യമങ്ങളിൽ പങ്കുവെച്ചത് മാസ്റ്ററിന്റെ പ്രൊഡക്ഷൻ ഹൗസാണ്. 16 മണിക്കൂറിനുള്ളിൽ 16 മില്യൺ കാഴ്ചക്കാരും 1.6 മില്യൺ ലൈക്കുകളുമാണ് ടീസറിന് ലഭിച്ചത്.\nദീപവലി ദിനത്തിലാണ് ചിത്രത്തിന്റെ ടീസർ ആരാധകരിലേക്ക് എത്തിയത്. വിജയ്ക്ക് പുറമെ മാളവിക മോഹനൻ, വിജയ് സേതുപതി, ആൻഡ്രിയ ജെർമിയ, അർജുൻ ദാസ്,ശന്തനു എന്നിവരും വേഷമിടുന്ന ചിത്രത്തിന് അനിരുദ്ധ് രവിചന്ദറാണ് സംഗീതം നൽകുന്നത്. ലോകേഷ് കനകരാജാണ് ചിത്രം സംവിധാനം ചെയ്തിരിക്കുന്നത്.\nRead More: ചർമ്മത്തിന് തിളക്കമേകാൻ നെയ്യ്\nStory highlights- Vijay’s Master teaser becomes the most liked teaser in India


ശ്രീചക്ര ഡിസ്റ്റിലറിയ്ക്ക് പിന്നില് സിനിമ, സീരിയല് രംഗത്തെ നടനും; ഇരിങ്ങാലക്കുട പദ്ധതിക്ക് പിന്നില് ഗോവ ഡിസ്റ്റിലറി ലോബി; ഓണ്‍ലൈന് സേവനങ്ങളില് ബ്രൂവറി, ഡിസ്റ്റിലറി അപേക്ഷകളെ തഴഞ്ഞു; ഒഴിവാക്കിയത് രഹസ്യ സ്വഭാവം സൂക്ഷിക്കാനെന്ന് ആരോപണം | The Indian Telegram\nഇന്ത്യന് മണ്ണില് പാകിസ്ഥാന്റെ കൊലപാതകങ്ങള് അവസാനിപ്പിക്കണം എന്നാണ് ഓരോ ഭാരതീയന്റെയും ആഗ്രഹം; കെജ്‌രിവാള്\nശ്രീചക്ര ഡിസ്റ്റിലറിയ്ക്ക് പിന്നില് സിനിമ, സീരിയല് രംഗത്തെ നടനും; ഇരിങ്ങാലക്കുട പദ്ധതിക്ക് പിന്നില് ഗോവ ഡിസ്റ്റിലറി ലോബി; ഓണ്‍ലൈന് സേവനങ്ങളില് ബ്രൂവറി, ഡിസ്റ്റിലറി അപേക്ഷകളെ തഴഞ്ഞു; ഒഴിവാക്കിയത് രഹസ്യ സ്വഭാവം സൂക്ഷിക്കാനെന്ന് ആരോപണം\nകൊച്ചി: സര്‍ക്കാര് അനുമതി റദ്ദാക്കിയെങ്കിലും ബ്രൂവറി, ഡിസിറ്റിലറി വിവാദങ്ങള് അവസാനിച്ചിട്ടില്ല. ഇതുസംബന്ധിച്ച വിവാദം പുതിയ തലങ്ങളിലേക്കാണ് വ്യാപിക്കുന്നത്. ഇരിങ്ങാലക്കുടയില് ഡിസ്റ്റിലറി അനുവദിച്ചുകിട്ടിയ ശ്രീചക്ര ഡിസ്റ്റിലറീസ് എന്ന കടലാസുസ്ഥാപനത്തിന് പിന്നില് സിനിമ, സീരിയല് രംഗത്തെ നടനും ഗോവയില്‍നിന്നുള്ള നിക്ഷേപവുമെന്നാണ് പുതിയ റിപ്പോര്‍ട്ട്. സിപിഎമ്മിന്റെ രണ്ട് ഉന്നത നേതാക്കളുമായി വ്യക്തി ബന്ധമുള്ള നടന് ശ്രീചക്ര ഉടമകളുമായും അടുത്ത ബന്ധമാണുള്ളതെന്നുമാണ് പുറത്തുവരുന്ന വിവരം. ഡിസ്റ്റിലറിക്കുള്ള ഭൂമി കണ്ടെത്തിയത് ചാലക്കുടിപ്പുഴയുടെ തീരത്താണെന്നാണ് വിവരം. ഭൂമിയുണ്ടോ എന്നത് പരിശോധിക്കാതെയാണ് തൃശൂര് എക്‌സൈസ് ഡപ്യൂട്ടി കമ്മിഷണര് ശ്രീചക്രയ്ക്ക് അനുകൂല റിപ്പോര്‍ട്ട് നല്‍കിയത്. ന്നൊല്, ഉന്നത രാഷ്ട്രീയ സമ്മര്‍ദത്തെ തുടര്‍ന്നാണ് ഇതെന്നും ആരോപണം ഉയര്‍ന്നിട്ടുണ്ട്.\nശ്രീചക്രയ്ക്ക് ഗോവയില് ഡിസ്റ്റിലറി ഉണ്ടെന്നും അവിടെനിന്നുള്ള മദ്യമാണ് ഇപ്പോള് കയറ്റുമതി ചെയ്യുന്നതെന്നുമാണ് എക്‌സൈസ് കമ്മിഷണര് ഫയലില് വ്യക്തമാക്കുന്നത്. ബിവറേജസ് കോര്‍പറേഷനിലെ മുന് ഉദ്യോഗസ്ഥനാണ് ശ്രീചക്രയുടെ തലപ്പത്തുള്ളത്. ഗോവയില് നിന്ന് എത്തിക്കുന്ന വിലകുറഞ്ഞ മദ്യം ഇടകലര്‍ത്തി വില്‍പന നടത്തിയ സംഭവത്തില് ഇയാള്‍ക്കു പങ്കുള്ളതായി ആരോപണമുയര്‍ന്നിരുന്നു. സംഭവത്തില് വിശദമായ അന്വേഷണം നടത്തിയതിലാണ് നടന്റെ തൃശൂരിലെ വീട്ടില് നിന്ന് വില കുറഞ്ഞ ഗോവന് ബ്രാന്‍ഡി എക്‌സൈസ് സംഘം പിടിച്ചെടുത്തത്. ഗോവയിലെ ഡിസ്റ്റിലറി ലോബിയുടെ പണമാണ് ഇരിങ്ങാലക്കുട പദ്ധതിക്ക് പിന്നിലെന്നാണു സൂചന. വിവാദങ്ങളെ തുടര്‍ന്ന് ശ്രീചക്രയ്ക്കു ലഭിച്ച അനുമതി സര്‍ക്കാര് കഴിഞ്ഞ ദിവസം റദ്ദാക്കിയിരുന്നു.\nഅതേസമയം, എക്‌സൈസ് ആസ്ഥാനത്തെ സേവനങ്ങള്‍ക്ക് ഓണ്‍ലൈന് പദ്ധതി നടപ്പിലാക്കുന്നതിന് തീരുമാനിച്ചതില് നിന്ന് ഡിസ്റ്റിലറി, ബ്രൂവറി അപേക്ഷകള് വെട്ടിമാറ്റി. വിവിധ സേവനങ്ങലുടെ പട്ടിക തയ്യാറാക്കിയപ്പോള് ബ്രൂവറി, ഡിസ്റ്റിലറി അപേക്ഷകളെക്കുറിച്ചും സൂചിപ്പിച്ചിരുന്നു. പട്ടിക തയ്യാറാക്കി നാഷണല് ഇന്‍ഫര്‍മാറ്റിക്‌സ് സെന്റര് തയ്യാറാക്കിയ സര്‍വീസ് പ്ലസ് എന്ന ഓണ്‍ലൈന് സംവിധാനത്തിലേയ്ക്ക് അയച്ചപ്പോള് ബ്രൂവറി, ഡിസ്റ്റിലറി അപേക്ഷകള് ഉപേക്ഷിക്കുകയായിരുന്നു. ഡിസ്റ്റിലറിയുമായി ബന്ധപ്പെട്ട പ്രധാന സേവനങ്ങളില് പുതിയ അപേക്ഷകള് മാത്രമാണ് ഒഴിവാക്കപ്പെട്ടത്.\nരഹസ്യ സ്വഭാവം സൂക്ഷിക്കാനാണ് അവസാനഘട്ടത്തില് ഓണ്‍ലൈനില്‍നിന്ന് അപേക്ഷകള് ഒഴിവാക്കിയതെന്നാണ് ആരോപണം. അപേക്ഷകരെ വഴിവിട്ട് സഹായിച്ചെന്ന് ആരോപണമുള്ള, മന്ത്രിയുടെ പേഴ്‌സണല് സ്റ്റാഫ് അംഗമാണ് ഇതിന് നിര്‍ദേശം നല്‍കിയതെന്നും വിവരമുണ്ട്. ബാര് ലൈസന്‍സ് ഉള്‍പ്പെടെയുള്ള അപേക്ഷകള് ഓണ്‍ലൈനില് പരിഗണിച്ചപ്പോഴാണ് ലളിതമായ ബ്രൂവറി, ഡിസ്റ്റിലറി അപേക്ഷകള് ഒഴിവാക്കിയിരിക്കുന്നത്. ക്രമക്കേട് ഒളിപ്പിക്കാനാണ് ഇത്തരത്തിലൊരു നീക്കമെന്നും ആരോപണമുണ്ട്.\nഇടതിസര്‍ക്കാര് ആധികാരത്തിലേറിയതിന്റെ തുടക്കത്തിലാണ് ഓണ്‍ലൈന് പദ്ധതിക്ക് രൂപം നല്‍കിയത്. ഇക്കാലയളവില് ഇ-ട്രഷറിയുമായി ബന്ധപ്പെടുത്തി 79 കോടി രൂപയുടെ ഫീസാണ് ഓണ്‍ലൈനിലൂടെ സ്വീകരിച്ചത്. ഉദ്ഘാടനവേളയില് 22 സേവനങ്ങളില് 16 എണ്ണം ഓണ്‍ലൈനാക്കിയിട്ടുണ്ടെന്നും ശേഷിക്കുന്ന ആറെണ്ണം ഉടന് ഓണ്‍ലൈനാക്കുമെന്നും എക്‌സൈസ് കമ്മീഷണര് പത്രക്കുറിപ്പില് അറിയിച്ചിരുന്നു. പുതിയ അപേക്ഷ ഒഴിവാക്കിയെങ്കിലും ഡിസ്റ്റിലറിയുമായി ബന്ധപ്പെട്ട മറ്റു സേവനങ്ങളെല്ലാം ഈ സമയം ഓണ്‍ലൈനില് എത്തിയിരുന്നു. മദ്യനിര്‍മാണത്തിനുവേണ്ടിയുള്ള സ്പിരിറ്റ് സംസ്ഥാനത്ത് ഉത്പാദിപ്പിക്കാത്തതിനാല് പുറമേനിന്നു കൊണ്ടുവരാനുള്ള അനുമതിയും ഓണ്‍ലൈനില് നേടാം. ഡിസ്റ്റിലറികള്‍ക്കുവേണ്ട എക്‌സ്ട്രാ നൂട്രല് ആള്‍ക്കഹോള്, റെക്ടിഫൈഡ് സ്പിരിറ്റ്, ഗ്രേപ്പ് സ്പിരിറ്റ് തുടങ്ങി ഏഴുതരം സ്പിരിറ്റുകള്‍ക്ക് ഓണ്‍ലൈനില് പെര്‍മിറ്റ് എടുക്കാം.\nഓണ്‍ലൈന് സേവനങ്ങള്‍ക്ക് പിന്നാലെ എക്‌സൈസ് കമ്മിഷണര് ഋഷിരാജ് സിങ് എക്‌സൈസ് ആസ്ഥാനത്ത് അപേക്ഷകര്‍ക്ക് കര്‍ശനനിരോധനവും ഏര്‍പ്പെടുത്തി. ഓണ്‍ലൈന് അപേക്ഷകരെ സഹായിക്കാന് ഹെല്‍പ്പ് ലൈന് സംവിധാനവും സജ്ജീകരിച്ചു. അപേക്ഷകരോ അവരുടെ പ്രതിനിധികളോ എക്‌സൈസ് ആസ്ഥാനത്ത് എത്തുന്നത് തടയുന്നതിനായി സര്‍ക്കുലറും പുറത്തിറക്കി. ഡിസ്റ്റിലറി, ബ്രൂവറി അപേക്ഷകര്‍ക്ക് വിലക്കുകളില്ല.\nRead more on: bruvary\nബ്രൂവറിയില് അന്വേഷണം ആവശ്യപ്പെട്ട് ഹൈക്കോടതിയില് ഹര്‍ജി\nബ്രൂവറി അനുമതിക്കായി എക്‌സൈസ് മന്ത്രിയുടെ ഓഫീസ് കോഴവാങ്ങിയെന്ന് ആരോപണം\nബ്രൂവറി, ഡിസ്റ്റിലറി അനുമതിയില് ഉന്നതതല ഗൂഢാലോചന; എല്ലാം നിയമപരമാണെങ്കില് പിന്നെന്തിനാണ് അനുമതി റദ്ദ്…\nബ്രൂവറി വിവാദത്തില് സര്‍ക്കാര് മുട്ടുമടക്കിയതോടെ ആക്രമണം ശക്തമാക്കി പ്രതിപക്ഷം; പ്രക്ഷോഭത്തില് നിന്ന് പിന്മാറില്ലെന്ന്…\nബ്രൂവറി വിവാദം സര്‍ക്കാരിനുള്ള പാഠമെന്ന് കാനം രാജേന്ദ്രന് (വീഡിയോ)\nവിവാദമായ ബ്രൂവറി,ഡിസ്റ്റിലറികള്‍ക്കുള്ള അനുമതി റദ്ദാക്കി; അനുമതി കൂടുതല് പരിശോധനകള്‍ക്ക് ശേഷം മാത്രമെന്ന് മുഖ്യമന്ത്രി…\nസംസ്ഥാനത്ത് പുതിയ മൂന്ന് ബ്രൂവറികളും ഒരു ഡിസ്റ്റിലറിയും അനുവദിച്ചത് പുനഃപരിശോധിക്കാന് സിപിഐഎം സംസ്ഥാന…\nബ്രൂവറിക്ക് അപേക്ഷ നല്‍കിയ കമ്പനികളുടെ ആധികാരികത പരിശോധിക്കുമെന്ന് എക്‌സൈസ് മന്ത്രി\nകിന്‍ഫ്ര വ്യവസായ പാര്‍ക്കില് ബ്രൂവറിക്കായി അനുമതി നേടിയ കമ്പനിയുടേത് വ്യാജ വിലാസം; നല്‍കിയത്…\n‘ഈശ്വര വിശ്വാസികളുടെ വിശ്വാസങ്ങള് മാനിക്കണം’; ശബരിമല സ്ത്രീപ്രവേശനത്തില് സുപ്രീംകോടതി വിധിക്കെതിരെ റിവ്യൂ ഹര്‍ജി…\nകുവൈത്ത്: വാഹനങ്ങളുടെ പരമാവധി ഉയരം നിരപ്പില് നിന്ന് നാലര മീറ്റര് മാത്രമേ പാടുള്ളൂവെന്ന്....\n4 mins ago Pravasi News\nകാസര്‍ഗോഡ്: കൊല്ലപ്പെട്ട യൂത്ത് കോണ്‍ഗ്രസ് പ്രവര്‍ത്തകരുടെ വീടുകള് സന്ദര്‍ശിച്ച് കെ.പി.സി.സി. പ്രസിഡന്റ് മുല്ലപ്പള്ളി....\n35 mins ago Pravasi News\n36 mins ago gallerry


കണ്ണൂര്, വയനാട് ജില്ലകളിലെ 3500ഓളം ആദിവാസി സഹോദര കുടുംബങ്ങളെ പുനരധിവസിപ്പിക്കുന്നതിനു വേണ്ടിയാണ് ആറളം ട്രൈബൽ സെറ്റില്‍മൻറ് ഏരിയ രൂപീകരിച്ചിട്ടുള്ളത്. അവരുടെ ഉപജീവനം കാത്തുപരിപാലിക്കേണ്ടതിനായി അവരുടെ ജോലി ഉറപ്പാക്കുവാനാണ് പട്ടികവർഗ്ഗവകുപ്പിന് കീഴിൽത്തന്നെ ഈ പദ്ധതി നിലനിർത്തിയിരിക്കുന്നത്. എന്നാല് വിരോധാഭാസം എന്നുപറയട്ടേ കഴിഞ്ഞ ആറു വര്‍ഷങ്ങൾക്കിടയിൽ ആദിവാസി സഹോദരരിൽപ്പെട്ട ഒരാള്‍ക്കുപോലും ജോലി ലഭിച്ചില്ല.\nഒമ്പതാം ബ്ലോക്കിലെ കെട്ടിടനിർമ്മിതി ആസ്ഥാനത്ത് ലക്ഷങ്ങള് മുതല്‍മുടക്കിയ ഷെഡ്ഡുകളുള്ളപ്പോഴും ഇവര് കഴിയുന്നത് പ്ലാസ്ടിക്കും ഓലയും മറച്ച കൂരകൾക്കുള്ളിലാണ് എന്നത് അതീവ ദുഃഖകരവും നീതി നിഷേധിക്കപ്പെടുന്നതുമായ അവസ്ഥയാണ്.\nകളക്ടറും ജില്ലാ ഉദ്യോഗസ്ഥരും തുടങ്ങിയവർ കെടുകാര്യസ്ഥത കാണിക്കുന്നിടത്ത്, ജില്ലാപഞ്ചായത്ത് ഐക്യകണ്ഠേന പ്രമേയം പാസ്സാക്കിയിട്ടുള്ളത് എത്രകണ്ട് ഗുണകരമാകുമെന്ന് കണ്ടറിയണം.\nഇരുമ്പുപാലം ട്രൈബൽ ഹോസ്റ്റലിൽ നിന്നും പുറത്തുവരുന്ന വാര്‍ത്തകളും മനസ്സാക്ഷി വിരുദ്ധമായവയാണ്. ദേവിയാർ വൊക്കേഷണൽ ഹയര്‍സെക്കണ്ടറി സ്കൂളില് പഠിക്കുന്ന ആദിവാസിക്കുട്ടികളാണ് ഈ ഹോസ്റ്റലിൽ താമസിക്കുന്നത്.\nസ്കൂള് തൊഴിലധിഷ്ഠിതമായതു കൊണ്ടാവാം വിറകുവെട്ടൽ, ഓട വൃത്തിയാക്കൽ, പാചകം തുടങ്ങി എല്ലാവിധ പണികളും വാർഡനുൾപ്പടെയുള്ളവർ ഭീഷണിപ്പെടുത്തി ചെയ്യിക്കുന്നുണ്ട്. നാളെ ഒരു ലോകമുണ്ടെങ്കിൽ അന്തസ്സോടെ നില്ക്കാൻ ഇവരെ സഹായിക്കേണ്ടത് ആരാണാവോ?\n1997-ൽ കോഴിക്കോട്ടും 2000-ൽ എറണാകുളത്തും നടന്ന സംസ്ഥാന സ്കൂള് കായികമേളയിൽ 200 മീറ്റര് ഓട്ടമത്സരത്തിൽ സ്വർണ്ണമെഡൽ കരസ്ഥമാക്കിയ മുത്തു എന്ന യുവാവ് തിരുനെല്ലി അപ്പാപ്പാറ പക്കിണി കോളനിയില്‍പ്പെട്ട ആദിവാസി സഹോദരനാണെന്ന് ആർക്കറിയാം. പോട്ടെ, ഈ യുവാവ് ഇന്ന് ജീവിച്ചിരിപ്പില്ല എന്നെങ്കിലും ആരെങ്കിലുമറിഞ്ഞോ? പട്ടിണി കിടന്ന് മടുത്ത് ആത്മഹത്യ ചെയ്യുകയായിരുന്നു ഈ കായികതാരം. വെങ്കലമെഡൽ വാങ്ങുന്നവർക്കുപോലും ജോലി ഉറപ്പാക്കുന്ന ഭരണകർത്താക്കൾ ഈ യുവാവിനെ എന്തേ അവഗണിച്ചു? മുഖ്യധാരാ മാധ്യമങ്ങൾ ഈ വാര്‍ത്തയൊന്നും അറിഞ്ഞില്ലായോ?\nഅട്ടപ്പാടിയിൽ ശിശുമരണം നിത്യേനയെന്നോണം നടക്കുന്നു. ഇതിനൊക്കെ എതിരേ പ്രതികരിച്ചാൽ മാവോവാദിയെന്നു പറഞ്ഞ് അടിച്ചമർത്തുക. സഹികെട്ട് മടുത്ത് നെല്ലിപ്പലക കഴിയുമ്പോൾ ഉണ്ടാകുന്ന പ്രതികരണം എത്രത്തോളമായിരിക്കുമെന്ന് ഭരണകൂടം ഓർക്കേണ്ടതുണ്ട്.\nപിന്നാമ്പുറം: നമ്മടെ സർക്കാർ ഒരു നല്ല കാര്യം ചെയ്യാന് പോകുന്നു. അമ്പലവയൽ മേഖലയിലെ 11 റവന്യൂ ക്വാറികൾക്കും3പട്ടയക്വാറികൾക്കും നിലവിലിരുന്ന വിലക്ക് മാറ്റി വീണ്ടും തുറന്നു പ്രവർത്തിക്കാനുള്ള അനുമതിയാണ് സർക്കാർ കൊടുത്തിരിക്കുന്നത്. കൊള്ളാം. കാണേണ്ടുന്ന കാര്യങ്ങൾ കാണുന്ന ജനപ്രതിനിധികൾ!..\nPosted by Jophin Manimala at 09:59 No comments:\nമേമൻറെ വധശിക്ഷ: അഭിപ്രായങ്ങൾ ഉയരുമ്പോൾ...\n(യാക്കൂബ് മേമനെ തൂക്കികൊന്നത് തെറ്റാണെന്ന് സ്ഥാപിച്ചെടുക്കാനല്ല എന്ന് ആദ്യമേ പറയട്ടേ...)\n1993 മാർച്ച് 12നാണ് 257 പേര് മരിക്കാനിടയായ മുംബൈ സ്ഫോടനം നടന്നത്. ഏകദേശം 22 വർഷങ്ങൾക്കിപ്പുറം അതുമായി ബന്ധപ്പെട്ട് യാക്കൂബ് മേമനെ ഇന്ന് തൂക്കിലേറ്റി. രാജ്യത്തിൻറെ അഖണ്ഡതയെ തകര്‍ക്കുവാൻ ശ്രമിക്കുന്ന ഏതൊരാൾക്കും ചെയ്ത തെറ്റിന്റെ തോതനുസരിച്ച് പരാമാവധി ശിക്ഷ കൊടുക്കുവാൻ പരമോന്നതകോടതി വരെയുള്ള ജുഡീഷ്യല് സംവിധാനത്തിന് ബാധ്യതയുണ്ട്. അതങ്ങനെ തന്നെയാവുകയുംവേണം. രാജ്യത്തിൻറെ സുസ്ഥിരമായ നിലനില്പിനതാവശ്യവുമാണ്.\nഗൂഢാലോചനയിൽ പങ്കാളിയായി എന്നതാണ് യാക്കൂബിനെതിരെയുള്ള കുറ്റം (ഗുജറാത്ത് വംശഹത്യയിൽ പ്രതിചേർക്കപ്പെട്ട ഒരു നേതാവിനെതിരേ ചാർത്തപ്പെട്ട വകുപ്പുകളായിരുന്നു മേമനെതിരെയും നിലനിന്നത്. നേതാവിനെതിരെയുള്ള കേസ് നിലനിന്നില്ല). അത് അനിഷേധ്യമായി തെളിഞ്ഞിരുന്നുവെങ്കിൽ എന്തുകൊണ്ടാണ് നീണ്ട 21 വർഷങ്ങളുടെ സമയം എടുത്തത്? നമ്മുടെ നീതിന്യായവ്യവസ്ഥയുടെ ഏറ്റവും വലിയ പോരായ്മയാണ് ശിക്ഷാവിധിയിലും അത് നടപ്പാക്കുന്നതിലുമുള്ള കാലതാമസം. യാക്കൂബ് തൻറെ ജ്യേഷ്ഠനായ ടൈഗര് മേമൻ, ദാവൂദ് ഇബ്രാഹിം, അനീസ് ഇബ്രാഹിം എന്നിവര്ക്കാവശ്യമായ പണം എത്തിച്ചിട്ടുണ്ട്. അതൊരു സ്ഫോടനമായിരുന്നു എന്നറിഞ്ഞപ്പോൾ തൻറെ കുടുംബത്തോടൊപ്പം ഇന്ത്യയിൽ താമസിക്കുന്നതിനും ചെയ്ത തെറ്റുകളേറ്റു പറഞ്ഞ് കീഴടങ്ങുന്നതിനും തയ്യാറായ വ്യക്തിയാണ്. 1994-ൽ ഡൽഹിയിൽ വെച്ച് പിടിച്ചതാണെന്നും കീഴടങ്ങിയതല്ലെന്നും ഔദ്യോഗികരേഖ പറയുന്നു. എന്നാല് ഇപ്പറയുന്നതിനും ഒരുമാസംമുമ്പേ നേപ്പാളിൽ വച്ച് ഭീകരവിരുദ്ധസേന തന്നെ പിടികൂടിയെന്ന് യാക്കൂബും പറയുന്നു. ഔദ്യോഗികരേഖയാണ് ശരിയെങ്കിൽ ഭീകരവിരുദ്ധസേന ഉന്നംവച്ചയൊരാൾ ധൈര്യപൂർവ്വം തലസ്ഥാനത്ത് വന്നതെന്തിന്; കീഴടങ്ങാനല്ലെങ്കിൽ? എന്ന സംശയം ബാക്കിയാവും.\nമുംബൈ സ്ഫോടനക്കേസിലെ ഏകസാക്ഷിയായിരുന്നു മേമൻ. സ്ഫോടനത്തിൽ പാക്കിസ്ഥാനിൽ\nനിന്നുളള പങ്കിനേപ്പറ്റി വ്യക്തമായ സൂചനകളും തെളിവുകളും മേമൻതന്നെ സേനക്ക് കൊടുത്തിരുന്നു. എന്നിട്ടും യഥാർത്ഥ പ്രതികളെ തൊടാൻപോലും നമ്മുടെ സേനക്ക് കഴിഞ്ഞിട്ടില്ലായെന്നത് ഖേദകരമാണ്. ദാവൂദും ടൈഗറും അനീസുമൊക്കെ ഇപ്പോഴും പിടികിട്ടാപ്പുള്ളികൾ തന്നെ. ഇന്ത്യയിൽ വന്നു കീഴടങ്ങിയ യാക്കൂബ്, മറ്റാരെയും കണ്ടുകിട്ടാത്തതിനാൽ ഇന്ന് തൂങ്ങിക്കിടക്കുന്നു. പ്രധാനപ്രതികളിലൊരാളെയെങ്കിലും കിട്ടിയിരുന്നുവെങ്കിൽ, ഒരുപക്ഷേ യാക്കൂബിൻറെമേൽ തൂക്കുകയർ വീഴില്ലായിരുന്നുവെന്നതും ശ്രദ്ധേയമാണ്.\nയാക്കൂബിനെ തൂക്കിലേറ്റുന്നത് ശരിയാണെങ്കിൽക്കൂടി യഥാര്‍ത്ഥ കുറ്റവാളികളെ പിടികൂടാനാവാത്തത് പോരായ്മയാണ്. ഇന്ത്യയിലേക്ക് വരാനുള്ള തീരുമാനമെടുത്തപ്പോൾ സഹോദരന് എതിർത്തതാണ്; തൂക്കിലേറ്റുമെന്ന് പറഞ്ഞതാണ്. നീതിന്യായവ്യവസ്ഥയിലുള്ള അകമഴിഞ്ഞ വിശ്വാസമാണ് മേമനെ ഇന്ത്യയിലെത്തിച്ചത്. "ടൈഗര് മേമൻറെ സഹോദരനെ തൂക്കിക്കൊന്നേ പറ്റൂ എങ്കിലെന്നെ കൊന്നോളൂ. പ്രതി എന്ന നിലയില് അത് ചെയ്യരുതേ"യെന്ന യാക്കൂബിൻറ നിലവിളി ചിന്തകള്‍ക്ക് വിധേയമാക്കേണ്ടതുണ്ട്.\nവധശിക്ഷ റദ്ദാക്കുവാനുള്ള ഹര്‍ജി പരിഗണിക്കുമ്പോൾ രണ്ടംഗ ബഞ്ചിലുണ്ടായ ഭിന്നത ശ്രദ്ധേയമാണ്. ദാവേ ഹർജി തള്ളിയപ്പോൾ കുര്യന് ജോസഫ് അതിൽ വിയോജിപ്പ് പ്രകടിപ്പിക്കുക മാത്രമല്ല സംശയവും രേഖപ്പെടുത്തി. തുടര്‍ന്ന് മൂന്നംഗ ബഞ്ച് വരുകയും ഹര്‍ജി തള്ളുകയും ചെയ്തു. വീണ്ടും തിരുത്തല് ഹര്‍ജി വന്നപ്പോൾ അത് പരിശോധിച്ച മൂന്നംഗ ബഞ്ചിലെ ഒരാളൊഴികെ ആരും ക്യൂറേറ്റർ ബഞ്ചിലില്ലാതിരുന്നത് മനസ്സിലാക്കാൻ ബുദ്ധിമുട്ടുള്ള കാര്യമാണെന്ന് ജസ്റ്റിസ് കുര്യന് ജോസഫ് പറഞ്ഞത് വളരെ പ്രധാന്യത്തോടെ കാണേണ്ടുന്ന വിഷയമാണ്.\nയാക്കൂബിനെ തൂക്കിലേറ്റിക്കഴിഞ്ഞതിനാൽ ഇനിയും യാക്കൂബിനു വേണ്ടി വാദിച്ചിട്ട് കാര്യമില്ല. എന്നിരുന്നാലും ചില അനുബന്ധ കാര്യങ്ങൾ നാം മനസ്സിലാക്കാതെ പോകരുത്. മുംബൈ സ്ഫോടനത്തിന് കാരണമായത് ബാബ്‌റി മസ്ജിദ് തകർക്കപ്പട്ടതാണ്. അന്ന് മരിച്ചത് ഏകദേശം 1200 പേരാണ്. അതിൻറെ മുഖ്യ സൂത്രധാരനും ഒന്നാം പ്രതിയും ബാൽതാക്കറെയാണെന്നും അയാള് ചെയ്തത് അങ്ങേയറ്റം നീചപ്രവർത്തിയാണെന്നും റിപ്പോർട്ട് ചെയ്തത് 'ശ്രീകൃഷ്ണാ കമ്മീഷനാ'ണ്. പക്ഷേ, ബാൽതാക്കറെയുടെ രോമത്തിൽപ്പോലും ആർക്കും തൊടാനായില്ല. എല്ലാവിധ ഉപചാരമര്യാദകളോടെയുമാണ് താക്കറെയുടെ ശവസംസ്കാരം നടത്തിയെന്നതും, ആ സംഭവത്തിനു പിന്നിലുണ്ടായിരുന്നവരിൽ ചിലര് എംപിയും എംഎല്‍എയുമൊക്കെയായി എന്നതും ചരിത്രത്തിൽ വരുന്ന വിരോധാഭാസമാവില്ലേ?..\n1984-ൽ മൂവായിരത്തോളമാളുകൾ കൊല്ലപ്പെട്ട സിഖ് വിരുദ്ധ കലാപത്തിൽ ആരൊക്കെ വധശിക്ഷക്കർഹരായി?\n2002-ൽ നരോദാപാട്യയിൽ ഇഹ്സാൻ ജഫ്രിയെ പെട്രോളൊഴിച്ച് കത്തിച്ചതുൾപ്പെടെ 97പേരെ കൊലപ്പെടുത്തിയ മായാ കൊട്നാനിക്കും ബാബു ബജ്രംഗിക്കുമുൾപ്പെടെയുള്ളവർക്കെന്തുകൊണ്ട് വധശിക്ഷ ലഭിച്ചില്ല? ഗുജറാത്തിൽ വംശഹത്യ നടത്തിയവർക്ക്, വ്യാജ ഏറ്റുമുട്ടലിലൂടെ ഇഷ്രത്ത് ജഹാന്, പ്രാണേഷ്കുമാർ, സുഹ്രബുദ്ദീൻ, കൗസർഭി എന്നീ നിരപരാധികളെ കൊന്നൊടുക്കിയവർക്ക് തൂക്കുകയർ അന്യമായതെങ്ങനെ? മുത്തങ്ങയിലെ ഒറീസ്സായിലെ നരഹത്യകൾ നടത്തിയവരെ, ക്രിസ്ത്യൻ മിഷനറിയേയും മക്കളേയും കൊന്നവരെ, കന്യാസ്ത്രീകളെ ബലാത്സംഗം ചെയ്തവരെ, ഉത്തരേന്ത്യൻ സംസ്ഥാനങ്ങളിൽ വർഗ്ഗീയകലാപങ്ങൾ നടത്തി നിരപരാധികളെ കൊന്നവരെ തൂക്കിക്കൊല്ലാൻ എന്തേ നമ്മള്‍ക്ക് സാധിച്ചില്ല? രാഷ്ട്രീയപിൻബലമുള്ള കേസുകളല്ലേ, അതുകൊണ്ടാണ് എന്ന് പറഞ്ഞു തല്ക്കാലം തടിതപ്പാം. ഒരേ തരത്തിലുള്ള കുറ്റങ്ങൾക്ക് പലതരത്തിലുള്ള ശിക്ഷ എന്നത് ബോധമുള്ള ആർക്കെങ്കിലുമംഗീകരിക്കാനാവുമോ? അതിനെത്ര രാഷ്ട്രീയ പിൻബലവും കാരണങ്ങളുമുണ്ടെങ്കിലും...\nതെറ്റു ചെയ്തവൻറെ മതവും ജാതിയും രാഷ്ട്രീയവും നോക്കാതെ കുറ്റവാളികളെ നിയമത്തിന് മുന്നില് കൊണ്ടുവരുവാനും അർഹിക്കുന്ന ശിക്ഷ അവര്ക്ക് ലഭ്യമാക്കാനും ഓരോ നീതിന്യായ ഉദ്യോഗസ്ഥനും കടമയുണ്ട്. അവരത് കൃത്യമായി ചെയ്യുന്നുണ്ടോയെന്ന് ഉറപ്പാക്കേണ്ടത്, അഥവാ ഇല്ലെങ്കിൽ അതിന് പ്രേരിപ്പിക്കേണ്ടത് സമൂഹത്തിൻറെ ഉത്തരവാദിത്വമാണ്!..\nഒരാളെ തൂക്കിക്കൊന്നതിൽ എതിർപ്പില്ല; എന്നാല് അതിലും വലിയ മനുഷ്യദ്രോഹികൾ ഈ രാജ്യത്ത് സുഖിച്ചു കഴിയുന്നതിൽ പറഞ്ഞറിയിക്കാനാവാത്ത രോഷവും വിഷമവുമുണ്ട്.\nവാൽച്ചോദ്യം: ഗോവിന്ദച്ചാമിയെ തൂക്കിക്കൊല്ലുമോ? എത്രനാളാവും? നിഷാമിനെയോ?..\nPosted by Jophin Manimala at 04:36 No comments:\nകലാമിൻറെ മരണം: ചില അനുബന്ധ ചിന്തകള്...\nബഹുമാനവും സ്നേഹവും കൂടുതലോ കുറവോ ഇല്ലാതെ ആത്മാർത്ഥമായി ആദരാഞ്ജലികൾ നേരുന്നു...\nഭാരതം കണ്ടതിൽ വച്ചേറ്റവും ബഹുമാന്യനായ ചുരുക്കം വ്യക്തിത്വങ്ങളിൽ ഒരാളാണ് അദ്ദേഹം എന്നതില് തർക്കമില്ല. പക്ഷേ അതൊരിക്കലും അദ്ദേഹം ഇന്ത്യയുടെ മിസൈല്‍മാൻ ആയതുകൊണ്ടല്ല; മറിച്ച് തൻറെ പുസ്തകങ്ങളിലൂടെയും ചിന്തകളിലൂടെയും സംസാരത്തിലൂടെയും അനേകരെ സ്വാധീനിച്ചത് വഴിയാണ്, പ്രതിസന്ധികളിൽ തളരാതെ നേടുന്ന വിജയമാണ് ഏറെ ആസ്വാദ്യകരം എന്ന് സ്വജീവിതം കൊണ്ട് തെളിയിച്ചതിനാലാണ്, അനേകർക്കു മാതൃകയായതിനാലാണ്...\nവിമർശനത്തിന് ആരും അതീതരല്ല. രാഷ്ട്രപിതാവായ ഗാന്ധിജിയാണ് ഇന്ന് അത്തരുണത്തിൽ അധികം വേദനിക്കുന്ന ആത്മാവ്..\nസിപിഎം കലാമിനെതിരെ ക്യാപ്റ്റൻ ലക്ഷ്മിയെ സ്ഥാനാർത്ഥിയാക്കിയതിനെ ചീത്ത വിളിച്ചു ഇന്നൊരു ഫേസ്ബുക്ക് പോസ്ടു കണ്ടു. കലാമിന് ഏഴയല്പക്കത്ത് ക്യാപ്റ്റൻ വരില്ലാന്നൊക്കെയായിരുന്നു അത്. ഒരു സ്ത്രീ സ്വന്തം രാജ്യത്തിൻറെ സ്വാതന്ത്ര്യത്തിനായി എത്രമാത്രം സഹിക്കാമോ അതിന്റെ പതിന്മടങ്ങോളം സഹിച്ചവരാണവർ. അന്ന് സിപിഎം കാണിച്ചത് കലാമിനോടുള്ള എതിര്‍പ്പല്ല, മറിച്ച് ആ സമയത്തെ രാഷ്ട്രീയത്തോടുള്ള എതിർപ്പായിരുന്നു എന്നത് വ്യക്തവുമാണ്. രാഷ്ട്രീയ പാരമ്പര്യവും രാഷ്ട്രീയബോധവുമുണ്ടായിരുന്ന പി.സി.അലക്സാണ്ടറിനെ ഒഴിവാക്കി കലാമിനേപ്പോലെ ഒരാള് രാഷ്ട്രപതി സ്ഥാനാർത്ഥിയായതെങ്ങനെ എന്ന ചോദ്യത്തിന് ഉത്തരമില്ല. അദ്ദേഹം ഒരു നല്ല മനുഷ്യസ്നേഹിയും രാഷ്ട്രപതിയും അല്ലായെന്നു പറയുന്നില്ല. അത് അദ്ദേഹം തെളിയിച്ചതാണ്. മാതാ അമൃതാനന്ദമയിയോട് അനുവാദം ചോദിച്ചിട്ടാണ് അദ്ദേഹത്തെ സ്ഥാനാർത്ഥിയാക്കിയത് എന്നുവരുമ്പോൾ സിപിഎം ആ രാഷ്ട്രീയത്തെ എന്തുകൊണ്ടെതിർത്തു എന്ന് മനസ്സിലാകും. അമൃതാനന്ദമയിയോ, അരമനയിലെ തിരുമേനിയോ, തങ്ങള്‍മാരോ ആകരുത് ഇന്ത്യയെപ്പോലെ ഒരു ജനാധിപത്യരാജ്യത്ത് രാഷ്ട്രപതിയെയും ജനപ്രതിനിധികളെയും തീരുമാനിക്കണ്ടത്. നിർഭാഗ്യവശാൽ അതങ്ങനാണുതാനും. ലജ്ജിക്കാൻ മാത്രമേ ആവൂ...\nആശയങ്ങളെ ആശയം കൊണ്ട് നേരിടണം. ഇന്നുമിന്നെലെയും ഫേസ്ബുക്കിൽ നിറയുന്ന ചീത്തവിളികളിൽ മുമ്പിലുള്ളത് അറിവും വിവരവുമുള്ള യുവത്വത്തിൻറേതാണെന്ന് കാണുമ്പോൾ, ഇന്ത്യയുടെ സുരക്ഷിതഭാവി ആശയങ്ങള് കൈമോശം വരുമ്പോള് പൃഷ്ഠം ചൊറിയുന്ന വർഗ്ഗീയവാദികളായ ഇക്കൂട്ടരുടെ കൈയ്യിലാണെന്നു തിരിച്ചറിയുമ്പോൾ ഭയമാണുള്ളത്. അതും കലാമിൻറെ ചിത്രം പ്രൊഫൈല് പിക്ചറാക്കിയവരാണ് ഏറെയെന്നത് ഖേദകരമാണ്. ആ മഹാമനുഷ്യൻറെ ആത്മാവിനോട് ചെയ്യുന്ന വഞ്ചനയല്ലേയത്.\nകൂടംകുളം, ഗുജറാത്ത് കലാപം, വർദ്ധിച്ചുവന്ന അണ്വായുധപരീക്ഷണങ്ങൾ തുടങ്ങി മനസ്സാക്ഷിക്കനുകൂലിക്കാനാവാത്ത സംഭവങ്ങളോട് എതിര്‍പ്പുണ്ടെങ്കിലും ജനതകളെ സ്വാധീനിച്ച ഒരു നല്ല മനുഷ്യന് തന്നെയാണദ്ദേഹം.\nഇന്ത്യയെപ്പോലൊരു രാജ്യത്ത് മിസൈലുകളും അണ്വായുധങ്ങളും ആവശ്യമായിരിക്കാം. എന്നാലതിലും അത്യാവശ്യം ഈ രാജ്യത്ത് ഓരോ മനുഷ്യനും ആരെയും ഭയക്കാതെ ജീവിക്കാനാവണമെന്നതാണ്. ഓരോ കുടുംബത്തിനും വീടുണ്ടാകണമെന്നതാണ്. ശൗചാലയം ഉണ്ടാകണമെന്നതാണ്, വിശപ്പു മാറ്റാനും ദാഹമകറ്റാനുമുള്ള വകയുണ്ടാകണമെന്നതാണ്. ഡൈനമിറ്റ് കണ്ടുപിടിച്ച ആൽഫ്രഡ് നോബല് തൻറെ കണ്ടെത്തൽ മനുഷ്യരാശിയെ ദോഷകരമായി ബാധിച്ചതുകണ്ട് പശ്ചാത്തപിച്ചതും പില്ക്കാലത്ത് അദ്ദേഹത്തിൻറെ പേരില് നോബല് സമ്മാനം വന്നതും ചരിത്രം. ലോകം കണ്ട ഏറ്റവും മഹാനായ ശാസ്ത്രജ്ഞൻ ആൽബർട്ട് ഐൻസ്ടീൻ തൻറെ ആപേക്ഷികസിദ്ധാന്തവും E=MC*Cഎന്ന സമവാക്യവും ആറ്റംബോംബിൻറെ നിർമ്മാണത്തിലെത്തിയതു കണ്ട് നിരാശനായതും ലോകംമുഴുവൻ സമാധാനത്തിനായ് സഞ്ചരിച്ചതും മറ്റൊരു ചരിത്രം. ഇവിടെ അശോകചക്രവർത്തിയുടെ ജീവിതവും ചരിത്രസത്യമാണ്. പൊഖ്റാനിലെ അണൈപരീക്ഷണങ്ങൾക്ക് "ബുദ്ധൻ ചിരിക്കുന്നു", "ബുദ്ധൻ വീണ്ടും ചിരിക്കുന്നു" എന്നിങ്ങനെ രഹസ്യകോഡുകളുപയോഗിച്ചപ്പോൾ അത് വിരോധാഭാസമായി എന്നത് അപ്രിയസത്യവുമാണ്.\nഇതൊക്കെ പറഞ്ഞത് കലാം എന്ന മഹാമനുഷ്യനോടുള്ള ഇഷ്ടക്കേടു കൊണ്ടല്ല. ഇന്നുമിന്നലെയുമുള്ള സോഷ്യല്‍മീഡിയയിലെ ചെളിവാരിയെറിയലുകൾ കണ്ടതുകൊണ്ടാണ്.\nആശയങ്ങള് സംവദിക്കട്ടെ; വ്യക്തികളാവരുത്.\nവാൽക്കഷ്ണം: "ഞാനൊരു കമ്മ്യൂണിസ്റ്റുമല്ല വിശ്വാസിയുമല്ല; ഒരു ക്ഷുരകനാണ് ഞാന്" (പാലേരിമാണിക്യം എന്ന സിനിമയില് ശ്രീനിവാസൻറെ കേശവന് എന്ന കഥാപാത്രം)\nPosted by Jophin Manimala at 14:47 No comments:\nPosted by Jophin Manimala at 11:372comments:\nഎവിടെയോ ഒരു ദംഷ്ട്ര നീണ്ടു\nഞാനൊലിച്ചിറങ്ങി, മണ്ണു ചുവന്നു...\nപൊരിവെയിലിൽ ഞാൻ പൊള്ളിനീറി\nസ്വപ്നങ്ങളാൽ ഞാൻ നെയ്ത\nഎൻറെ നിഴൽ ആരും കണ്ടില്ല\nഒരു പനിനീർമലരായി ഞാൻ\nപലരും നീണ്ടമുടി മുറിച്ചുകളഞ്ഞു..\nഎന്നിൽ ചിരി, അവരിൽ കരച്ചിൽ...\nകണ്ണീരൊലിച്ചിറങ്ങിയ എൻറെ മുഖം\nഇരുട്ട് മാത്രം വെളിച്ചമകന്നുകഴിഞ്ഞു\nഇരുണ്ട കറുപ്പ് എന്നെ സ്നേഹിച്ചു\nവർഷമേഘങ്ങൾ പിന്നെയും പെയ്തിറങ്ങി\nകണ്ണുകളിൽ എന്തോ പരിഭവമേതുമില്ല...\nവീടിൻറെ നാടിൻറെ മുടിഞ്ഞസന്താനം..\nPosted by Jophin Manimala at 00:10 No comments:\nപാദങ്ങളെ പുണരുന്ന തിരമാലയാവണ്ടാ;\nഒരു കഥയുമായ് വരുന്ന മഴത്തുള്ളിയാവണ്ടാ;\nഅനേകം കഥകളുള്ള പേമാരിയാവണം...\nഓർമ്മയിൽ മധുരംനിറഞ്ഞ സുഖമാവണ്ടാ;\nനടപ്പാതയിൽ കിലുങ്ങുന്ന വെള്ളിക്കൊലുസാവണ്ടാ;\nകാലുരഞ്ഞ് വൃണമാവുന്ന ചങ്ങലയാകണം...\nതേൻ നുരയുന്ന ചുണ്ടുകളാവണ്ടാ;\nചോരയൂറ്റി വലിക്കുന്ന ദംഷ്ട്രകളാവണം...\nഭയമേറ്റുന്ന വികൃതമായ പൊട്ടിച്ചിരിയാവണം...\nഞാന് നീ തന്നെയാവണം...\nPosted by Jophin Manimala at 15:362comments:\nഇരുട്ടു തുരന്ന് ഞാൻ നടന്നു\nഒരുവൾ മുല്ലപ്പൂ ചൂടിനിന്നു\nമെലിഞ്ഞുണങ്ങിയ എനിക്ക് മുല്ലപ്പൂ വെറുപ്പായിരുന്നു\n"അമ്മേ; ഇന്നീ മാമനാണോ\nചൂണ്ടിയ വിരൽപിടിച്ച് ഞാന്:\n"മോനേ; നീ വരുന്നോ\nപൂവിട്ട വാകമരങ്ങൾ കാണാന്?"\nഒന്നുംമിണ്ടാതെ തല താഴ്ത്തി\nഅവരെയും കടന്ന് ഞാന് നടന്നു. .\n"രണ്ട് വളവിനപ്പുറം ഒരു കുന്ന്.\nഇപ്പോള് പൂക്കള് കാണില്ലാന്ന്\nഒരുവന് പത്രത്തിൽ കണ്ണുംനട്ട്..\nചുവന്ന പൂക്കള് നിറഞ്ഞ\nഓടുമ്പോള്, എൻറെ മുഖം\nകുറ്റിയിൽ ചാരിയ കോടാലിയിലൂടെ\nപൂക്കളുടെ നിറം ചുവപ്പായിരുന്നില്ല\nPosted by Jophin Manimala at 17:412comments:


'ഞാന് മരിച്ചാല് ഈ കുന്നിന്‍മുകളില് അടക്കം ചെയ്യണം'; ഒരു പ്രണയസ്മാരകത്തിന്റെ കഥ | The tomb of Love| love story of Henry Mansfield and Eleanor Isabella\nSep 20, 2019, 03:56 PM IST\n# സാജു ആലയ്ക്കാപള്ളി\nപഴയ മൂന്നാർ സി.എസ്.ഐ. ദേവാലയ സെമിത്തേരിയിലെ എലേനർ ഇസബെല്ല മേയുടെ ശവകുടീരം\nമൂന്നാര്: പ്രണയത്തിന്റെ നിത്യസ്മാരകമായി മൂന്നാറില് എലേനര് ഇസബെല്ല മേയുടെ ശവകുടീരം നിര്‍മ്മിച്ചിട്ട് 125 വര്‍ഷമാകുന്നു. പഴയ മൂന്നാറിലെ സി.എസ്.ഐ. ദേവാലയത്തിന് സമീപം കുന്നിന്‍മുകളിലാണ് ഇംഗ്ലണ്ടുകാരി എലേനര് ഇസബെല്ല മേയുടെ ശവകുടീരം.\nഇംഗ്ലീഷുകാരുടെ അധീനതയിലുള്ള മൂന്നാറിലെ തേയിലത്തോട്ടത്തിന്റെ മാനേജരായിരുന്ന ഹെന്‍ട്രി മാന്‍സ്ഫീല്‍ഡ് നൈറ്റിന്റെ ഭാര്യയായിരുന്നു എലേനര്. ഇംഗ്ലീഷുകാരനായ ബേഫോര്‍ട്ട് ബ്രാബസോണിന്റെ ഇളയമകളായ എലേനര് വിവാഹശേഷം 1894 ഒക്ടോബറിലാണ് ഭര്‍ത്താവിനൊപ്പം മൂന്നാറിലെത്തുന്നത്.\nഎലേനറുടെ മധുവിധു ഇവിടെയായിരുന്നു. ഒരു ദിവസം അവര് ഭര്‍ത്താവുമൊന്നിച്ച് പഴയ മൂന്നാറിലെ കുന്നിന്‍മുകളിലെത്തി. മൂന്നാറിന്റെ പ്രകൃതിസൗന്ദര്യത്തില് മയങ്ങിയ എലേനര് പ്രിയന്റെ മടിയില് കിടന്നുകൊണ്ട് തമാശയായി പറഞ്ഞു- 'ഞാന് മരിച്ചാല് എന്നെ ഈ കുന്നിന്‍മുകളില് അടക്കം ചെയ്യണം'.\nവാക്കുകള് അറംപറ്റി. അക്കാലത്ത് മൂന്നാറിലെ തോട്ടം മേഖലയില് മലമ്പനിയും കോളറയും സാധാരണയായിരുന്നു. ദിവസങ്ങള്‍ക്കുള്ളില് കോളറ ബാധിച്ച് 1894 ഡിസംബര് 23-ന് എലേനര് മരിച്ചു.\n24 വയസ് മാത്രമായിരുന്നു പ്രായം. പ്രിയതമയുടെ ആഗ്രഹം ഭര്‍ത്താവ് ഹെന്‍ട്രിയും മറ്റ് സഹപ്രവര്‍ത്തകരും ചേര്‍ന്ന് സഫലീകരിച്ചു. ക്രിസ്മസിന് തലേന്ന് പ്രിയതമയുടെ ഭൗതികശരീരം ആഗ്രഹപ്രകാരം കുന്നിന്‍മുകളില് അടക്കി. പ്രണയത്തിന്റെ സ്മാരകമായി ശവകുടീരവും പണിതു.\nഇതിനുശേഷവും നിരവധി ഇംഗ്ലീഷുകാരെ ഈ കുന്നിന്‍മുകളില് അടക്കം ചെയ്തു. പിന്നീടാണ് ആരാധനയ്ക്കായി പള്ളി വേണമെന്ന ആശയം ബ്രിട്ടീഷുകാരായ മാനേജര്‍മാര്‍ക്കുണ്ടായത്. 1910-ല് ഇവിടെ സ്‌കോട്ടിഷ് മാതൃകയില് പള്ളി നിര്‍മ്മിച്ചു.\nഅങ്ങനെ സെമിത്തേരിയുണ്ടായശേഷമുള്ള ആദ്യപള്ളിയായി ഇത് മാറി. 44 വിദേശികളെ കുന്നിന്‍മുകളിലുള്ള സെമിത്തേരിയിലും അടക്കം ചെയ്തിട്ടുണ്ട്.\nഎലേനറുടെ 125-ാം ചരമവാര്‍ഷികം ആചരിക്കാനുള്ള ഒരുക്കത്തിലാണ് പഴയ മൂന്നാറിലെ സി.എസ്.ഐ. ദേവാലയ ഇടവകാംഗങ്ങള്.\nContent Highlights: True love story of Henry Mansfield and Eleanor Isabella\nഅവള് ചോദിച്ചു: ''ഡാഡിയെന്താണ് പറയുന്നത്? ഒരു പരിചയവുമില്ലാത്ത ഒരാളിന്റെകൂടെ ..\nഒറ്റപ്പെടലിനെ മറികടക്കാം, ബന്ധങ്ങള് നിലനിര്‍ത്താം | Podcast about Maintaining Relationships


സിക ബാധയേറ്റതിന് ശേഷം അവരുടെ ജീവിതം...\nബ്രസീലില് സിക വൈറസ് ബാധ റിപ്പോര്‍ട്ട് ചെയ്ത് മൂന്ന് വര്‍ഷം പിന്നിടുന്പോള് രോഗബാധയേറ്റ കുട്ടികളെ ചികിത്സിക്കാന് പാടുപെടുകയാണ് രക്ഷിതാക്കൾ.\n20 Oct, 2018 at 03:07 AM\nബ്രസീലില് സിക വൈറസ് ബാധ റിപ്പോര്‍ട്ട് ചെയ്ത് മൂന്ന് വര്‍ഷം പിന്നിടുമ്പോള് രോഗബാധയേറ്റ കുട്ടികളെ ചികിത്സിക്കാന് പാടുപെടുകയാണ് രക്ഷിതാക്കൾ. ഭീമമായ ചികിത്സാ ചെലവിനൊപ്പം രോഗം ഭേദമാകാനുള്ള സാധ്യതക്കുറവും രക്ഷിതാക്കളെ കൂടുതല് ദുഃഖിതരാക്കുന്നു.\nമൂന്ന് മക്കളാണ് റൊസാനക്ക്. മൂത്ത രണ്ട് മക്കളെ നോക്കാനും അവരുടെ കാര്യങ്ങള് ചെയ്തുകൊടുക്കാനും സമയമില്ല എന്നതാണ് റൊസാനയുടെ സങ്കടം. കാരണം എപ്പോഴും മുഴുവന് ശ്രദ്ധയും മൂന്ന് വയസ്സുള്ള സിക വൈറസ് ബാധയേറ്റ കുഞ്ഞിന് മേലായിരിക്കണം. കുടുംബത്തിന്റെ ഒരു പിന്തുണയും റൊസാനക്കില്ല. പലപ്പോഴും ആത്മഹത്യയെ കുറിച്ച് പോലും ചിന്തിച്ചിരുന്നതായി റൊസാന പറയുന്നു. പക്ഷെ ഇപ്പോള് ജീവിതത്തോട് പൊരുതുന്നു. മകൾക്കായ് ഒരു വീല് ചെയര് ഒരുക്കാനായി എന്നതാണ് റൊസാനയുടെ സന്തോഷം.\nഇപ്പോഴത്തെ ജീവിത സാഹചര്യത്തോട് കുറേയെറെ അമ്മമാരും പൊരുത്തപ്പെട്ടിരിക്കുന്നു. പക്ഷേ മുടങ്ങാതെയുള്ള ചികിത്സയുടെയും ഭക്ഷണത്തിന്റേയും യാത്രയുടേയുമെല്ലാം ചെലവാണ് ഇവരെ ഇപ്പോള് കൂടുതല് ദുരിതത്തിലാക്കുന്നത്. മാസം ഏകദേശം 250 ഡോളറെങ്കിലും ചെലവാകും മരുന്നിന് മാത്രമായി. പരിപൂര്‍ണമായ ഒരു രോഗശാന്തി ഇവര്‍ക്ക് പ്രതീക്ഷിക്കാനുമില്ല.\nക്യാന്‍സറിനെ അതിജീവിച്ച ശേഷം ഗര്‍ഭിണിയായപ്പോള് 28കാരിയായ ജാക്കലിന് വീറ ഒരുപാട് സന്തോഷിച്ചു. എന്നാല് ഗര്‍ഭിണിയായിരിക്കെ തന്നെ കുഞ്ഞിന് സിക വൈറസ് ബാധയേറ്റതായി ജാക്കലിന് തിരിച്ചറിഞ്ഞു. ഇതറിഞ്ഞ ഭര്‍ത്താവ് ഉപേക്ഷിച്ച് പോയി. ഇപ്പോള് മാസം ഭര്‍ത്താവ് ചെലവിനായി കൊടുക്കുന്ന തുച്ഛമായ തുകയും സര്‍ക്കാരില് നിന്നുള്ള സഹായവുമാണ് ജാക്കലിന് ആശ്വാസം.\nവലിപ്പം കുറഞ്ഞ തലച്ചോറും ചുരുങ്ങിയ തലയോട്ടിയുമായാണ് സിക വൈറസ് ബാധ അഥവാ മൈക്രോസിഫലി രോഗം ബാധിച്ച കുഞ്ഞുങ്ങൾ ജനിക്കുക. ഈഡിസ് കൊതുകുകളാണ് രോഗം പരത്തുന്നത്. 2017ലാണ് ബ്രസീലില് സിക വൈറസ് ബാധ റിപ്പോര്‍ട്ട് ചെയ്യുന്നത്.\nzika virusZika Fever


Women t20 final Super Novas vs Velocity scores:ചെറുത്തു നില്‍പ്പുമായി സുഷ്മയും അമേലിയയും; ചരിത്രത്തില് നിന്നും 122 റണ്‍സകലെ സൂപ്പര് നോവാസ്\n40 റണ്‍സ് നേടിയ സുഷ്മയാണ് ടോപ്പ് സ്‌കോറര്. മൂന്ന് ഫോറും ഒരു സിക്‌സും സുഷ്മ അടിച്ചു.\nUpdated: May 11, 2019 9:16:56 pm\nമധ്യനിരയില് സുഷ്മ വര്‍മ്മയും അമേലിയ കെറും നടത്തിയ ചെറുത്തു നില്‍പ്പിന്റെ കരുത്തില് സൂപ്പര്‍നോവാസിനെതിരെ വെലോസിറ്റിയ്ക്ക് ഭേദപ്പെട്ട സ്‌കോര്. വനിതാ ഐപിഎല് എന്ന ലക്ഷ്യത്തിലേക്കുള്ള ചവിട്ടു പടിയായ വനിതാ ടി20 ടൂര്‍ണമെന്റിലെ കിരീടം എന്ന നാഴികക്കല്ലിലേക്ക് സൂപ്പര് നോവാസിന് 122 റണ്‍സിന്റെ അകലം. ആറ് വിക്കറ്റ് നഷ്ടത്തില് 121 റണ്‍സുമായാണ് വെലോസിറ്റി പുറത്തായത്.\nമുന് നിര ബാറ്റ്‌സ് വുമണ്‍മാരെല്ലാം നേരത്തെ തന്നെ കൂടാരം കയറിയപ്പോള് മധ്യനിരയില് ഒരുമിച്ച സുഷ്മയും അമേലിയയും ചേര്‍ന്ന് നടത്തിയ ചെറുത്തു നില്‍പ്പാണ് വെലോസിറ്റിക്ക് പൊരുതാവുന്ന സ്‌കോര് സമ്മാനിച്ചത്.\nഓപ്പണര് ഹെയ്‌ലി മാത്യൂസിനെ ആദ്യ ഓവറില് തന്നെ പുറത്താക്കി ഹര്‍മന്‍പ്രീതും സംഘവും നയം വ്യക്തമാക്കിയിരുന്നു. പിന്നാലെ മറ്റ് താരങ്ങളേയും വെലോസിറ്റിക്ക് നഷ്ടമായി. രക്ഷാപ്രവര്‍ത്തനത്തിന്റെ ഉത്തരവാദിത്വവുമായി ഇറങ്ങിയ നായിക മിതാലി രാജ് 22 പന്തില് 12 റണ്‍സ് മാത്രമെടുത്ത് പുറത്തായതോടെ വെലോസിറ്റി 100 കടക്കും മുമ്പ് തന്നെ പുറത്താകുമെന്ന് കരുതിയതായിരുന്നു.\nഎന്നാല് അമേലിയയും സുഷ്മയും പ്രതിരോധിക്കുകയായിരുന്നു. 32 പന്തില് 40 റണ്‍സ് നേടിയ സുഷ്മയാണ് ടോപ്പ് സ്‌കോറര്. മൂന്ന് ഫോറും ഒരു സിക്‌സും സുഷ്മ അടിച്ചു. അമേലിയ 38 പന്തില് 36 റണ്‍സ് നേടി. നാല് ഫോറടക്കമാണ് അമേലിയയുടെ സ്‌കോര്.\nസൂപ്പര് നോവാസ് ബോളര്‍മാരില് തിളങ്ങിയത് രണ്ട് വിക്കറ്റ് നേടിയ ലിയ തഹൂഹുവാണ്. അനൂജ പാട്ടീലും സോഫി ഡെവിനും നതാലിയ സീവറും പൂനം യാദവും ഓരോ വിക്കറ്റ് വീതം വീഴ്ത്തി.\nHarmanpreet KaurIPLMithali Raj\nWeb Title: Women t20 final super novas vs velocity scores


Triple lockdown in tvm extended to 1 week\nട്രിപ്പിൾ ലോക്ക്ഡൌൺ അതിവ്യാപന മേഖലയിൽ മാത്രമായിരിക്കുമെന്നും, ലോക്ക് ഡൌൺ തിരുവനന്തപുരം നഗരസഭയിൽ ആകെ തുടരുമെന്നും മുഖ്യമന്ത്രി പറഞ്ഞു\nJul 10, 2020, 7:13 PM\nതിരുവനന്തപുരം: തിരുവനന്തപുരത്ത് ട്രിപ്പിള് ലോക്ക്ഡൗണ് ഒരാഴ്ചത്തേക്ക് കൂടി നീട്ടി. മുഖ്യമന്ത്രി പിണറായി വിജയനാണ് ഇക്കാര്യം ഓണ്‍ലൈന് വാര്‍ത്താ സമ്മേളനത്തിലൂടെ അറിയിച്ചത്. ട്രിപ്പിൾ ലോക്ക്ഡൌൺ അതിവ്യാപന മേഖലയിൽ മാത്രമായിരിക്കുമെന്നും, ലോക്ക് ഡൌൺ തിരുവനന്തപുരം നഗരസഭയിൽ ആകെ തുടരുമെന്നും അദ്ദേഹം പറഞ്ഞു.\nതിരുവനന്തപുരത്ത് സാമൂഹിക വ്യാപനമില്ലെന്നും സൂപ്പര് സ്‌പ്രെഡ് മാത്രമാണുള്ളതെന്നും മുഖ്യമന്ത്രി വ്യക്തമാക്കി. .\nതലസ്ഥാനത്ത് കൊവിഡ് സാഹചര്യം അതിരൂക്ഷമായി തന്നെ തുടരുകയാണ്. ഇന്ന് മാത്രം ജില്ലയില് 129 പേരിലാണ് കൊവിഡ് ബാധ കണ്ടെത്തിയത്. ഇതില് 105 പേര്‍ക്കും സമ്ബര്‍ക്കത്തിലൂടെയാണ് രോഗം വന്നതെന്ന വസ്തുതയും ആശങ്ക വര്‍ദ്ധിപ്പിക്കുന്നു.\nതീരദേശ പ്രദേശമായ പൂന്തുറയില് സ്ഥിതി ഇപ്പോഴും അതിരൂക്ഷമായി തന്നെ തുടരുകയാണ്. തിരുവനന്തപുരത്ത് അഞ്ച് ക്ളസ്‌റ്ററുകളാണുള‌ളതെന്നും ഒരു പ്രത്യേക പ്രദേശത്ത് അന്‍പതിലധികം രോഗികള് ഉണ്ടാകുമ്ബോഴാണ് ക്ളസ്‌റ്ററുകളാകുന്നതെന്നും മുഖ്യമന്ത്രി അറിയിച്ചു.\nപുതിയ സമ്പർക്കരോഗികളുടെ കണക്ക് കൂടി വന്നതോടെ മുഖ്യമന്ത്രിയുടെ നേതൃത്വത്തിൽ ചേർന്ന അടിയന്തിര യോഗമാണ് ട്രിപ്പിൾ ലോക്ക്ഡൗൺ തീരുമാനമെടുത്തത്.


മോദിയുടെ താടി വളരുമ്പോള് ജി.ഡി.പി കുത്തനെ താഴുന്നു; പരിഹസിച്ച് തരൂര്\n2021-03-03 09:41:08 pm IST\nന്യൂഡല്‍ഹി: പ്രധാനമന്ത്രി നരേന്ദ്ര മോദിയുടെ താടിയുമായി രാജ്യത്തിന്റെ ജി.ഡി.പിയെ താരതമ്യം ചെയ്ത് കോണ്‍ഗ്രസ് എം.പി ശശി തരൂര്. മോദിയുടെ താടി വളരുന്നതിന് അനുസരിച്ച് ഇന്ത്യയുടെ ജി.ഡി.പി താഴേക്കു പോകുകയാണെന്ന് തരൂര് വിമര്‍ശിച്ചു. മോദിയുടെ ചിത്രം പങ്കുവച്ചാണ് തരൂരിന്റെ വിമര്‍ശനം.\n2017-18 സാമ്പത്തിക വര്‍ഷത്തില് താടി കുറവുണ്ടായിരുന്നപ്പോള് 8.1 ശതമാനമായിരുന്നു ഇന്ത്യയുടെ സാമ്പത്തിക വളര്‍ച്ച. അടുത്ത വര്‍ഷം താടി അല്‍പ്പം നീണ്ടു. വിവിധ പാദങ്ങളിലായി ജി.ഡി.പി ആറു ശതമാനത്തിനും താഴെയായി കൂപ്പു കുത്തി.\n2019-20 സാമ്പത്തിക വര്‍ഷത്തിന്റെ രണ്ടാം പാദത്തില് 4.5 ശതമാനമായും ഇടിഞ്ഞു. അപ്പോഴേക്കും മോദിയുടെ താടിക്ക് നീളം കൂടിയെന്നും ചിത്രത്തില്‍നിന്നു വ്യക്തം. 2017 മുതലുള്ള മോദിയുടെ അഞ്ചു ചിത്രങ്ങളാണ് ട്വീറ്റിലുള്ളത്.\nഅതേസമയം 2026 ആകുമ്പോഴേക്കും ആഗോള ജി.ഡി.പിയുടെ വളര്‍ച്ചയില് 15 ശതമാനം ഇന്ത്യയില് നിന്നായിരിക്കുമെന്നാണ് യു.ബി.എസ് സെക്യൂരിറ്റീസിലെ തന്‍വീ ഗുപ്ത ജയിന്റെ റിപ്പോര്‍ട്ട് വ്യക്തമാക്കുന്നത്.\nവിദേശ നിക്ഷേപം, സ്വകാര്യവത്കരണം, തൊഴില് നിയമ ഭേദഗതി എന്നിവ ഇന്ത്യയുടെ വളര്‍ച്ചയ്ക്ക് കാരണമാകുമെന്നാണ് റിപ്പോര്‍ട്ടില് പറയുന്നത്. ഡിസംബറില് അവസാനിച്ച സാമ്പത്തിക വര്‍ഷത്തിന്റെ കഴിഞ്ഞ പാദത്തില് രാജ്യത്തിന്റെ ജി.ഡി.പിയില് 0.4 ശതമാനം വര്‍ധനയുണ്ടായിരുന്നു. തുടര്‍ച്ചയായ രണ്ട് പാദങ്ങളിലെ ഇടിവിന് ശേഷമാണ് സാമ്പത്തിക വളര്‍ച്ച നിരക്ക് തിരിച്ചു കയറിയത്.\nThis is what is meant bya"graphic illustration"! pic.twitter.com/QYyA2lN2W0\nNarendra Modi GDP india India New Delhi Sasi Tharoor


നെപ്റ്റ്യൂണിന്റെ ഉപഗ്രഹങ്ങള് കൂട്ടിമുട്ടാതിരിക്കാന് ‘നൃത്തം’ ചെയ്യുന്നുവെന്ന് നാസ – Jomwa News\nHome » നെപ്റ്റ്യൂണിന്റെ ഉപഗ്രഹങ്ങള് കൂട്ടിമുട്ടാതിരിക്കാന് ‘നൃത്തം’ ചെയ്യുന്നുവെന്ന് നാസ\nനമ്മുടെ സൗരയൂഥത്തില് ഭൂമിയില് നിന്നും ഏറ്റവുംകൂടുതല് അകലത്തില് സ്ഥിതിചെയ്യുന്ന ഗ്രഹമാണ് 449.5 കോടി കിലോമീറ്റര് അകലെയുള്ള നെപ്റ്റ്യൂണ്. ദൂരമേറെ ആയതിനാല് തന്നെ മനുഷ്യര്‍ക്ക് അധികമൊന്നും പഠിക്കാന് സാധിച്ചിട്ടില്ലാത്ത ഗ്രഹങ്ങളില് ഒന്നുകൂടിയാണിത്.\nഇപ്പോഴിതാ നാസയുടെ രസകരമായൊരു കണ്ടെത്തല്. നെപ്റ്റ്യൂണിന് നയാദ്, തലാസ് എന്നറിയപ്പെടുന്ന രണ്ട് ഉപഗ്രങ്ങളുണ്ട്. ഇവ പരസ്പരം കൂട്ടിയിടിക്കുന്നത് ഒഴിവാക്കാന് സവിശേഷമായ ഒരു രീതിയിലാണ് സഞ്ചരിക്കുന്നത്. കോസ്മിക് നൃത്തം എന്ന് നാസ ഈ സഞ്ചാരത്തെ വിളിക്കുന്നു.\nനാസ പുറത്തുവിട്ട വീഡിയോ കണ്ടാല് അത് ഒരുതരത്തിലുള്ള നൃത്തം തന്നെ. നെപ്റ്റ്യൂണിന്റെ ഉപഗ്രഹങ്ങള് 1840 കി.മി. അകലെയാണ് പരിക്രമണം ചെയ്യുന്നത്. ഇവയ്ക്ക് തികച്ചും ഏകോപനമുള്ള ഭ്രമണപഥങ്ങളുണ്ട്. അതായത് അവ പരസ്പരം കടന്നുപോകുമ്പോള് ഏകദേശം 3520 കി.മി. അകലമാണുള്ളത്.\nനയാദ് ഓരോ ഏഴു മണിക്കൂറിലും നെപ്റ്റിയൂണിനു ചുറ്റും കറങ്ങുന്നുണ്ട്. അതേസമയം തലാസ് 7.5 മണിക്കൂര് എടുത്താണ് നെപ്റ്റിയൂണിനെ ചുറ്റുന്നത്.\nതനിക്ക് നിശ്ചയിച്ച ഭ്രമണപഥത്തില് ശാന്തനായാണ് തലാസ് നീങ്ങുന്നതെങ്കില്, നയാദ് അങ്ങനെയല്ല. നാസ ഇതുവരെ കാണാത്തവിധം മുകളിലേക്കും താഴേക്കും ഉയര്‍ന്നാണ് നെപ്റ്റിയൂണിന് ചുറ്റും ഇത്\nഎന്നാല് നെപ്റ്റിയൂണിന് നയാദും തലാസും മാത്രമല്ല ഉപഗ്രഹങ്ങളായുള്ളത്. പതിനാല് ചന്ദ്രന്മാര് നെപ്റ്റിയൂണിനെ വലംവെക്കുന്നുണ്ട്. നെസോ ആണ് ഇതില് ഏറ്റവും ദൂരെ സ്ഥിതിചെയ്യുന്നത്. നെപ്റ്റ്യൂണില് നിന്നും 46 ലക്ഷം മൈല് ( ഏകദേശം 74 ലക്ഷം കി.മി.) ദൂരത്തുകൂടി സഞ്ചരിക്കുന്ന നെസോ ഒരു തവണ നെപ്റ്റ്യൂണിനെ ചുറ്റാന് 27 വര്‍ഷമെടുക്കും.\nനയാദിന്റെ അസ്വാഭാവികമായ ഈ സഞ്ചാരത്തിന് കാരണം നെപ്റ്റ്യൂണിന്റെ ഏറ്റവും വലിയ ഉപഗ്രഹമായ ട്രിറ്റണാണെന്നാണ് ഗവേഷകര് കരുതുന്നത്.


Fashion Archives | Page 18 of 19 | Keralabhooshanam.com | Breaking News, Latest News, Kerala, India and World news\nHome»Archives»Life & Style»Fashion (Page 18)\nകാഷ്വല് ആന്റ് പാര്‍ട്ടി വെയേഴ്‌സ്\nBy on 20/08/2013 Fashion\nഫാഷന് ഒരിക്കലും മരവിച്ചു നില്‍ക്കില്ല. കാലം മാറുംതോറും പുത്തനായിക്കൊണ്ടിരിക്കും. പുതിയ പുതിയ കാറ്റഗറികളും വരും. ട്രെഡിഷനല് വെയര്, എത്‌നിക്ക് വെയര്, കാഷ്വല് വെയര്, ഡിസൈനര് വെയര് എന്നിങ്ങനെ ഓരോ കാറ്റഗറിയും മാറിക്കൊണ്ടിരിക്കും. ഉദാഹരണമായി കാഷ്വല് വെയറുകള് എല്ലാ കാലത്തും ഒന്നല്ല. എണ്‍പതുകളിലും തൊണ്ണൂറുകളിലുമുള്ളവ എങ്ങോപോയി. യുവാക്കളാണ് എപ്പോഴും ഏറ്റവും ട്രെന്‍ഡിയായ വസ്ത്രങ്ങള് ധരിക്കുക. അവര് പരീക്ഷണത്തിന് തയ്യാറാണ്. മാറ്റങ്ങള് പൊതുവെ കളറുകളിലും കട്ടുകളിലും സ്‌റ്റൈലുകളിലും വസ്ത്രത്തിന്റെ സ്ട്രക്ചറുകളിലുമായിരിക്കും. ഡെനിം, കോട്ടണ്, ഹാന്‍ഡ്‌ലൂം, കോഡ്രോയ്, ലൈക്ര, സിന്തറ്റിക്കുകള് എന്നിവ […]\nചര്‍മ്മത്തിന് തിളക്കം നല്‌കാന് ബ്ലാക്ക് ഡയമണ്ട് ക്രീം\nBy on 18/08/2013 Fashion\nചര്‍മ്മത്തിന് തിളക്കം നല്‌കി മൃദുലമാക്കാനും ചുളിവുകള് പാടെ ഇല്ലാതാക്കാന് കഴിയുമെന്ന വാദവുമായി ബ്ലാക്ക് ഡയമ് ക്രീം വരുന്നു. അപൂര്‍വ രത്‌നത്തിന്റെ കണികകള് അടങ്ങിയിട്ടുള്ള ഈ ഫേസ് സിറം സ്വന്തമാക്കാന് ആയിരങ്ങളാണ് മുന്‍കൂട്ടി ഓഡര് നല്‌കിയിരിക്കുന്നത്. ആയിരത്തിലധികം സ്‌ത്രീകളില് പരീക്ഷിച്ചതിനുശേഷമാണ് ബ്ലാക്ക് ഡയമണ്ട് സിറം വിപണിയിലേക്കെത്തുന്നത്. സിറം പരീക്ഷിച്ചവരില് ഇരുപത്തിയെട്ട് ദിവസത്തിനകം മുഖത്തെ ചുളിവുകള് 65 ശതമാനം കുറഞ്ഞതായി കണ്ടെത്തി. 30 ml ബോട്ടിലിന് 140 ഡോളറാണ് വില. സ്‌കിന് കെയര് സ്‌പെഷ്യലിസ്റ്റ് ആയ ബ്യൂട്ടിലാബ് ആണ് ബ്ലാക്ക് […]\nഐ ട്രാക്കിംഗ് ടെക്‌നോളജി വസ്‌ത്രങ്ങളില്\nBy on 12/08/2013 Fashion, featured slider, KB-LOCAL NEWS\nഈ വസ്‌ത്രത്തിലേക്ക് ആരെങ്കിലും തുറിച്ചുനോക്കിയാല് വേഗം മനസിലാവും. എങ്ങനെയെന്നല്ലേ? ഉടന് തന്നെ വസ്‌ത്രം പ്രകാശിക്കും! കാനഡയിലെ ഒരു പ്രമുഖ ഫാഷന് ഡിസൈനറായ യിങ് ഗാവോ ആണ് ആരെങ്കിലും നോക്കിയാല് പ്രകാശിക്കുന്ന വസ്‌ത്രവുമായി രംഗത്തെത്തിയിരിക്കുന്നത്. ഒരാള് തുറിച്ചുനോക്കുകയാണെങ്കില് പ്രകാശിക്കുന്ന വസ്‌ത്രത്തില് ഐ ട്രാക്കിംഗ് ടെക്‌നോളജിയാണ് ഉപയോഗിച്ചിരിക്കുന്നത്. വെളിച്ചം ഓഫ് ആക്കാനുള്ള സൗകര്യവും വസ്‌ത്രത്തിലുണ്ടെന്ന് ഗാവോ ഡെസീന് മാഗസിനോട് പറഞ്ഞു. പ്രകാശം പരത്തുന്ന രു ഡിസൈനിലുള്ള വസ്‌ത്രങ്ങളാണ് ഗാവോ തയ്യാറാക്കിയിരക്കുന്നത്. ലൂമിന്‍സെന്റ് പോലുള്ള നൂല് ഉപയോഗിച്ചാണ് വസ്‌ത്രം നിര്‍മിച്ചത്. […]\nഇഷ്‌ടമുള്ള ഡിസൈനില് ചെരുപ്പുകള് ഡിസൈന് ചെയ്യാം\nBy on 11/08/2013 Fashion\nഇഷ്‌ടമുള്ള ഡിസൈനിലും നിറത്തിലും മെറ്റീരിയലിലും സ്വയം ചെരിപ്പ് ഡിസൈന് ചെയ്‌തെടുക്കാം. പ്രമുഖ കമ്പനികളായ Nike, Converse, Vans എന്നിവരെല്ലാം തന്നെ ഈ stomized ഷൂസ് വിപണന രംഗത്തേക്കിറങ്ങി കഴിഞ്ഞു. അത്‌ലറ്റിക് ഷൂസും സ്‌നീക്കേഴ്‌സും മാത്രല്ല, സ്‌ത്രീകള്‍ക്കു വേണ്ടി അലങ്കാരചെരിപ്പും കുഞ്ഞുങ്ങള്‍ക്കായി ഓമനത്തം തുളുമ്പുന്ന ബേബി ഷൂസുമെല്ലാം ഇനി സ്വയം ഡിസൈന് ചെയ്‌തു വാങ്ങാം. ഷൂനിര്‍മാതാക്കളുടെ അടുത്ത് ചെന്ന് അപ്പോയ്‌മെന്റ് എടുത്ത്, ഇഷ്‌ടമുള്ള ഡിസൈനും മെറ്റീരിയലും പറഞ്ഞുകൊടുത്ത് ചെരിപ്പ് നിര്‍മിച്ചെടുക്കുന്നത് അത്ര എളുപ്പമല്ല എന്നു കരുതുന്നവര്‍ക്കും സന്തോഷവാര്‍ത്തയുണ്ട്. ചെരിപ്പുകള് […]\nസൗന്ദര്യ സംരക്ഷണം: ചില നാട്ടറിവുകള്\nBy on 10/08/2013 Fashion\nസ്ഥിരമായി എണ്ണ തേച്ച് കുളിക്കുന്നത് ജരാനരകളെ അകറ്റി നിര്‍ത്തി ചര്‍മ്മത്തിന് തിളക്കവും യൗവ്വനവും നല്‍കും. ദേഹത്ത് തേയ്‌ക്കാനുള്ള എണ്ണകള് ചെളിപാകത്തില് തയ്യാറാക്കിയെടുക്കുന്നതാണ് നല്ലത്. നീര്‍വീഴ്‌ച്ച, ശരീരത്തിലെ മറ്റ് വേദനകള് , വര ചര്‍മ്മം, തൊലിപ്പുറത്തുള്ള രോഗങ്ങള് എന്നിവയ്‌ക്ക് പ്രതിവിധിയായി എണ്ണ തേച്ച് കുളിക്കുന്നത് നല്ലതാണ്. കാലത്തിനനുസരിച്ചാകണം ശരീരത്ത് എണ്ണ തേയ്‌ക്കേത്. ആയൂര്‍വേദ എണ്ണകള് വാങ്ങി തേയ്‌ക്കുകയാണെങ്കില് കസ്‌തൂരി മഞ്ഞള്, മൈലാഞ്ചി എന്നിവ ചേര്‍ത്ത് ചെറുതീയില് എണ്ണ മുറുക്കിയെടുക്കാം. ഏലാദി ചൂര്‍ണ്ണമിട്ട് തയ്യാറാക്കിയ എണ്ണ ചര്‍മ്മരോഗങ്ങള് മാറാനും ശരീരത്തിന് […]\nകണ്ണിന്റെ ആരോഗ്യത്തിന്, നല്ല കണ്‍മഷി\nBy on 07/08/2013 Fashion\nഉരുളക്കിഴങ്ങ് ചതച്ചെടുത്ത് ഇഴയകന്ന തുണിയില് വെച്ച് കണ്ണുകള്‍ക്ക് മുകളില് കെട്ടുക. 15 മിനുട്ട് കഴിഞ്ഞ് എടുത്ത് മാറ്റുക. കണ്ണുകള്‍ക്ക് നല്ല തിളക്കവും കുളിര്‍മയും കണ്‍തടങ്ങള്‍ക്ക് നല്ല നിറവും ലഭിക്കും. ഉരുളക്കിഴങ്ങിലടങ്ങിയ സ്റ്റാര്‍ച്ച് കണ്ണിന് ചുറ്റുമുള്ള ചര്‍മത്തെ ദൃഢീകരിക്കും. കണ്ണിന്റെ ആരോഗ്യത്തിന് നല്ല കണ്‍മഷി നമുക്ക് വീട്ടില് തന്നെ ഉണ്ടാക്കാം 1. പൂവാംകുരുന്നില നന്നായി അരച്ച് പിഴിഞ്ഞെടുത്ത നീരില് നേരിയ വെള്ളത്തുണി പലവട്ടം മുക്കിയുണക്കിയെടുക്കുക. ഉണങ്ങിയ തുണി ചുരുട്ടിയെടുത്ത് നല്ലെണ്ണയില് മുക്കി കത്തിക്കുക. ഇതില്‍നിന്നും പൊങ്ങുന്ന പുക […]\nBy on 06/08/2013 Fashion\nമഴക്കാലത്ത് ട്രെന്‍ഡിയായി അണിയാന് കുറച്ച് വസ്ത്രങ്ങള് നമുക്കും കരുതാം. മഴക്കാലമെത്തിയാല് കോട്ടണ്‍വസ്ത്രങ്ങള്‍ക്ക് പൂര്‍ണവിശ്രമം നല്‍കേണ്ടിവരും. നനഞ്ഞാല് ഉണങ്ങാന് സമയമെടുക്കുന്നതും ഈര്‍പ്പം നിലനില്‍ക്കുന്നതുംമൂലമാണ് കോട്ടണ്‍വസ്ത്രങ്ങള് ഔട്ടാകാന് കാരണം. സിന്തറ്റിക് മെറ്റീരിയലുകള്‍കൊണ്ടുള്ള വസ്ത്രങ്ങളാണ് മഴക്കാലത്തെ താരങ്ങള് . സിന്തറ്റിക് മെറ്റീരിയലുകളില് പൂക്കളുടെ പ്രിന്റുകളുള്ള ബോള്‍ഡ് കളറുള്ള വസ്ത്രങ്ങളാണ് പുതിയ ട്രെന്‍ഡ്. മഴക്കാലത്ത് കല്യാണങ്ങള്‍ക്കും മറ്റു ചടങ്ങുകള്‍ക്കും പോകുമ്പോഴുള്ള വസ്ത്രധാരണം സ്ത്രീകള്‍ക്ക് വെല്ലുവിളിതന്നെയാണ്. നനഞ്ഞാല് ചുരുണ്ടുകൂടുന്ന സില്‍ക് സാരിക്കു പകരം റോ സില്‍ക്, സാറ്റിന് സില്‍ക് എന്നിവ പാര്‍ട്ടി വെയറുകളായി തെരഞ്ഞെടുക്കാം. […]\nമുടിയുടെ ആരോഗ്യത്തിന് മുട്ട.\nBy on 05/08/2013 Fashion\nനല്ല നീളവും തിളക്കവും ആരോഗ്യവും ഉള്ള മുടി ഏതൊരു സ്ത്രീയുടെയും ആഗ്രഹമായിരിക്കുമല്ലോ .അതിനു വേണ്ടി ഇനി വില കൂടിയ എണ്ണകളും മറ്റും തേടി അലയേണ്ട .അടുക്കളയില് നിന്ന് തന്നെ ഇതിനു പരിഹാരമുണ്ടാക്കാം . ഇതിനു വേണ്ടത് ഒരു കോഴി മുട്ടയാണ് .മുട്ടയുടെ മഞ്ഞക്കുരു ഒഴിവാക്കി വെള്ള മാത്രം എടുക്കുക .ഇത് തലയില് തേച്ചു പിടിപ്പിക്കുക.അര മണിക്കുറിന് ശേഷം ഇത് കഴുകിക്കളയുക .ഇങ്ങനെ കുറച്ചു ദിവസം തുടച്ചയായി ചെയ്താല് തീര്‍ച്ചയയും മുടിക്ക് നല്ല ആരോഗ്യവും തിളക്കവും ലഭിക്കും.


കുറച്ച് നാൾ കൂടി കാത്തിരുന്നാൽ ഫ്രീ ആയി കിട്ടും, എന്നാൽ നമ്മൾ കാശ് കൊടുത്തെടുത്താൽ അത് അർഹത പെട്ടവർക്ക് കിട്ടും - B4blaze\nസിനിമ സീരിയൽ രംഗത്ത് ഏറെ പ്രശസ്തയായ ലക്ഷ്മി പ്രിയയെ മലായളികൾക്ക് ഏറെ ഇഷ്ട്ടമാണ്. ഒരുപാട് നാളത്തെ കാത്തിരിപ്പിനു ശേഷമാണു ലക്ഷ്മിക്ക് ഒരു ജനിച്ചത് മാതംഗി എന്നാണ് കുഞ്ഞിന്റെ പേര്. സോഷ്യൽ മീഡിയയിൽ വളരെ സജീവമാണ് താരം, അതുകൊണ്ട് തന്നെ താരത്തിന്റെ പോസ്റ്റുകൾ എല്ലാം ഏറെ ശ്രദ്ധ നേടാറുണ്ട്, ഇപ്പോൾ താൻ വാക്സിൻ എടുത്ത വിവരം എല്ലാവരെയും അറിയിച്ചിരിക്കുകയാണ് താരം. വാക്സിൻ എടുക്കുന്നത് തന്റെ ചിത്രത്തിനൊപ്പമാണ് താരം പോസ്റ്റ് പങ്കുവെച്ചിരിക്കുന്നത്. നമ്മൾ കാശു കൊടുത്തെടുത്താൽ ആ സ്ഥാനത്ത് അർഹതയുള്ള മറ്റു രണ്ടുപേർക്ക് വേഗത്തിൽ വാക്‌സിൻ ലഭിയ്ക്കുമല്ലോ എന്ന് പറഞ്ഞാണ് താരം പോസ്റ്റ് പങ്കുവെച്ചിരിക്കുന്നത്.\nഅങ്ങനെ വാക്സിൻ എടുത്തു. സംശയിക്കേണ്ട. പെയ്ഡ് ആണ്. രണ്ടാളും എടുത്തു.കുറച്ചു ദിവസം കൂടി കാത്തിരുന്നാൽ ഫ്രീയായി കിട്ടും എന്നറിയാം.നമ്മൾ കാശു കൊടുത്തെടുത്താൽ ആ സ്ഥാനത്ത് അർഹതയുള്ള മറ്റു രണ്ടുപേർക്ക് വേഗത്തിൽ വാക്‌സിൻ ലഭിയ്ക്കുമല്ലോ. കൊവിഷീൽഡ് ആണ്.ഒരു ഉറുമ്പ് കടിച്ച വേദനയേ ഉണ്ടായുള്ളൂ. എന്നാൽ വെളുപ്പിന് നാല് മണി മുതൽ എനിക്ക് ചെറിയ പനിയുണ്ട്. ഇൻജെക്ഷൻ എടുത്ത കൈക്ക് ചെറിയ വേദനയും.മറ്റു ബുദ്ധിമുട്ടുകൾ ഒന്നുമില്ല. അപ്പൊ തീർച്ചയായും നിങ്ങളുടെ ടേൺ വരുമ്പോൾ വാക്‌സിനേഷന് വിധേയമാവുമല്ലോ? വേഗത്തിൽ ഈ മഹാമാരിയെ തോൽപ്പിക്കാൻ നമുക്ക് സാധിക്കട്ടെ, ജീവനും ജീവിതവും തിരിച്ചു പിടിയ്ക്കാൻ ഓരോരുത്തർക്കും കഴിയട്ടെ. ലക്ഷ്മി പ്രിയ


തൊഴിൽ വാഗ്ദാനം ചെയ്ത് തട്ടിപ്പ് ; മുന്നൂറിലധികം മലയാളി നഴ്‌സുമാർ യുഎഇയിൽ കുടുങ്ങി – Dubai Vartha\nവിവിധ തൊഴിൽ ഏജന്റുമാർ ഉയർന്ന ശമ്പളവും മറ്റ് തൊഴിൽ ആനുകൂല്യങ്ങളുംവാഗ്ദാനം ചെയ്ത് തട്ടിപ്പിനിരയായി കേരളത്തിലെ മുന്നൂറിലധികം നഴ്‌സുമാർ യുഎഇയിൽ കുടുങ്ങിക്കിടക്കുന്നതായി പരാതി. യുഎഇയിൽ കോവിഡ് വാക്സിനേഷൻ വ്യാപമാക്കിയ നാളുകളിൽ കൂടുതൽ നഴ്സുമാരെ ആവശ്യമുണ്ടായിരുന്ന സാഹചര്യം മുതലാക്കിയാണ് ഏജൻസികൾ തട്ടിപ്പ് നടത്തിയതെന്നാണ് പ്രാഥമിക നിഗമനം.\nഇതിൽ പലരും യുഎഇയിലേക്കുള്ള യാത്രയ്ക്കായി ബാങ്കുകളിൽ നിന്ന് ലോണെടുത്താണ് എത്തിയിരിക്കുന്നത്. നഴ്‌സുമാർ നൽകിയ നമ്പറുകൾ ഉപയോഗിച്ച് ഏജന്റുമാരുമായി ബന്ധപ്പെടാൻ ശ്രമിച്ചെങ്കിലും ഫോൺ നമ്പറുകൾ സ്വിച്ച് ഓഫ് ആയിരുന്നു.\nകേരളത്തിലെ ഏജന്റുമാർക്ക് ഏകദേശം 12,000 ദിർഹത്തോളം നൽകിയതായി നഴ്‌സുമാർ പറഞ്ഞു. പലരും യുഎഇയിലെ ആശുപത്രികളിൽ ജോലി തേടിക്കൊണ്ടിരിക്കുകയാണ്. രണ്ട് നഴ്‌സുമാർ നീതി ആവശ്യപ്പെട്ട് കേരള മുഖ്യമന്ത്രി പിണറായി വിജയന് കത്ത് അയച്ചിട്ടുണ്ട്.\nകുടുങ്ങിക്കിടക്കുന്ന നഴ്‌സുമാരെ സഹായിക്കുന്നതിന്, യുഎഇ ആസ്ഥാനമായുള്ള വിവിധ കമ്മ്യൂണിറ്റി അസോസിയേഷനുകളുമായി എംബസിയും കോൺസുലേറ്റും ബന്ധപ്പെട്ടിരിക്കുകയാണെന്ന് ദുബായിലെ കോൺസുലേറ്റ് ജനറൽ അറിയിച്ചു.\nവന്നവരിൽ പലരും സ്വന്തം നിലയിലും മറ്റുമായി വിവിധ ഇടങ്ങളിൽ ജോലിയിൽ പ്രവേശിച്ചിട്ടുണ്ട്. ഇവിടെത്തന്നെ ജോലിയിൽ പ്രവേശിക്കാനാണ് എല്ലാവരും ആഗ്രഹിക്കുന്നതെന്നും നാട്ടിലേക്കു പോകണ്ടവരെ അതിനു സഹായിക്കുമെന്നും വ്യക്തമാക്കി.\nഇന്ത്യയിൽ കോവിഡ് മരണനിരക്ക് വീണ്ടും ഉയരുന്നു ; കഴിഞ്ഞ 24 മണിക്കൂറിനിടെ 4529 കോവിഡ് മരണങ്ങളും 2.67 ലക്ഷം കോവിഡ് കേസുകളും


Bigg Boss Malayalam Season 3: Actress Aswathy Requested Audience To Vote Without Partialtiy | 95 ദിവസം എല്ലാം സഹിച്ചു പെര്‍ഫോമന്‍സ് നടത്തിയവര്‍ക്ക് അല്‍പ്പം മുന്‍ഗണന നല്‍കണം, വോട്ടിംഗിനെ കുറിച്ച് അശ്വതി - Malayalam Filmibeat\n95 ദിവസം എല്ലാം സഹിച്ചു പെര്‍ഫോമന്‍സ് നടത്തിയവര്‍ക്ക് അല്‍പ്പം മുന്‍ഗണന നല്‍കണം, വോട്ടിംഗിനെ കുറിച്ച് അശ്വതി\n| Updated: Tuesday, May 25, 2021, 9:46 [IST]\nബിഗ് ബോസ് മൂന്നാം സീസണ് വിജയിയെ അറിയാന് ആകാംക്ഷകളോടെയാണ് എല്ലാവരും കാത്തിരിക്കുന്നത്. പ്രേക്ഷകരുടെ വോട്ടും ഇതുവരെ നടത്തിയ പ്രകടനത്തിന്‌റെയും അടിസ്ഥാനത്തിലാണ് ബിഗ് ബോസ് വിന്നറെ തിരഞ്ഞെടുക്കുന്നത്. അന്തിമ മല്‍സരത്തില് ഏട്ട് മല്‍സരാര്‍ത്ഥികളും ഉളള സാഹചര്യത്തില് ആര്‍ക്കാവും കൂടുതല് വോട്ട് ലഭിക്കുകയെന്ന് ഉറ്റുനോക്കുകയാണ് പ്രേക്ഷകര്. 95ാമത്തെ ദിവസമായിരുന്നു ബിഗ് ബോസ്3നിര്‍ത്തിവെച്ചത്. പിന്നാലെ ഫൈനല് നടക്കുമെന്ന പ്രതീക്ഷകളില് തന്നെയായിരുന്നു എല്ലാവരും.\nതെലുങ്ക് നടിയുടെ ഗ്ലാമറസ് ചിത്രങ്ങള് വൈറല്, കാണാം\nഒടുവില് ചാനല് തന്നെ ഫിനാലെയെ കുറിച്ച് ഔദ്യോഗിക സ്ഥിരീകരണം നടത്തുകയായിരുന്നു. അതേസമയം മേയ് 24 രാത്രി 11 മണി മുതലാണ് വോട്ടിംഗ് വീണ്ടും ആരംഭിച്ചത്. മേയ് 29വരെ തങ്ങളുടെ പ്രിയപ്പെട്ട മല്‍സരാര്‍ത്ഥികള്‍ക്ക് വോട്ട് ചെയ്യാനുളള അവസരം പ്രേക്ഷകര്‍ക്ക് ലഭിക്കും. ബിഗ് ബോസ് വോട്ടിങ്ങിനെ കുറിച്ച് നടി അശ്വതിയുടെതായി വന്ന കുറിപ്പ് സോഷ്യല് മീഡിയയില് വൈറലായിരുന്നു.\nവോട്ടിങ് ആലോചിച്ചു ചെയ്ത് അതു യഥാര്‍ത്ഥത്തില് അര്‍ഹിക്കുന്നവരുടെ കൈയില് എത്തിക്കുക എന്നാണ് അശ്വതി പറയുന്നത്. നടിയുടെ വാക്കുകളിലേക്ക്; ബിഗ്ബോസ് ഹൗസ് അടച്ചെങ്കിലും, ഇപ്പ്രാവശ്യം വിജയിയെ കണ്ടെത്തി അവസാനിപ്പിക്കാന് ആണ് തീരുമാനം എന്നു നമ്മളെല്ലാവരും അറിഞ്ഞല്ലോ. ഇപ്പോള് യഥാര്‍ത്ഥത്തില് നമ്മുടെ കൈയില് തന്നെയാണ് ഇനി ആര് വിജയി ആകണമെന്നുള്ള തീരുമാനം.\n95 ദിവസം അവിടെ എല്ലാം സഹിച്ചു പെര്‍ഫോമന്‍സ് നടത്തിയവര്‍ക്ക് അല്‍പ്പം മുന്‍ഗണന നല്‍കണം എന്നാണ് എനിക്കു പറയാനുള്ളത്. ഫാന്‍സിന്റെ ബലം കണ്ടു മാത്രം വോട്ട് ചെയ്യരുത്. അതില് ചിലര് പല രീതിയില് അച്ചീവ്‌മെന്റ് ലഭിച്ചവര് ആണ്. കഴിവ് മുന്നേ തന്നെ തെളിയിച്ചവര്, അതിനാല് അവര്‍ക്കു ഇനിയും മുന്നോട്ടു എളുപ്പം ആണ് ഉയര്‍ച്ചയിലേക്ക് എത്താന്.\nഎന്നാല് ഈ ഒരു ഷോ മാത്രം മുന്നില് കണ്ടു വന്ന വ്യക്തികള് അവരെ ഉയര്‍ത്തിക്കൊണ്ടുവരണം. ഒരിക്കല് ഞാനും ഒരു പുതുമുഖമായി നിങ്ങളുടെ മുന്നില് എത്തിയപ്പോള് എന്നെ ഉയര്‍ത്തി കൊണ്ടു വന്നതും നിങ്ങളുടെ സപ്പോര്‍ട്ട് ആണ്, അശ്വതി പറയുന്നു. അതിനാല് വോട്ടിങ് ആലോചിച്ചു ചെയ്തു അതു യഥാര്‍ത്ഥത്തില് അര്‍ഹിക്കുന്നവരുടെ കൈയില് എത്തിക്കുക, നടി കുറിച്ചു.\nഅതേസമയം തങ്ങളുടെ പ്രിയപ്പെട്ട മല്‍സരാര്‍ത്ഥികള്‍ക്ക് വോട്ട് ചെയ്യണമെന്ന് അഭ്യര്‍ത്ഥിച്ച് സെലിബ്രിറ്റികളും ആരാധകരുമെല്ലാം സോഷ്യല് മീഡിയയില് എത്തുന്നുണ്ട്. ഇഷ്ടമുളള ഒരാള്‍ക്ക് വോട്ട് ചെയ്യണമെന്നും വോട്ടുകള് വീതിച്ച് കൊടുക്കരുതെന്നും ആണ് പലരും അഭിപ്രായപ്പെടുന്നത്. ബിഗ് ബോസ് മല്‍സരാര്‍ത്ഥികളെ പിന്തുണച്ച് ഫാന്‍സ്, ആര്‍മി ഗ്രൂപ്പുകളും സോഷ്യല് മീഡിയയില് സജീവമാണ്. സീസണ് 2വിന് പിന്നാലെ ബിഗ് ബോസ് 3യും നിര്‍ത്തിയപ്പോള് പലരിലും അത് നിരാശയുണ്ടാക്കിയിരുന്നു. എന്നാലിപ്പോള് ഫൈനല് നടത്തുന്നതിന്‌റെ ആവേശത്തിലാണ് ബിഗ് ബോസ് ആരാധകര്. ജൂണ് ആദ്യം വാരം ബിഗ് ബോസ്3വിന്നറെ തിരഞ്ഞെടുക്കുമെന്നാണ് എല്ലാവരും പ്രതീക്ഷിക്കുന്നത്.\nBigg Boss Malayalam Season 3: Actress Aswathy Requested Audience To Vote Without Partialtiy


സഞ്ജുവിൻെറ വിഷു വെടിക്കെട്ടിൽ തകർന്ന് ബംഗളൂരു | IPL 2018 - sports news | Madhyamam\ndate_range 15 April 2018 8:22 PM GMT\nസഞ്ജുവിൻെറ വിഷു വെടിക്കെട്ടിൽ തകർന്ന് ബംഗളൂരു\nബംഗളൂരു: മലയാളികൾക്ക് വിഷുക്കൈനീട്ടമായി സഞ്ജു വി. സാംസൺ 10 സിക്സറുകൾ പറത്തിയ മത്സരത്തിൽ രാജസ്ഥാൻ റോയൽസിന് കൂറ്റൻ വിജയം. വെടിക്കെട്ട് ഇന്നിങ്സുമായി മലയാളികളുടെ പ്രിയതാരം സഞ്ജു തിളങ്ങിയപ്പോൾ നീലപ്പട സീസണിലെ രണ്ടാം ജയം സ്വന്തമാക്കി. 10 സിക്സും രണ്ട് ബൗണ്ടറികളുമടക്കം 45 പന്തിൽ 92 റൺസെടുത്ത സഞ്ജുവിെൻറ മികവിൽ 217 എന്ന കൂറ്റൻ ലക്ഷ്യമായിരുന്നു രാജസ്ഥാൻ റോയൽസ് ബെംഗളൂരുവിന് മുന്നിലേക്ക് വച്ചത്. മറുപടി ബാറ്റിങ്ങിനിറങ്ങിയ ആതിഥേയരെ 20 ഒാവറിൽ 198 റൺസിന് ഒതുക്കി. സ്കോർ: രാജസ്ഥാൻ റോയൽസ്: 217/4 ബെംഗളൂരു: 198/6.\nബംഗളൂരുവിന് വേണ്ടി നായകൻ വിരാട് കോഹ്ലി 30 പന്തിൽ 57 റൺെസടുത്തു. മന്ദീപ് സിങ് (47) വാഷിങ്ടൺ സുന്ദർ (35) എന്നിവർ തിളങ്ങിയെങ്കിലും സ്വന്തം നാട്ടിൽ രണ്ടാം വിജയം നേടാൻ ആർ.സി.ബിക്ക് ആയില്ല. രാജസ്ഥാന് വേണ്ടി ശ്രേയസ് ഗോപാല് രണ്ട് വിക്കറ്റുകള് വീഴ്ത്തി. കൃഷ്ണപ്പ ഗൗതം, ബെന് സ്റ്റോക്ക്‌സ്, ഷോര്‍ട്ട്, ബെന് ലാഫ്‌ലിന് എന്നിവര് ഓരോ വിക്കറ്റ് വീതമെടുത്തു.\n45 പന്തുകളിൽ രണ്ട് ബൗണ്ടറികളും പത്ത് എണ്ണം പറഞ്ഞ സിക്സറുകളുമാണ് സഞ്ജുവിെൻറ ബാറ്റിൽ നിന്നും പിറന്നത്. നിലവിൽ മൂന്ന് കളികളിൽ നിന്നായി 151 റൺസുള്ള സഞ്ജു ശിഖർ ധവാനെ കടത്തിവെട്ടി ഒാറഞ്ച് െതാപ്പിയും കൈക്കലാക്കി.\nഒാപണർമാരായ നായകൻ അജിൻക്യ രഹാനെയും ഷോർട്ടും ചേർന്ന് ഭേദപ്പെട്ട തുടക്കമായിരുന്നു രാജസ്ഥാന് നൽകിയത്. എന്നാൽ 20 പന്തുകൾ നേരിട്ട് 36 റൺസടിച്ച നായകൻ പുറത്താവുകയായിരുന്നു. തുടർന്ന് ഷോർട്ടും കൂടാരം കയറിയതോടെ രാജസ്ഥാൻ പതറിയിരുന്നു. തുടർന്ന് വന്ന സഞ്ജു, ബെൻ സ്റ്റോകിനൊപ്പം 49 റൺസിെൻറയും ജോസ് ബട്ലർക്കൊപ്പം 73 റൺസിെൻറയും കൂട്ടുകെട്ടുണ്ടാക്കിയാണ് സ്കോർ വേഗത്തിൽ ചലിപ്പിച്ചത്. രാജസ്ഥാന് വേണ്ടി സ്റ്റോക്സ് 27 റൺസും ബട്ലർ 23 റൺസും നേടി. ബംഗളൂരുവിന് വേണ്ടി യുസ്വേന്ദ്ര ചാഹലും ക്രിസ് വോക്സും രണ്ടുവീതം വിക്കറ്റുകളെടുത്തു.\nNews Summary - IPL 2018 - sports news


ഉറൂബ്: പുതിയ മലയാളം ഫോണ്ട്\nBy Nandakumar Edamana | 2015-05 | infokairali\nയൂണീകോഡ് മലയാളം ഫോണ്ടുകളുടെ നിരയിലേക്ക് ഒരു പുതിയ അംഗം കൂടി. തലക്കെട്ടുകള്‍ക്ക് യോജിച്ച ഈ പുതിയ ഫോണ്ടിന് ‘ഉറൂബ്’ എന്നാണ് പേരിട്ടിരിക്കുന്നത്. ഉറൂബ് എന്ന തൂലികാനാമത്തില് എഴുതിയിരുന്ന മലയാളസാഹിത്യകാരനാണ് പി.സി. കുട്ടികൃഷ്ണന്. അദ്ദേഹത്തിന്റെ നോവല് ‘ഉമ്മാച്ചു’വിന്റെ അറുപതാം വാര്‍ഷികം പ്രമാണിച്ചാണ് ഫോണ്ടിന് ഈ പേരിട്ടിരിക്കുന്നത്.\nസ്വതന്ത്രമലയാളം കമ്പ്യൂട്ടിങ് (smc.org.in) അവതരിപ്പിക്കുന്ന ഫോണ്ടിന് സാമ്പത്തികപിന്തുണ നല്‍കിയത് കേരളസര്‍ക്കാര് സംരംഭമായ ഐസിഫോസ് (icfoss.in) ആണ്. മീര, രചന തുടങ്ങിയ ഫോണ്ടുകളുടെ നിര്‍മ്മാണത്തിലൂടെ ശ്രദ്ധേയനായ ഹുസൈന് കെ.എച്ച്. തന്നെയാണ് ഈ ഫോണ്ടിന്റെയും ശില്‍പ്പി.\nhttp://smc.org.in/fonts/ എന്ന പേജില്‍നിന്നും ഫോണ്ട് സൗജന്യമായി ഡൗണ്‍ലോഡ് ചെയ്യാം. ഓപ്പണ് ഫോണ്ട് ലൈസന്‍സിനുകീഴില് സ്വതന്ത്രസോഫ്റ്റ്‌വെയറായാണ് ഇത് പുറത്തിറക്കിയിട്ടുള്ളത്. ഇതേ താളില്‍ത്തന്നെ സ്വമകയുടെ വേറെയും ഫോണ്ടുകള് ലഭ്യമാണ്. ഇക്കൂട്ടത്തില് കയ്യെഴുത്തുശൈലിയിലുള്ള ചിലങ്ക (സന്തോഷ് തോട്ടിങ്ങല്), മറ്റൊരു തലക്കെട്ടുഫോണ്ടായ കേരളീയം (ഹുസൈന് കെ.എച്ച്.) എന്നിവയും താരതമ്യേന പുതിയവയാണ്.\nസി-ഡാക് പോലുള്ള സ്ഥാപനങ്ങള് പുറത്തിറക്കിയ ഒട്ടേറെ മലയാളം ഫോണ്ടുകള് ലഭ്യമാണെങ്കിലും അവയൊന്നും യൂണീകോഡിലല്ല. ആധുനിക പ്രാദേശികഭാഷാകമ്പ്യൂട്ടിങ്ങിന്റെയും ഇന്റര്‍നെറ്റിന്റെയും അടിസ്ഥാനം യൂണീകോഡ് ആണ്. അതുകൊണ്ട് കൂടുതല് യൂണീകോഡ് ഫോണ്ടുകള് ഉണ്ടാവേണ്ടത് ആവശ്യമാണ്. ഇവ സ്വതന്ത്രസോഫ്റ്റ്‌വെയര് ആയാല് അതിന്റെ ഗുണം ഒരു സമൂഹത്തിനുമൊത്തം കിട്ടുകയും ചെയ്യും. ഇവിടെയാണ് സ്വതന്ത്രമലയാളം കമ്പ്യൂട്ടിങ് പോലുള്ള സന്നദ്ധസംഘടനകളുടെ പ്രസക്തി.\nകോമിക് ഫോണ്ടുകള് വെറുക്കപ്പെടുന്നു


ആർ‌ഡബ്ല്യുബിവിയുടെ ടോക്സിക് ഫാൻ‌ഡം, ആത്മഹത്യ വിവാദം - മറ്റുള്ളവ\nRWBY- ന്റെ വിഷലിപ്തമായ ആത്മഹത്യ വിവാദവും (ചില കാര്യങ്ങൾ മായ്‌ക്കാം)\nമേച്ച കമ്പനി ഇത് യുകെയിലാണ്, അതിനാൽ ഞാൻ ഇത് എഴുതുമ്പോൾ ഏകദേശം 9:50 AM.\nRWBY- ന്റെ ആനിമേഷൻ ഫാൻഡം വിഷമാണെന്ന് ആളുകൾ പറയുമ്പോൾ അവർ കള്ളം പറയുന്നില്ല. ഇത് ശരിക്കും ഒരു വിഷലിപ്തമായ ആരാധകവൃന്ദമാണ്.\nകഴിഞ്ഞ രാത്രിയിൽ ധാരാളം നാടകങ്ങൾ പ്രചരിച്ചതായി തോന്നുന്നു RWBY- യുടെ ഫാൻ‌ബേസുമായി ബന്ധപ്പെട്ട ഒരു പെൺകുട്ടിയുടെ ആത്മഹത്യ.\nഇതെല്ലാം എങ്ങനെ ആരംഭിച്ചു\nഈ വാർത്ത തിരഞ്ഞെടുത്തത് ഹീറോ ഹേയ് YouTube ചാനൽ, അവിടെ അദ്ദേഹം അതേക്കുറിച്ച് സംസാരിച്ചു.\nക്ലിയോ എന്ന യുവതിയുടെ ഉപദ്രവത്തെത്തുടർന്ന് ജീവൻ അപഹരിച്ചതായി വാർത്തയുണ്ട് #RWBY കമ്മ്യൂണിറ്റി. ഇത് വായിക്കാനും നിങ്ങളുടെ സ്വന്തം അഭിപ്രായങ്ങൾ രൂപപ്പെടുത്താനും നിങ്ങൾ ആഗ്രഹിക്കുന്നുവെങ്കിൽ എന്താണ് സംഭവിച്ചതെന്ന് ചർച്ച ചെയ്യുന്ന ബ്ലോഗ് ഇതാ. https://t.co/oKvNbQ5EbC\nനന്ദി @ സ്പാരോസ്അൽ‌ബിയോൺ ഇത് പങ്കിടുന്നതിന്\n- ഹീറോഹീ (@_ഹീറോ_ഹീ_) 2019 നവംബർ 6\nഇന്നലത്തെ പോസ്റ്റിൽ ശേഖരിച്ച ധാരാളം വിവരങ്ങൾ പെൺകുട്ടികൾ “ടം‌ബ്ലർ” അക്ക, ണ്ട്, അവളുടെ ട്വിറ്റർ, മറ്റ് ട്വീറ്റുകൾ എന്നിവയിൽ നിന്നും എടുത്തിട്ടുണ്ട്.\ntw: ആത്മഹത്യ, പ്രായ വിടവ് ബന്ധങ്ങൾ.\nഹേയ് Oo റൂസ്റ്റർടീത്ത് , “അനുചിതമായ” കപ്പലിനായി നിങ്ങളുടെ പെൺകുട്ടിയുടെ ആത്മഹത്യയിലേക്ക് നിങ്ങളുടെ rwby ഫാൻ‌ഡം വിഭജിച്ചിരിക്കുന്നു, ഞങ്ങൾ‌ക്ക് നിങ്ങളിൽ നിന്നും എന്തെങ്കിലും ഇൻ‌പുട്ട് നേടാൻ കഴിയുമോ? ഈ fndm ന്റെ അവസ്ഥ വളരെ ദൂരെയാണ്. https://t.co/iL3ggXD981\n- ആദം സ്റ്റാനി (leowletarc) 2019 നവംബർ 6\nമുകളിലുള്ള ചിത്രത്തിൽ നിന്ന് നിങ്ങൾക്ക് കാണാനാകുന്നതുപോലെ ഈ വിവാദം ആരംഭിച്ച പെൺകുട്ടി, അവൾ അവളുടെ അക്കൗണ്ട് ഇല്ലാതാക്കി.\nആർ‌ഡബ്ല്യുബി‌വൈ ആത്മഹത്യയെല്ലാം ശ്രദ്ധിക്കാനുള്ള ഒരു ഹോക്സ് ആയിരുന്നു\nഇത് xp പ്രവർത്തിച്ചു\nഅവർ ഇതിനെക്കുറിച്ച് ഒരു മുഴുവൻ ലേഖനവും ഉണ്ടാക്കി, അത് ഇപ്പോൾ അപ്‌ഡേറ്റ് ചെയ്യുകയോ ഡീബക്ക് ചെയ്യുകയോ ചെയ്യേണ്ടതുണ്ട് https://t.co/c7qeU5nHHz\n- ZEpicTeam (@ MemeZilla07) 2019 നവംബർ 7\nമറ്റൊരാൾക്ക് ഈ ആളുകളെ പിടിച്ച് അത് ഒരു തട്ടിപ്പാണെന്ന് അവരെ അറിയിക്കേണ്ടതുണ്ട് https://t.co/9sxB6BX9i6\n- TheLastSuperSaiyan & # x1f41d; & # x1f41d; & # x1f5a4; & # x1f49b; കറുത്ത ഈഗിൾസ് (@ Thelastsupersa2) 2019 നവംബർ 7\nടോൺ ട്വീറ്റുകൾ ഒരു തട്ടിപ്പാണെന്ന് പറഞ്ഞു. അല്ലെങ്കിൽ മറ്റൊരു വിധത്തിൽ പറഞ്ഞാൽ - RWBY- ന്റെ ഫാൻ‌ബേസ് എങ്ങനെ വിഷലിപ്തമാണ്.\nകമ്മ്യൂണിറ്റിയിലെ മറ്റ് ആളുകളെ ഒഴിവാക്കാൻ അവർ ഇത്രയും ദൂരം പോകാൻ തയ്യാറാണെന്നത് വാസ്തവത്തിൽ വിഷലിപ്തമാണ്.\nRWBY ആത്മഹത്യ തട്ടിപ്പിനെക്കുറിച്ചുള്ള ഇമെയിലുകൾ പോലും കടന്നുവരാൻ തുടങ്ങി\n“ഹായ് ഇത് ഒരു തട്ടിപ്പാണെന്ന് സ്ഥിരീകരിച്ചുവെന്ന് പറയാൻ ഞാൻ ആഗ്രഹിക്കുന്നു. തെളിവുകളുടെ നിരവധി പോസ്റ്റുകൾ ഉണ്ട്, ക്ലിയോ പോലും നിലവിലില്ല.\nആത്മഹത്യയിലേക്ക് ഉറ്റസുഹൃത്തുക്കളെ നഷ്ടപ്പെട്ട ഒരാൾ, എന്നെ അതിജീവിച്ചയാൾ എന്ന നിലയിൽ ഇത് വ്യാജമാണെന്ന് എന്നെ ദേഷ്യം പിടിപ്പിച്ചു. അതെ ഭീഷണിപ്പെടുത്തൽ ഇതുപോലുള്ള കാര്യങ്ങളുടെ ഒരു വലിയ പ്രശ്നമാണ്, പക്ഷേ ഈ വ്യക്തി ഉത്തരം സൃഷ്ടിച്ചു ഫോട്ടോ ഞാൻ കണ്ട യഥാർത്ഥ പോസ്റ്റ് ഷോപ്പുചെയ്തു.\nഈ വ്യക്തിയുടെ പേരിൽ പോസ്റ്റുചെയ്യുന്ന അതേ വ്യക്തിക്ക്4വ്യത്യസ്ത അക്കൗണ്ടുകളോ അതിൽ കൂടുതലോ ഉണ്ട്. ഈ തെളിവ് കണ്ടെത്തലുകളെക്കുറിച്ച് വിശദമായ2പോസ്റ്റുകൾ ഉണ്ട്. ഇത് ഒരു തട്ടിപ്പാണെന്ന് ഞാൻ ഇവിടെ വെളിപ്പെടുത്താൻ ആഗ്രഹിച്ചു. “\nഞാൻ ഈ വാർത്ത ആദ്യം മൂടിവച്ചതിന്റെ കാരണം\nRWBY- യുടെ ആനിമേഷൻ ഫാൻഡം എങ്ങനെയെന്ന് ഇത് നന്നായി രേഖപ്പെടുത്തിയിട്ടുണ്ട് വിശ്വാസത്തിന് അതീതമായ വിഷാംശം.\nപലരും ട്വിറ്ററിൽ സംസാരിക്കുന്നു. വ്യവസായത്തിലെ ആളുകൾ പോലും.\nഇന്നലെ നവംബർ ആറിന്,3വാർത്താ ഭാഗങ്ങൾ പ്രസിദ്ധീകരിച്ചു:\n2019 ലെ ശരത്കാലത്തിലെ 22 ജനപ്രിയ ആനിമേഷൻ തീം ഗാനങ്ങൾ (ജപ്പാൻ റേറ്റുചെയ്തത്)\nഇരകളെ ബഹുമാനിക്കുന്നതിനായി ക്യോട്ടോ ആനിമേഷൻ ഹാർട്ട് ബ്രേക്കിംഗ് സന്ദേശം പങ്കിടുന്നു (മെമ്മോറിയൽ ഇവന്റ്)\nRWBY ഫാൻ‌ബേസ് ഭീഷണിപ്പെടുത്തിയതിന് ശേഷം പെൺകുട്ടി ആത്മഹത്യ ചെയ്യുന്നു (ദു sad ഖകരമായ വാർത്ത)\nഅതൊരു “സാധാരണ” ദിവസമായിരുന്നു. ഞാൻ ധാർമ്മികമായി വിചാരിച്ചു ശരി “ആത്മഹത്യ” എന്ന് വിളിക്കപ്പെടുന്നതിനെക്കുറിച്ചുള്ള വാർത്തകൾ പങ്കിടാൻ ചെയ്യേണ്ട കാര്യം.\nപക്ഷെ അത് ഒരു വലിയ തെറ്റാണ്\nഇതെല്ലാം ആരംഭിച്ച പെൺകുട്ടി sh * t യേക്കാൾ കുറവാണ്. എനിക്ക് വ്യക്തിപരമായി അറിയുമ്പോൾ പ്രത്യേകിച്ചും ആത്മഹത്യ എത്ര ഗുരുതരമാണ് ഇരയുമായി കണക്റ്റുചെയ്‌തിരിക്കുന്ന എല്ലാവരേയും ഇത് എങ്ങനെ ബാധിക്കുന്നു.\nട്വിറ്റർ പോലുള്ള പ്ലാറ്റ്‌ഫോമുകൾ ഇതുപോലുള്ള മണ്ടത്തരങ്ങൾക്കായി ഉപയോഗിക്കുന്നതെങ്ങനെയെന്ന് ഞാൻ സത്യസന്ധമായി സംസാരിക്കുന്നു, എല്ലാം ഒരു അഹം സ്ട്രോക്കിനായി.\nഫ്രാങ്കെക്സിൽ ഡാർലിംഗ് പോലുള്ള ആനിമേഷൻ\nRWBY- ന്റെ വിഷ ഫാൻ‌ബേസ് യഥാർത്ഥമാണ്.\nഈ അപഹാസ്യമായ ട്വീറ്റിനെ അഭിസംബോധന ചെയ്തുകൊണ്ട് ഇത് പൊതിയുന്നു:\nയോ H_Hero_Hei. ഒരു ചെറിയ പക്ഷി എന്നോട് പറഞ്ഞു, നിങ്ങൾക്ക് രക്ത പണം നൽകി https://t.co/4k1wkHugMz ക്ലിയോ എന്ന വ്യാജ പെൺകുട്ടിക്ക് വ്യാജ ആത്മഹത്യയെക്കുറിച്ച് ഒരു തട്ടിപ്പ് സൃഷ്ടിക്കുന്നതിലൂടെ നിങ്ങൾക്ക് ഷിപ്പർമാരെ മോശമായി കാണാനും നിങ്ങളുടെ ചാനലിനായി കൂടുതൽ കാഴ്ചകൾ നേടാനും കഴിയും. ഡ്രാമലെർട്ട് നോക്ക്ഓഫിന് ഉത്തരം നൽകാൻ ശ്രദ്ധിക്കുന്നുണ്ടോ?\n- legoguy515 (@ legoguy515) 2019 നവംബർ 7\nആദ്യം ഞാൻ പറയട്ടെ - എനിക്ക് ഹീറോ ഹേയെ വ്യക്തിപരമായി പോലും അറിയില്ല.\nഅദ്ദേഹത്തിന് മേച്ച കമ്പനിയുമായി യാതൊരു ബന്ധവുമില്ല.\nഅവൻ ആരാണെന്നും അവൻ ചെയ്യുന്നതെന്താണെന്നും എനിക്കറിയാം, എന്നാൽ “ഒരു തട്ടിപ്പ് സൃഷ്ടിക്കുന്നതിന് നിങ്ങൾക്ക് രക്ത പണം നൽകി” എന്ന ആശയം കേവല വിഡ് * ിത്തമാണ്.\nമേച്ച കമ്പനിയെ പിന്തുടരുന്ന ആർക്കും അല്ലെങ്കിൽ എനിക്ക് വ്യക്തിപരമായി അറിയാം ഇത് നിങ്ങൾ കാണാത്ത തരത്തിലുള്ള കാര്യമല്ല.\nഎല്ലാ ന്യൂസ് പീസുകളും ഓർഗാനിക് ആയി എടുക്കുന്നു, മാത്രമല്ല ഈ സൈറ്റിൽ വാർത്തകൾ പ്രസിദ്ധീകരിക്കാൻ ആർക്കും പണം ലഭിക്കുന്നില്ല.\n“ഷിപ്പർമാരെ മോശമായി കാണുന്നതിന്” ഹീറോ ഹേ അത്തരം വീഡിയോ നിർമ്മിക്കുന്നത് ഞാൻ കാണുന്നില്ലെങ്കിലും (ഞാൻ പ്രതീക്ഷിക്കുന്നില്ല).\nഅത് ഇവിടെ സംഭവിക്കില്ല, ഒരിക്കലും സംഭവിക്കില്ല.\nപറഞ്ഞതനുസരിച്ച് - ഇത് പഠിച്ച പാഠമാണ്\nഎത്തിച്ചേരുകയും അതിനെക്കുറിച്ച് സംസാരിക്കുകയും ചെയ്ത എല്ലാവർക്കും നന്ദി.\nആ സമയത്ത് യുകെ ഉറങ്ങുകയായിരുന്നു, പക്ഷേ കുറഞ്ഞത് ഇപ്പോൾ അത് അഭിസംബോധന ചെയ്യപ്പെടുകയും ഉറങ്ങുകയും ചെയ്യുന്നു.\nആഴ്സൺ ആക്രമണത്തിന്റെ ഇരകളെ സഹായിക്കാൻ ക്യോട്ടോ ആനിമേഷൻ .1 10.1 ദശലക്ഷം ഡോളർ സംഭാവന ഉപയോഗിക്കും\nസ്ലൈസ് ഓഫ് ലൈഫ് കോമഡി റൊമാൻസ് ആനിമേഷൻ\nസ്ലൈസ് ഓഫ് ലൈഫ് ആനിമേഷൻ എന്താണ്


kuttanad model house– News18 Malayalam\nഅതിജീവനത്തിന്റെ കുട്ടനാടന് മാതൃക\nUpdated: September 7, 2018, 3:02 PM IST\nആലപ്പുഴ : അതിജീവനത്തിന്റെ മാതൃകയായി കുട്ടനാടിലെ ചില വീടുകള്. പ്രളയം ഭൂരിഭാഗം വീടുകളെയും മുക്കിയെങ്കിലും അതിനെ അതിജീവിച്ച് നിന്ന കുറച്ച് വീടുകൾ കുട്ടനാട്ടിലുണ്ട്. തറനിരപ്പില് നിന്ന് ഉയരത്തില് തൂണുകള് നിര്‍മ്മിച്ച് ഇതിന് മുകളില് വീടുകള് പണികഴിച്ചവരാണ് പ്രളയത്തെ അതിജീവിച്ചത്. പലയിടങ്ങളും വെള്ളത്തില് മുങ്ങിയിട്ടും ഇത്തരം വീടുകളില് മാത്രം വെള്ളം കയറിയിരുന്നില്ല. നിര്‍മ്മാണ ചിലവ് അല്‍പം കൂടുതലാണെങ്കിലും കുട്ടനാടിന് ഇത്തരം വീടുകളാണ് അനുയോജ്യമെന്നാണ് ഇത് വ്യക്തമാക്കുന്നത്.ഇന്ധനവില വർധന: തിങ്കളാഴ്ച കോൺഗ്രസിന്റെ ഭാരത് ബന്ദ്, ഇടതുപാർട്ടികളുടെ ഹർത്താൽ\nസംസ്ഥാനത്തെ ദുരന്തക്കെടുതിയിലാക്കിയ പ്രളയം ഏറ്റവും കൂടുതല് ദുരിതം ബാക്കി വച്ചത് കുട്ടനാട് മേഖലയിലാണ്. രണ്ട് തവണയായി പെയ്ത മഴയിലും തുടര്‍ന്നുണ്ടായ വെള്ളപ്പൊക്കത്തിലും കുട്ടനാടിന്റെ ഭൂരിഭാഗം പ്രദേശങ്ങളും വെള്ളത്തിനടിയിലായി. പ്രളയം പിന്‍വാങ്ങിയെങ്കിലും ഇവിടുത്തെ ദുരിതങ്ങള് ഇനിയും അവസാനിച്ചിട്ടില്ല. ഉയര്‍ന്നു പൊങ്ങിയ വെള്ളം വറ്റിക്കാനുള്ള പ്രവര്‍ത്തനങ്ങളും ശുചീകരണ നടപടികളും ഇപ്പോഴും പുരോഗമിക്കുകയാണ്.\nകുട്ടനാടന് ജനതയ്ക്ക് മഴയും വെള്ളപ്പൊക്കവുമൊന്നും പുതുമയുള്ള കാര്യമല്ലെങ്കിലും ഇത്തവണത്തെ പ്രളയം ഇവര് ഇതുവരെ കണ്ടിട്ടില്ലാത്ത തരത്തിലുള്ളതാണെന്നാണ് പ്രദേശവാലികള് പറയുന്നത്. പ്രളയക്കെടുതിയില് നിന്ന് ഇപ്പോഴും ഇവര് പൂര്‍ണ്ണമായും മുക്തരായിട്ടില്ല. മിക്ക വീടുകളും ഇപ്പോഴും വെള്ളത്തിനടിയില് തന്നെയാണ്. ഇത് മൂലം പലരും ദുരിതാശ്വാസ ക്യാംപുകളില് തന്നെ തുടരുകയാണ്. എന്നാല് പ്രളയത്തെ അതിജീവിച്ച തൂണ് വീടുകള് കുട്ടനാടന് നിവാസികള്‍ക്ക് അതിജീവനത്തിന്റെ മാതൃകയായി തലഉയര്‍ത്തി നില്‍ക്കുകയാണ്.


കൊച്ചിയില് നഗരസഭാ സുവര്‍ണ ജൂബിലി ആഘോഷം, പോര് രൂക്ഷം – EBM News Malayalam\nകൊച്ചി: കൊച്ചി നഗരസഭാ സുവര്‍ണ ജൂബിലി ആഘോഷങ്ങളുടെ പേരില് ഭരണ പ്രതിപക്ഷ പോര് രൂക്ഷമാകുന്നു. ആഘോഷങ്ങളുടെ പേരില് പണം ധൂര്‍ത്തടിക്കുകയാണെന്നാണ് പ്രതിപക്ഷ ആരോപണം. പ്രതിപക്ഷം തെറ്റിദ്ധാരണ പരത്തുകയാണെന്ന് മേയര് പറഞ്ഞു.\nഇരുപത്തിരണ്ടാം തിയതി ഉപരാഷ്ട്രപതി വെങ്കയ്യ നായിഡുവാണ് ആഘോഷങ്ങളുടെ ഉദ്ഘാടനം നിര്‍വഹിക്കുന്നത്. മന്ത്രിസഭാ യോഗം നടക്കുന്ന ദിവസം പരിപാടി നിശ്ചയിച്ചത് മുഖ്യമന്ത്രിയെ ഒഴിവാക്കാനാണെന്നാണ് പ്രതിപക്ഷ ആരോപണം. സ്റ്റേജ് നിര്‍മാണത്തിന് 18 ലക്ഷം രൂപ വകയിരുത്തിയതും ഗാനമേളക്ക് 10 ലക്ഷം രൂപ വകയിരുത്തിയതും അഴിമതിയാണെന്നും പ്രതിപക്ഷം ആരോപിക്കുന്നു.\nഉപരാഷ്ട്രപതിയുടെ സമയം അനുസരിച്ചാണ് പരിപാടി പ്ലാന് ചെയ്തത്. പല തവണയായി തുക പാസാക്കിയെടുക്കാനുള്ള ബുദ്ധിമുട്ടൊഴിവാക്കാനാണ് കൂടുതല് തുക പരിപാടികള്‍ക്ക് വകയിരുത്തിയതെന്നാണ് മേയര് പറയുന്നത്. പരാതികളുണ്ടെങ്കിലും ഉപരാഷ്ട്രപതി പങ്കെടുക്കുന്ന പരിപാടിയായതിനാല് ബഹിഷ്കരിക്കില്ലെന്നും പ്രതിപക്ഷം വ്യക്തമാക്കി.\nകെഎസ്ആർടിസി ജീവനക്കാരും വിദ്യാർത്ഥികളും തമ്മിൽ ബസിൽ വച്ച് കൈയാങ്കളി നിയന്ത്രണം വിട്ട…


കടുത്ത സാമ്പത്തിക മാന്ദ്യം; പാര്‍ലെ 10,000 ജീവനക്കാരെ പിരിച്ചുവിടുന്നു ; ബ്രിട്ടാനിയയും പ്രതിസന്ധിയില് - Rose Malayalam | Rose Malayalam\nUpdated on 21-08-2019 at 2:38 pm\nന്യൂഡല്‍ഹി : ഇന്ത്യയിലെ ഏറ്റവും വലിയ ബിസ്‌കറ്റ് നിര്‍മ്മാതാക്കളായ പാര്‍ലെ പ്രൊഡക്ട്ര പ്രൈവറ്റ് ലിമിറ്റഡ് പതിനായിരം ജോലിക്കാരെ പിരിച്ചുവിടുന്നു. ഗ്രാമപ്രദേശങ്ങളില് വലിയതോതില് വില്‍പ്പന ഇടിഞ്ഞതാണ് പിരിച്ചുവിടലിന് കാരണമായി പറയുന്നത്. ഏഷ്യയിലെ ഏറ്റവും വലിയ മൂന്നാമത്തെ സാമ്പത്തിക ശക്തിയായ ഇന്ത്യയില് കാര് മുതല് വസ്ത്രങ്ങള് വരെയുള്ളവയുടെ വിപണി തകര്‍ച്ച നേരിടുകയാണ്.\n1929ല് ആരംഭിച്ച പാര്‍ലെയ്ക്ക് ഉടമസ്ഥതയിലുള്ള 10 ഫാക്ടറികളിലും 125 കരാര് കേന്ദ്രങ്ങളിലുമായി ഒരു ലക്ഷം ജീവനക്കാരാണുള്ളത്. 2017ല് സര്‍ക്കാര് ജിഎസ്ടി നടപ്പാക്കിയതോടെ അഞ്ച് രൂപ വിലയുള്ള പാര്‍ലെ-ജി ബിസ്‌കറ്റിന് പോലും വലിയ ലെവി നല്‍കേണ്ട അവസ്ഥയാണ്. അതോടെ പാക്കറ്റിലെ ബിസ്‌കറ്റുകളുടെ എണ്ണം കുറയ്ക്കേണ്ട അവസ്ഥയിലാണ് തങ്ങളെത്തിയതെന്നും അദ്ദേഹം ഒരു അഭിമുഖത്തില് വ്യക്തമാക്കി. ഗ്രാമീണ ഇന്ത്യയിലെ പാവപ്പെട്ടവരാണ് പാര്‍ലെ-ജിയുടെ ഈ പാക്കറ്റുകള് വാങ്ങുന്നത്. പാര്‍ലെയുടെ വരുമാനത്തിന്റെ പകുതി ഇതില് നിന്നാണ്.\nമുന് വര്‍ഷങ്ങളില് 1.4 ബില്യണ് ഡോളര് ആയിരുന്നു പാര്‍ലെ ജിയുടെ വാര്‍ഷിക വരുമാനം. പാര്‍ലെ ഗ്ലൂക്കോ എന്നറിയപ്പെട്ടിരുന്ന ഇവര് പിന്നീട് പാര്‍ലെ-ജി എന്ന് പേര് മാറ്റുകയായിരുന്നു. 80കളിലും 90കളിലും വീടുകള്‍ക്കുള്ളിലെ പരിചിതമായ പേരായി ഇത് മാറി. 2003ല് ലോകത്തില് ഏറ്റവുമധികം വിറ്റുപോകുന്ന ബിസ്‌കറ്റ് ആയി ഇത് പരിഗണിക്കപ്പെട്ടു.\nപാര്‍ലെയുടെ മുഖ്യ വിപണി എതിരാളികളായ ബ്രിട്ടാനിയയും സമാനമായ സാഹചര്മാണ് നേരിടുന്നത്. ഇന്ന് മാത്രം ബ്രിട്ടാനിയയുടെ ഓഹരി സൂചിക 1.5 ശതമാനം താഴ്ന്നിരുന്നു. ബുധനാഴ്ച തുടക്കത്തില് 3.9 ശതമാനം വിലയിടിവില് ആരംഭിച്ച ഓഹരി വിപണി ഉച്ചയോടെ 1.5 ശതമാനം ഇടിവിലെത്തുകയായിരുന്നു.


Mohanlal and Pranav's teaser on same day - Malayalam Filmibeat\n| Updated: Wednesday, December 12, 2018, 11:36 [IST]\nലാലേട്ടനോ പ്രണവോ ആരാകും മിന്നിക്കുക? | filmibeat Malayalam\nമലയാള സിനിമയെ സംബന്ധിച്ച് പ്രധാനപ്പെട്ട ദിവസമാണ് വ്യാഴാഴ്ച. ആരാധകര് ഒന്നടങ്കം കാത്തിരിക്കുന്ന രണ്ട് സിനിമകളുടെ ടീസറാണ് പുറത്തുവിടുന്നത്. അഭിനേതാവ് മാത്രമല്ല സംവിധാനവും തനിക്ക് വഴങ്ങുമെന്ന് തെളിയിക്കാനുള്ള തയ്യാറെടുപ്പിലാണ് പൃഥ്വിരാജ്. മുരളി ഗോപിയുടെ തിരക്കഥയില് മോഹന്‍ലാലിനെ നായകനാക്കിയൊരുക്കുന്ന സിനിമയുടെ ടീസര് വ്യാഴാഴ്ച രാവിലെ പുറത്തുവിടും. അത് പിന്നാലെ വൈകിട്ട് പ്രണവ് മോഹന്‍ലാല് നായകനായെത്തുന്ന ഇരുപത്തിയൊന്നാം നൂറ്റാണ്ടിന്റെ ടീസറുമെത്തുമെന്നറിഞ്ഞതിന്റെ സന്തോഷത്തിലാണ് ആരാധകര്. സോഷ്യല് മീഡിയയിലൂടെ ഇതിനോടകം തന്നെ ടീസര് റിലീസ് റിപ്പോര്‍ട്ട് വൈറലായിക്കഴിഞ്ഞിട്ടുണ്ട്.\nസ്റ്റീഫന് നെടുമ്പള്ളി എന്ന രാഷ്ട്രീയക്കാരാനായാണ് മോഹന്‍ലാല് ലൂസിഫറില് പ്രത്യക്ഷപ്പെടുന്നത്. സിനിമയുടെ ചിത്രീകരണം പൂര്‍ത്തിയാക്കിയതിനെക്കുറിച്ചും മോഹന്‍ലാലിന്റെ പിന്തുണയെക്കുറിച്ചും വാചാലനായി പൃഥ്വിരാജ് രംഗത്തെത്തിയിരുന്നു. ടൊവിനോ തോമസ്, ഇന്ദ്രജിത്ത്, വിവേക് ഒബ്‌റോയ്, മഞ്ജു വാര്യര് തുടങ്ങി വന്‍താരനിരയാണ് ഈ ചിത്രത്തിനായി അണിനിരക്കുന്നത്. സിനിമയുടെ ലൊക്കേഷന് ചിത്രങ്ങള് സോഷ്യല് മീഡിയയിലൂടെ വൈറലായിരുന്നു. ഫേസ്ബുക്കിലൂടെ മമ്മൂട്ടിയാണ് ലൂസിഫറിന്റെ ടീസര് പുറത്തുവിടുന്നത്. ടീസറിനായി കാത്തിരിക്കുകയാണ് ആരാധകര്.\nജീത്തു ജോസഫ് ചിത്രമായ ആദിയിലൂടെയാണ് പ്രണവ് മോഹന്‍ലാല് നായകനായി അരങ്ങേറിയത്. അസാമാന്യ ്ഭിനയ മികവൊന്നും പുറത്തെടുത്തില്ലെങ്കിലും ആക്ഷന് രംഗങ്ങളിലെ മികവിനായിരുന്നു താരപുത്രന് കൈയ്യടി ലഭിച്ചത്. പാര്‍ക്കൗറിലൂടെയായിരുന്നു പ്രണവ് വിസ്മയിപ്പിച്ചത്. അരുണ് ഗോപി ചിത്രമായ ഇരുപത്തിയൊന്നാം നൂറ്റാണ്ടുമായാണ് പ്രണവ് എത്തുന്നത്. സര്‍ഫറുടെ വേഷത്തിലാണ് താരപുത്രനെത്തുന്നത്്. തിരമാലകള്‍ക്കിടയിലൂടെയുള്ള സര്‍ഫിങ് രംഗങ്ങള്‍ക്ക് വേണ്ടി പ്രത്യേക പരിശീലനം തേടിയിരുന്നു. ഇതിനോടകം തന്നെ ചിത്രീകരണം പൂര്‍ത്തിയാക്കിയ സിനിമയുടെ ടീസര് ഡിസംബര് 13ന്5മണിക്ക് പുറത്തുവിടുമെന്നാണ് അണിയറപ്രവര്‍ത്തകര് അറിയിച്ചിട്ടുള്ളത്. മോഹന്‍ലാലും പ്രണവും ഒരേ ദിവസം ടീസറുകളുമായെത്തുമെന്നറിഞ്ഞതിന്റെ ത്രില്ലിലാണ് ആരാധകര്.\nRead more about: mohanlal lucifer prithviraj mammootty teaser pranav mohanlal arun gopi irupathiyonnam noottandu മോഹന്‍ലാല് ലൂസിഫര് പൃഥ്വിരാജ് ടീസര് മമ്മൂട്ടി പ്രണവ് മോഹന്‍ലാല് അരുണ് ഗോപി\nMohanlal and Pranav's teaser on same day


പുലര്‍കാലങ്ങള് !: 2014\nഒരു വരണ്ട പേക്കിനാവ് പോലെ ഞാന് എന്ന അരക്ഷിതാവസ്ഥ ഇലകൊഴിഞ്ഞ മരത്തിലേക്കു കൂടേറുകയാണ്.... തണല് തരാത്ത ആ മരത്തിന്‍റെ കീഴെ തലതാഴ്ത്തി പ്രാര്‍ത്ഥനയില് മുഴുകുമ്പോള് എന്‍റെയുള്ളിലെ വിഷംതീണ്ടിയ മനുഷ്യസ്നേഹി വിപ്ലവങ്ങളെക്കുറിച്ച് ചിന്തിക്കയായിരുന്നു... ചിതറിയ ഓര്‍മ്മകള് കൗമാരസത്യങ്ങള് പോലെ ഒരു കിനാവില് അടയിരുന്നു... ഒരു നുണയുടെ വക്കില്‍ത്തൂങ്ങി ഞാനും എന്‍റെ രൂപങ്ങളും....\nLabels: alone, back to innocence, insecure\nപ്രണയപ്പനിച്ചൂടില് പുതച്ചുകിടന്നു വിറച്ച ദിവസങ്ങളില് ആര്‍ത്തിയോടെ കഴിച്ച പൊറോട്ടയും ബീഫും വരെ എന്നെച്ചതിച്ചു. ചിതറിപ്പതിഞ്ഞ് തെളിഞ്ഞു നിര്‍ഗളിച്ചു മിന്നുന്ന നക്ഷത്രങ്ങളെ മേഘം മൂടിവെച്ച ആ നേരങ്ങളില് ഞാന് സ്വത്ര്യന്ത്രത്തോടെ കരഞ്ഞു. ഒരു ഗദ്ഗദത്തിന്‍റെ നിറവില് മൂന്നുലിറ്റര് കണ്ണീരു ചുരത്തിയ കണ്ണുകളോടെനിക്കു സഹതാപം തോന്നി.\nഎന്റെയും എന്റെ പ്രണയത്തിന്‍റെയും ഇടയില് നിലനിന്നിരുന്ന അപക്വമായ ആ സുഖമുള്ള നിശ്ശബ്ദത അളന്നെടുക്കുമ്പോള് അതില് അലിഞ്ഞിരുന്ന നിന്‍റെ ചിരികള് എന്നെ ഭയപ്പെടുത്തി. ആ നിശബ്ദതയില് ആരോ വലിച്ചെറിഞ്ഞപോലെ നിന്‍റെ ചിരികളും മൗനങ്ങളും അനങ്ങാതെ തളംകെട്ടിക്കിടന്നു. പിന്നീടെപ്പോഴോ ആ ചിരികള് പൊട്ടിച്ചിതറുന്നതും അതിന്‍റെ പ്രതിധ്വനികള് എന്‍റെയുള്ളില് പരക്കുന്നതും ഞാന് തിരിച്ചറിഞ്ഞു. ശൂന്യമായ ഒരു വാതിലിന്‍റെ പിറകില് ഒരു ജനമത്തിന്‍റെ സ്വാതന്ത്ര്യത്തിലേക്കെന്നപോലെ ഒന്നുമറിയാതെ നീ നടന്നകന്നപ്പോള് ഞാന് എന്‍റെ പ്രണയത്തെ കുരിശില്‍ത്തറയ്ക്കാന് തുടങ്ങുകയായിരുന്നു.\nപിന്നൊരുദിവസം പ്രസവവേദനയില് പിടഞ്ഞ ഒട്ടകപ്പക്ഷിയെപ്പോലെ പ്രണയത്തിന്‍റെ വരാന്തയുടെ ഇടുക്കുകളിലൂടെ ഞാന് ഭ്രാന്തുപിടിച്ചോടുകയായിരുന്നു. കിനാവുകളുടെ മൂര്‍ദ്ധന്യത്തില് പരന്നൊഴുകിയ സഹതാപം നിറഞ്ഞ സ്നേഹവും കാമവും മണിമുഴക്കത്തോടെ ഇരുട്ടിന്‍റെ വിജനതയില് അഭയം തേടി. വിളറി പിടിച്ചോടിയ നിന്‍റെ ഓര്‍മ്മകള് വരാന്തയുടെ കരിങ്കല്‍ത്തൂണുകളില് ചെന്നിടിച്ചു ചിന്നിച്ചിതറി.\nഅന്നു നീ അയാളെ സ്നേഹിച്ചു കൂര്‍ക്കംവലിച്ചുറങ്ങുന്നനേരം സ്വപ്നങ്ങളുടെ കനത്തനിറഭേദങ്ങളുടെ നിബിഡത വെടിഞ്ഞു എന്‍റെ പ്രണയം അവസാനശ്വാസം വലിക്കുകയായിരുന്നു.\nLabels: alone, I'm Sorry, love\nഓര്‍മ്മകള് താമ്പാളപെട്ടിയിലാക്കി വഴിവക്കില് എറിഞ്ഞോടുമ്പോള് മനസ്സ് പറഞ്ഞത്, വെറുതെയാണെങ്കില് പോലും തിരിഞ്ഞു നോക്കെരുതെന്നായിരുന്നു.\nഅര്‍ത്ഥമില്ലാത്ത ദിവസങ്ങളിലൊന്നില് നിലാവിന്റെ ഇടനാഴിയില് വെചൊരുന്നാള് ഞാനും അവളും കണ്ടുമുട്ടി. അന്ന് മറവിയുടെ താമ്പാള പെട്ടികളില് ശേഷിച്ചത് ഞങ്ങളുടെ തുരുമ്പിച്ച മൌനങ്ങള് മാത്രമായിരുന്നു.\nLabels: Bio, fail, love, you and me


അങ്ങനൊരു രംഗം താനോ സംവിധായകനോ പ്രതീക്ഷിച്ചിരുന്നില്ല; ഞാന് അടുത്തു ചെന്നതേ മമ്മൂക്ക എന്റെ നെഞ്ചത്തേക്ക് വീണു കരയുകയായിരുന്നു; അനുഭവം പങ്കു വെച്ച് ഇര്‍ഷാദ് - കണ്ണൂരാൻ വാർത്ത\nHome Unlabelled അങ്ങനൊരു രംഗം താനോ സംവിധായകനോ പ്രതീക്ഷിച്ചിരുന്നില്ല; ഞാന് അടുത്തു ചെന്നതേ മമ്മൂക്ക എന്റെ നെഞ്ചത്തേക്ക് വീണു കരയുകയായിരുന്നു; അനുഭവം പങ്കു വെച്ച് ഇര്‍ഷാദ്\nഅങ്ങനൊരു രംഗം താനോ സംവിധായകനോ പ്രതീക്ഷിച്ചിരുന്നില്ല; ഞാന് അടുത്തു ചെന്നതേ മമ്മൂക്ക എന്റെ നെഞ്ചത്തേക്ക് വീണു കരയുകയായിരുന്നു; അനുഭവം പങ്കു വെച്ച് ഇര്‍ഷാദ്\nവര്‍ഷം എന്ന സിനിമയില് മമ്മൂട്ടിയുമൊത്ത് അഭിനയിച്ചഅനുഭവം പങ്കുവെച്ച് നടന് ഇര്‍ഷാദ്. ജിഞ്ചര് മീഡിയയ്ക്ക് നല്‍കിയ അഭിമുഖത്തിലാണ് ഇര്‍ഷാദ് മനസ് തുറന്നത്.\nഅന്ന് തനിക്ക് മമ്മൂട്ടിയുമായി അത്ര അടുത്ത ബന്ധമൊന്നുമുണ്ടായിരുന്നില്ലെന്ന് ഇര്‍ഷാദ് പറയുന്നു. ചിത്രത്തില് തന്റെ മൃതദേഹം കൊണ്ടു വരുമ്ബോള് താഴേക്ക് ഇറങ്ങി വരുന്ന സമയത്ത് മമ്മൂട്ടിയുടെ അടുത്തേക്ക് ചെല്ലുന്ന രംഗമാണ്. താന് അടുത്തു ചെന്നതും അദ്ദേഹം തന്റെ നെഞ്ചത്തേക്ക് വീണു കരയുകയായിരുന്നുവെന്ന് ഇര്‍ഷാദ് പറയുന്നു. റിഹേഴ്‌സലൊന്നും എടുക്കാതെയായിരുന്നു ഇതെന്നും ഇര്‍ഷാദ് പറയുന്നു.\nഅങ്ങനൊരു രംഗം താനോ സംവിധായകനോ പ്രതീക്ഷിച്ചിരുന്നില്ലെന്ന് ഇര്‍ഷാദ് പറയുന്നു.മമ്മൂട്ടി കൈയ്യില് നിന്നും ഇട്ടതായിരുന്നു അത്. താന് ആകെ ഇമോഷണലായെന്നും ഇര്‍ഷാദ് പറയുന്നു.\nആ സമയം താന് ആലോചിച്ചത് തന്റെ വിയര്‍പ്പ് പ്രശ്‌നമാകുമോ എന്നായിരുന്നു. ആകെ വിയര്‍ത്ത് കുളിച്ചാണ് നില്‍ക്കുന്നത്. പുള്ളിക്ക് എന്തെങ്കിലും തോന്നുമോ എന്നൊക്കെയായിരുന്നു ആലോചിച്ചതെന്ന് ഇര്‍ഷാദ് പറയുന്നു.


World cup: Arthur praises Haris Sohail - Malayalam MyKhel\n» ലോകകപ്പ്: ഹാരിസിന് സ്റ്റാമിനയില്ല, തളര്‍ന്നു... മാധ്യമപ്രവര്‍ത്തകന് ചുട്ട മറുപടി നല്‍കി പാക് കോച്ച്\nPublished: Monday, June 24, 2019, 16:30 [IST]\nലണ്ടന്: ലോകകപ്പില് തങ്ങളെ കടന്നാക്രമിച്ചവര്‍ക്കു തകര്‍പ്പന് ജയത്തോടെ മറുപടി നല്‍കിയതിന്റെ ആഹ്ലാദത്തിലാണ് പാകിസ്താന് ടീം. ദക്ഷിണാഫ്രിക്കയ്‌ക്കെതിരേയുള്ള കഴിഞ്ഞ നിര്‍ണായക മല്‍സരത്തില് 49 റണ്‍സിനായിരുന്നു പാകിസ്താന്റെ വിജയം. ഈ ജയത്തോടെ പാക് ടീം സെമി ഫൈനല് പ്രതീക്ഷകള് നിലനിര്‍ത്തുകയും ചെയ്തിരുന്നു. ദക്ഷിണാഫ്രിക്കയ്‌ക്കെതിരേ ജയിച്ചിട്ടും തങ്ങള്‍ക്കെതിരേ വിമര്‍ശനമുന്നയിച്ച മാധ്യമപ്രവര്‍ത്തകന് ചുട്ട മറുപടിയാണ് പാക് കോച്ച് മിക്കി ആര്‍തര് നല്‍കിയത്.\nകളിയില് പാക് ടീമിന്റെ ടോപ്‌സ്‌കോററായിരുന്ന ഹാരിസ് സൊഹൈലിനെയാണ് മല്‍സരശേഷമുള്ള വാര്‍ത്താസമ്മേളനത്തില് ഒരു മാധ്യമപ്രവര്‍ത്തകന് വിമര്‍ശിച്ചത്. ഹാരിസിന്റെ ഇന്നിങ്‌സ് മികച്ചതായിരുന്നു. പക്ഷെ സ്റ്റാമിന ഒരു പ്രശ്‌നം തന്നെയായിരുന്നു. 30ാം ഓവറിലാണ് അദ്ദേഹം ക്രീസിലെത്തിയത്. 60-70 മിനിറ്റുകള് ക്രീസില് ചെലവഴിച്ചിട്ടും അവസാന ഓവറില് സെഞ്ച്വറി തികയ്ക്കാന് ഹാരിസിനായില്ല. മൂന്നു വിക്കറ്റ് ബാക്കിനില്‍ക്കവെയായിരുന്നു ഇതെന്നും മാധ്യമപ്രവര്‍ത്തകന് കോച്ച് ആര്‍തറിനോടു വിശദീകരിച്ചു. അവസാന മൂന്നോവറില് 20 റണ്‍സാണ് പാക് ടീമിന് നേടാനായത്. എന്താണ് പ്രശ്‌നം? ഹാരിസ് ക്ഷീണിതനായാണ് അവസാന ഓവറുകളില് കാണപ്പെട്ടതെന്നും മാധ്യമപ്രവര്‍ത്തകന് ചൂണ്ടിക്കാട്ടി.\nമാധ്യമപ്രവര്‍ത്തകന്റെ വിമര്‍ശനങ്ങള്‍ക്കു ചുട്ട മറുപടി തന്നെയാണ് ആര്‍തര് നല്‍കിയത്. മല്‍സരത്തില് 59 പന്തില് 89 റണ്‍സ് സൊഹൈല് നേടിയിരുന്നു. എന്തു കൊണ്ടാണ് പാക് ടീമിലെ കളിക്കാരെക്കുറിച്ച് നിങ്ങള് നെഗറ്റീവായി മാത്രം പറയുന്നത്. താന് കണ്ടതില് വച്ച് ഏറ്റവും മികച്ച ഇന്നിങ്‌സുകളിലൊന്നായിരുന്നുഹാരിസിന്റേത്്. ദയവു ചെയ്ത് ഒരു മാറ്റത്തിനു വേണ്ടി കുറച്ചു പോസിറ്റീവായി എഴുതൂവെന്നും ആര്‍തര് മാധ്യമപ്രവര്‍ത്തകനോട് പറഞ്ഞു.\nRead more about: icc world cup 2019 world cup 2019 pakistan coach cricket ഐസിസി ലോകകപ്പ് 2019 ലോകകപ്പ് 2019 പാകിസ്താന് കോച്ച് ക്രിക്കറ്റ്


nivin pauly inastylish look with long hair photo goes vira\nമുടി നീട്ടി സ്റ്റൈലൻ ലുക്കിൽ നിവിൻ പോളി; വൈറലായി ചിത്രം\nതമിഴ് സംവിധായകൻ റാമിന്റെ പുതിയ ചിത്രത്തിൽ അഭിനയിച്ചുകൊണ്ടിരിക്കുകയാണ് നിവിൻ പോളി. മുടിയും താടിയും നീട്ടിയ ലുക്കിലാണ് താരം ചിത്രത്തിലെത്തുന്നത്. മലയാളത്തിൽ മാത്രമല്ല അന്യഭാഷകളിലും നിരവധി ആരാധകരുള്ള താരമാണ് നിവിൻ പോളി. ഇപ്പോൾ സോഷ്യൽ മീഡിയയിൽ വൈറലാവുന്നത് താരത്തിന്റെ പുതിയ ഫോട്ടോയാണ്.\nമുടി നീട്ടി സ്റ്റൈലൻ ലുക്കിൽ ഇരിക്കുന്ന നിവിൻ പോളിയാണ് ചിത്രത്തിൽ. താരം തന്നെയാണ് മനോഹരമായ ചിത്രങ്ങൾ പങ്കുവച്ചിരിക്കുന്നത്. മികച്ച അഭിപ്രായമാണ് ചിത്രത്തിന് ലഭിച്ചുകൊണ്ടിരിക്കുന്നത്. ഈശോയെ പോലെയുണ്ടെന്നാണ് പലരുടേയും കണ്ടെത്തൽ. നടിമാരായ ശ്രിന്ദയും അപർണയും ഉൾപ്പടെ നിരവധി പേരാണ് ജീസസ് എന്ന കമന്റുമായി എത്തിയത്.\nമമ്മൂട്ടിയെ നായകനാക്കി സംവിധാനം ചെയ്ത പേരൻപിന് ശേഷം റാം ഒരുക്കുന്ന ചിത്രത്തിലാണ് നിവിൻ എത്തുന്നത്. ചിത്രത്തിൻ്റെ ഷൂട്ട് നടക്കുന്നത് ധനുഷ്‍കോടിയിലാണ്. ഇതുവരെ പേരിട്ടിട്ടില്ലാത്ത നിവിന്റെ ചിത്രത്തില് അഞ്‍ജലിയാണ് നായികയായി എത്തുന്നത്. ചിത്രം നിര്‍മിക്കുന്നത് സുരേഷ് കാമാച്ചിയുടെ വി ഫോര് പ്രൊഡക്ഷൻസ് ആണ്. മലയാളത്തിലും തമിഴിലുമായി ഒരുങ്ങുന്ന ചിത്രത്തിൽ സൂരിയും പ്രധാന വേഷത്തിലെത്തുന്നുണ്ട്.


Congress video about that five moments when Rahul Gandhi inspired Indians everywhere | രാഹുൽ ഗാന്ധി രാജ്യത്തെ ആവേശത്തിലാഴ്ത്തിയ ആ അഞ്ച് നിമിഷങ്ങൾ, വീഡിയോയുമായി കോൺഗ്രസ് - Malayalam Oneindia\nPublished: June 19 2019, 17:17 [IST]\nദില്ലി: ലോക്‌സഭാ തിരഞ്ഞെടുപ്പിലെ ദയനീയ തോല്‍വിയുടെ ഈ വര്‍ഷം കോണ്‍ഗ്രസ് അധ്യക്ഷന് രാഹുല് ഗാന്ധിക്ക് പിറന്നാള് ദിനം ഒട്ടും മനോഹരമായിരിക്കാന് സാധ്യതയില്ല. എന്നാല് കോണ്‍ഗ്രസ് പ്രവര്‍ത്തകരും രാഷ്ട്രീയ നേതാക്കളും രാഹുല് ഗാന്ധിയെ ആശംസകള് കൊണ്ട് മൂടുകയാണ്.\nപ്രധാനമന്ത്രി നരേന്ദ്ര മോദി അടക്കമുളളവര് രാഹുല് ഗാന്ധിക്ക് ആശംസകള് നേര്‍ന്നു. ആയുരാരോഗ്യ സൗഖ്യമുണ്ടാകട്ടെ എന്നാണ് നരേന്ദ്ര മോദിയുടെ ട്വീറ്റ്. കോണ്‍ഗ്രസ് രാഹുല് ഗാന്ധിയെ ഇക്കുറി ആശംസിച്ചിരിക്കുന്നത് വ്യത്യസ്തമായിട്ടാണ്.\nകോണ്‍ഗ്രസിന്റെ ഔദ്യോഗിക ട്വിറ്ററില് രാഹുല് ഗാന്ധിക്ക് ആശംസകളുമായി ഒരു വീഡിയോ ആണ് പങ്കുവെച്ചിരിക്കുന്നത്. രാജ്യത്തെ എല്ലാ ഇന്ത്യക്കാരെയും രാഹുല് ഗാന്ധി ആവേശം കൊളളിച്ച അഞ്ച് നിമിഷങ്ങള് ഉള്‍പ്പെടുത്തിയുളളതാണ് ആ വീഡിയോ. ഇന്ത്യക്കാരനായിരിക്കുക എന്നാല് എന്താണ് എന്ന് പാര്‍ലമെന്റില് രാഹുല് ഗാന്ധി പ്രസംഗിച്ചതാണ് വീഡിയോയില് ഒന്നാമതായി ഉള്‍ക്കൊള്ളിച്ചിരിക്കുന്നത്.\nഇന്ത്യക്കാരനായിരിക്കുക എന്നാല് എന്താണ്\nനമ്മളെ ആര് മോശം പറഞ്ഞാലും ചീത്ത വിളിച്ചാലും ആക്രമിച്ചാലും നമ്മുടെ മനസ്സില് അവരോട് സ്‌നേഹം മാത്രമേ ഉണ്ടാകാന് പാടുളളൂ എന്നാണ് രാഹുല് ഗാന്ധി അന്ന് പ്രസംഗിച്ചത്. ഐക്യഭാരതത്തെ കുറിച്ച് രാഹുല് പറഞ്ഞതാണ് രണ്ടാമത്തെ സന്ദര്‍ഭം. നമുക്ക് ഇന്ത്യയെ വീണ്ടും ഒന്നാക്കേണ്ടതുണ്ട്, എല്ലാ മതങ്ങളേയും സമുദായങ്ങളേയും സംസ്ഥാനങ്ങളേയും ഒരുമിച്ച് കൊണ്ടുവരേണ്ടതുണ്ട് എന്നാണ് രാഹുല് പറഞ്ഞത്.\nവിഭജിച്ചത് മതിയെന്നും ഇന്ത്യ എന്നാല് പല രാജ്യങ്ങള് അല്ലെന്നും പല ജാതികളും മതങ്ങളും അല്ലെന്നും ഇത് ഒരു രാജ്യമാണ് എന്നുമാണ് രാഹുല് ഗാന്ധിയുടെ പ്രശസ്തമായ ആ പ്രസംഗം. മൂന്നാമത്തെത് പുതിയ ഇന്ത്യയെ കുറിച്ചാണ്. ഇന്ത്യ എന്നത് 1.3 ബില്യണ് സങ്കല്‍പ്പങ്ങളാണ് ഇന്ത്യ. ഇത് തന്നെയാണ് ഇന്ത്യയുടെ കരുത്തും. അവയെ അടിച്ചമര്‍ത്താന് സാധിക്കില്ല. അവയെ അതുപോലെ തുടരാന് അനുവദിക്കുകയാണ് വേണ്ടതെന്നും രാഹുല് പറഞ്ഞു.\nചെന്നൈയില് സ്‌കൂള് വിദ്യാര്‍ത്ഥിനികളുമായി രാഹുല് നടത്തിയ സംവാദത്തിലെ ഭാഗമാണ് അടുത്തത്. സ്ത്രീ ശാക്തീകരണത്തെ കുറിച്ച് രാഹുല് അന്ന് പറഞ്ഞത് സ്ത്രീകളെന്ന നിലയ്ക്ക് എല്ലാ അവകാശങ്ങളും നിങ്ങള്‍ക്കുണ്ട്. സ്ത്രീ ആയത് കൊണ്ട് നിങ്ങള്‍ക്കത് ചെയ്യാനാകില്ല എന്ന് പറയുന്നവരോട് നിങ്ങള് പറയേണ്ടത് നിങ്ങളൊരു പുരുഷനാണ് അതുകൊണ്ട് നിങ്ങള്‍ക്കിത് ചെയ്യാനാകില്ല എന്നാണ് എന്ന വാക്കുകള്‍ക്ക് വന് കയ്യടി ലഭിച്ചിരുന്നു.\nഅഞ്ചാമതായി കോണ്‍ഗ്രസിനെ കുറിച്ചുളള രാഹുലിന്റെ വാക്കുകളാണ് വീഡിയോയില് ഉള്‍പ്പെടുത്തിയിരിക്കുന്നത്. ഇതും ലോക്‌സഭയിലെ പ്രസംഗത്തിന്റെ ഭാഗമാണ്. ബിജെപിയോട് രാഹുല് പറഞ്ഞു, നിങ്ങളുടെ മനസ്സില് എന്നോട് ദേഷ്യവും വെറുപ്പുമുണ്ട്. എന്നാല് എന്റെ മനസ്സില് നിങ്ങളോട് ഒരു വെറുപ്പുമില്ല. കാരണം താന് കോണ്‍ഗ്രസുകാരനാണ് എന്നാണ് രാഹുല് നിറഞ്ഞ കയ്യടികള്‍ക്കിടെ പ്രസംഗിച്ചത്.\nരാഹുൽ ഗാന്ധിയുടെ പിറന്നാൾ ദിനത്തിൽ ആശംസകളുമായി കോൺഗ്രസ് ട്വിറ്ററിൽ പങ്കുവെച്ച വീഡിയോ കാണാം\nrahul gandhi congress കോൺഗ്രസ് രാഹുല് ഗാന്ധി വീഡിയോ ട്വിറ്റർ video twitter\nCongress video about that five moments when Rahul Gandhi inspired Indians everywhere\nStory first published: Wednesday, June 19, 2019, 17:17 [IST]


Emalayalee.com - സെക്‌സിന്റെ പത്ത് ഗുണങ്ങള്\nസെക്‌സിന്റെ പത്ത് ഗുണങ്ങള്\nസന്തോഷകരമായ ദാമ്പത്യബന്ധം കുടുംബ ജീവതത്തേയും ദമ്പതികളുടെ ആഗോര്യത്തിനും ഗണുകരമെന്ന് റിപ്പോര്‍ട്ട്.\nരക്തസമ്മര്‍ദ്ദം കുറയ്‌ക്കുന്നു രക്തസമ്മര്‍ദ്ദവും മാനസിക സംഘര്‍ഷവും കുറയ്‌ക്കുന്നുവെന്നതാണ് രതിയുടെ പ്രധാന ഗുണം. സ്‌കോട്‌ലാന്‍ഡില് നടന്ന ഒരു പഠനത്തില്, പൊതുവേദിയെ അഭിമുഖീകരിക്കുന്ന സമയത്തുണ്ടാകുന്ന രക്തസമ്മര്‍ദ്ദം അളന്നപ്പോള് ലൈംഗികത ആസ്വദിക്കുന്നവരില് സമ്മര്‍ദ്ദം വളരെ കുറവാണെന്ന് കണ്ടെത്തി.\nപ്രതിരോധശേഷി വര്‍ധിപ്പിക്കുന്നു നല്‌ള ലൈംഗീകാരോഗ്യം മെച്ചപ്പെട്ട ശാരീരികാരോഗ്യത്തെ സൂചിപ്പിക്കുന്നു. ആഴ്‌ചയില് ഒന്നോ,രണ്ടോതവണ ലൈംഗികബന്ധത്തിലേര്‍പ്പെടുന്നവരില് ഇമ്യൂണോഗേ്‌ളാബിന് എ എന്ന ആന്റിബോഡിയുടെ സാന്നിധ്യം ഉയര്‍ന്ന നിലയില് കണ്ടുവരുന്നു. ജലദോഷം, മറ്റു വൈറസ് ബാധകള് ഇവയില്‍നിന്ന് രക്ഷനേടാന് ഇത് ഉപകരിക്കും.\nഹൃദയത്തിനും രക്തധമനികള്‍ക്കും ആരോഗ്യകരമാണ് ലൈംഗികത. മാസത്തില് ഒരു തവണ മാത്രം ബന്ധപ്പെടുന്നവരെ അപേക്ഷിച്ച് ആഴ്‌ചയില് ഒന്നോരണ്ടോ തവണ ലൈംഗികത ആസ്വദിക്കുന്നവര്‍ക്ക് ഹൃദയാഘാത സാധ്യത പകുതി കുറവാണെന്ന് കണ്ടെത്തിയിട്ടുണ്ട്.\nലൈംഗീകബന്ധത്തിനിടയിലുണ്ടാകുന്ന പേശികളുടെ സങ്കോചവികാസം സ്‌ത്രീകളുടെ വസ്‌തി പ്രദേശത്തെ പേശികള്‍ക്ക് ബലം നല്‍കും. പ്രായമാകുമ്പോള് പേശികളുടെ ബലക്ഷയം മൂലം അറിയാതെ മൂത്രം പോകുന്നതുപോലുള്ള അവസ്ഥ ഇതുവഴി ഒഴിവാക്കാന് കഴിയും.\nരതിയുണ്ടാക്കുന്ന മനോനിലകളെപ്പറ്റി പഠിച്ച ടെക്‌സാസ് സര്‍വകലാശാലയിലെ ഗവേഷകര്‍ക്ക് കണ്ടെത്താനായ ഒരു കാര്യം ആത്മവിശ്വാസം വളര്‍ത്തുന്നതില് രതിക്കുള്ള പങ്കാണ്. ഇനി നിലവില് ആത്മവശ്വാസത്തെടെയിരിക്കുന്നവരില് അതു വളര്‍ത്താന് ലൈംഗികതയ്‌ക്ക് കഴിഞ്ഞിട്ടുണ്ടെന്നും വ്യക്‌്‌തമായി. പലര്‍ക്കും തന്നെക്കുറിച്ച് ആത്മാഭിമാനം തോന്നുന്നവേളയാണിതെന്നും മനശ്ശാസ്‌ത്രജ്ഞര് പറയുന്നു. അടുപ്പം വര്‍ധിപ്പിക്കുന്നു\nരതിയുടെ വേളയില് ശരീരത്തിലുണ്ടാകുന്ന ഓക്‌സിടോസിന് പങ്കാളികള്‍ക്കിടയിലുള്ള പ്രണയം വര്‍ധിപ്പിക്കുന്നു. ഓക്‌സിടോസിന്റെ അളവു വര്‍ധിക്കുമ്പോള് ഇണയോട് കൂടുതല് ഹൃദയാലുത്വം തോന്നും. നോര്‍ത്ത് കരോലിന, പിറ്റ്‌സ് ബര്‍ഗ് എന്നീ സര്‍വകലാശാലകളിലെ ഗവേഷകര് സ്‌ത്രീകളില് നടത്തിയ പഠനത്തില് ഇക്കാര്യം വ്യകതമായിട്ടുണ്ട്. 'ജീവിത പങ്കാളിയോട് പതിവിലുമേറെ സ്‌നേഹം തോന്നുന്നുവെങ്കില് അതിന്റെ ക്രെഡിറ്റ് രതിക്ക് നല്‍കണം ഗവേഷകര് പറയുന്നു.\nരതിയുടെ വേളയില് ഉത്‌പാദിപ്പിക്കപ്പെടുന്ന ഒക്‌സിടോസിന് ശരീരത്തില് എന്‍ഡോര്‍ഫിന് സ്രവിക്കാന് കാരണമാകുന്നു. ഇത് വേദനാസംഹാരിയുടെ ഗുണം ചെയ്യും. തലവേദന, സന്ധിവാതം എന്നിവ അനുഭവിക്കുന്നവരില് രതിക്കു ശേഷം വേദനകുറഞ്ഞതായി കണ്ടെത്തിയിട്ടുണ്ട്.\nകാന്‍സര് സാധ്യത കുറയ്‌ക്കും\nശുക്‌ളവിസര്‍ജ്ജനത്തിനുള്ള അവസരമുണ്ടാകുന്നത് പുരുഷന്മാരില് മൂത്രപിണ്ഡസഞ്ചിയില് കാന്‍സറുണ്ടാകാനുള്ള സാധ്യത കുറയ്‌ക്കും. അമേരിക്കന് മെഡിക്കല് അസോസിയേഷന് നടത്തിയ പഠനത്തില് മാസത്തില് 20 തവണ ശുക്‌ളവിസര്‍ജ്ജനം നടന്നവരില് പ്രായമാകുമ്പോള് മൂത്രപിണ്ഡസഞ്ചിയില് കാന്‍സറുണ്ടാകുന്നത് കുറവാണെന്ന് തെളിഞ്ഞു.\nരതി ഒന്നാന്തരമൊരു ഉറക്കമരുന്നും കൂടിയാണ്. രതിയുടെ വേളയില് ശരീരത്തിലുണ്ടാകുന്ന ഓക്‌സിടോസിന് തന്നെയാണ് ഉറക്കത്തിനും കാരണമാകുന്നത്. നല്‌ള ഉറക്കം രക്തസമ്മര്‍ദ്ദം കുറയ്‌ക്കാനും അമിതവണ്ണം നിയന്ത്രിക്കാനും സഹായിക്കുന്നു. ഉന്മേഷത്തെടെ ജോലികള് ചെയ്യാന് നല്‌ള ഉറക്കം നമ്മെ സഹായിക്കുന്നു.\nശരീരത്തില് ഉപയോഗിക്കപ്പെടാതെ കിടക്കുന്ന ഊര്‍ജ്ജമാണ് മിക്ക ജീവിതശൈലീരോഗങ്ങള്‍ക്കും പിന്നില്. 30 മിനിട്ട് ലൈംഗികത ആസ്വദിക്കുന്നവര്‍ക്ക് 85 കലോറി എരിച്ചുകളയാമെന്നാണ് ആരോഗ്യവിദഗ്‌ദ്ധര് പറയുന്നത്. ചുരുക്കത്തില് അരക്കിലോ തൂക്കം കുറയ്‌ക്കാന് 42 തവണത്തെ ലൈംഗികബന്ധം മതിയാവും.


കൊവിഡ്-19; 29 ദിവസത്തിനുള്ളില് 3,000 ല് അധികം പൊലീസ് വാഹനങ്ങള് ശുചീകരിച്ച് എംജി - Malayalam DriveSpark\nNews വിജയ് പി നായർക്ക് പുതിയ കുരുക്ക്: ക്ലിനിക്കൽ സൈക്കോളജിസ്റ്റുകളുടെ സംഘടന നടപടിയ്ക്ക്\nUpdated: Thursday, June 4, 2020, 14:09 [IST]\nകൊവിഡ്-19 മഹാമാരിക്കെതിരായ പോരാട്ടത്തില് തുടക്കം മുതല് രംഗത്തുണ്ട് എംജി മോട്ടോര്. മുന്നണി പോരാളികള്‍ക്കായി നിരവധി പദ്ധതികളും കമ്പനി ഒരുക്കിയിട്ടുണ്ട്.\nപ്രതിരോധ പ്രവര്‍ത്തനങ്ങള്‍ക്കായി 100 ഹെക്ടര് എസ്‌യുവി വിട്ടു നല്‍കി എംജി പ്രതിരോധ പ്രവര്‍ത്തനങ്ങളില് പങ്കാളിയായത് വാര്‍ത്തകളില് നിറഞ്ഞിരുന്നു. ആരോഗ്യ പ്രവര്‍ത്തകര്, സര്‍ക്കാര് ഉദ്യോഗസ്ഥര്, പൊലീസ് എന്നിവര്‍ക്കായണ് ഹെക്ടര് വിട്ടുനല്‍കുന്നത്.\nഇപ്പോള് വീണ്ടും കമ്പനി വാര്‍ത്തകളില് ഇടംപിടിച്ചിരിക്കുകയാണ്. മറ്റൊന്നുമല്ല വെറും 29 ദിവസത്തിനുള്ളില് 3,000 ല് അധികം പൊലീസ് വാഹനങ്ങളാണ് കമ്പനി സാനിറ്റൈസേഷന് ചെയ്ത് നല്‍കിയത്.\nഎംജി മോട്ടോര് ഇന്ത്യ പ്രസിഡന്റും മാനേജിംഗ് ഡയറക്ടറുമായ രാജീവ് ചബ തന്റെ സമൂഹമാധ്യമം വഴിയാണ് ഇക്കാര്യം വ്യക്തമാക്കിയത്. പരിപാടി ആരംഭിച്ച് 29 ദിവസത്തിനുള്ളില് 3,039 പൊലീസ് വാഹനങ്ങള് കമ്പനി ശുദ്ധീകരിച്ചു നല്‍കി എന്ന് അദ്ദേഹം പറഞ്ഞു.\nആഴ്ച തിരിച്ചുള്ള കണക്കുകളും അദ്ദേഹം വെളിപ്പെടുത്തിയിട്ടുണ്ട്. കമ്പനി തന്നെയാണ് മെയ് മാസത്തിന്റെ തുടക്കത്തില് പ്രഖ്യാപനം നടത്തിയത്. രാജ്യത്തുടനീളമുള്ള എംജിയുടെ വര്‍ക്ക്‌ഷോപ്പുകളില് സൗജന്യമായി ചെയ്ത് നല്‍കുമെന്നും കമ്പനി അറിയിച്ചിരുന്നു.\nMOST READ: ബിഎസ് VI എന്‍ടോര്‍ഖ് 125 വില വര്‍ധിപ്പിച്ച് ടിവിഎസ്\nഉദ്യോഗസ്ഥര്‍ക്ക് അടുത്തുള്ള എംജിയുടെ അംഗീകൃത വര്‍ക്ക്ഷോപ്പ് സന്ദര്‍ശിച്ച് ഈ സൗകര്യം പ്രയോജനപ്പെടുത്താം. ഈ പദ്ധതിയില് മറ്റ് ബ്രാന്‍ഡുകളോ മോഡലുകളോ എന്ന വ്യത്യാസം ഉണ്ടായിരിക്കില്ലെന്നും കമ്പനി അറിയിച്ചിരുന്നു.\nവാഹനങ്ങളുടെ ഇന്റീരിയര്, കാര് വാഷ്, ക്യാബിന്, സാനിറ്റൈസേഷന് എന്നിവ ഇതില് ഉള്‍പ്പെടുന്നു. ഇതിനായുള്ള ചെലവ് കമ്പനിയാണ് വഹിക്കുന്നതെന്നും ഡീലര്‍മാരല്ലെന്നും റിപ്പോര്‍ട്ടില് പറയുന്നു.\nMOST READ: ബിഎസ് VI നിഞ്ച 650 ഡീലര്‍ഷിപ്പുകളില് എത്തി; ഉടന് കൈമാറുമെന്ന് കവസാക്കി\nകൊറോണ പ്രതിരോധത്തിനായി ശക്തമായ ചുവടുവയ്പ്പുകളാണ് എംജി മോട്ടോര്‍സ് നടത്തുന്നത്.2കോടി രൂപയാണ് കൊറോണ വൈറസ് ബാധ നിയന്ത്രിക്കുന്നതിനുള്ള പ്രവര്‍ത്തനത്തിനായി മാര്‍ച്ചില് കമ്പനി സംഭാവന ചെയ്തത്.\nമാക്‌സ് വെന്റിലേറ്ററുമായി ചേര്‍ന്ന് കൂടുതല് വെന്റിലേറ്റര് നിര്‍മ്മിക്കാനും എംജി മോട്ടോര് ശ്രമിക്കുന്നുണ്ട്. ഇതിനെല്ലാം പുറമെ ഹെക്ടറിനെ ആംബുലന്‍സ് ആക്കി മാറ്റിയും അടുത്തിടെ വാര്‍ത്തകളില് നിറഞ്ഞിരുന്നു.\nകമ്പനിയുടെ നിര്‍മ്മാണ പ്ലാന്റ് സ്ഥാപിച്ചിരിക്കുന്ന ഗുജറാത്തിലെ രോഗികള്‍ക്കായാണ് ഹെക്ടര് ആംബുലന്‍സിനെ തയ്യാറാക്കിയത്. എച്ച്‌സി ഹാലോല് ആശുപത്രിയ്ക്ക് കൈമാറുകയും ചെയ്തു.\nപ്രത്യേകം തയ്യാറാക്കിയ ഈ മോഡലില് ജീവന് രക്ഷാ മെഡിക്കല് ഉപകരണങ്ങളായ ഓട്ടോ-ലോഡിംഗ് സ്‌ട്രെച്ചര്, സിലിണ്ടറുള്ള ഓക്‌സിജന് വിതരണ സംവിധാനം, അഞ്ച് പാരാമീറ്റര് മോണിറ്ററുള്ള മെഡിസിന് കാബിനറ്റ്, അഗ്‌നിശമന ഉപകരണങ്ങള്, സൈറണും ആംപ്ലിഫയറും ഉള്ള ബാഹ്യ ലൈറ്റ് ബാര്, ബാറ്ററിയും സോക്കറ്റുകളും ഇന്റീരിയര് ലൈറ്റിംഗും ഉള്ള ഒരു ഇന്‍വെര്‍ട്ടര് എന്നിവ ക്രമീകതിരിച്ചിട്ടുണ്ട്.\nMG Motor India Sanitises Over 3000 Police Vehicles In 29 Days. Read in Malayalam.


ശരണ്യ ബസുകളുടെ കള്ളയോട്ടത്തിനു കടിഞ്ഞാണില്ല; ഓടുന്നത് പെര്‍മിറ്റില്ലാതെയും റൂട്ടുകളില് വഴി മാറ്റിയും\nSun Feb 25 2018 19:15:26 GMT+0530 (IST)\nSarun A Jose| Updated On: 2017-02-10 17:04:27.0 | Location :\nകേരളാ കോണ്‍ഗ്രസ്(ബി) നേതാവ് ആര് ബാലകൃഷ്ണപിള്ളയുടെ അനന്തരവന് മനോജിന്റെ ഉടമസ്ഥതയിലുള്ള ശരണ്യ ബസ്സുകള്‍ക്കെതിരെയുള്ള പരാതികള് അവസാനിക്കുന്നില്ല. വിനോദയാത്ര, വിവാഹം തുടങ്ങിയ ആവശ്യങ്ങള്‍ക്ക് ട്രിപ്പ് നടത്താന് അനുവാദമുള്ള കോണ്‍ട്രോക്ട് ക്യാരേജ് പെര്‍മിറ്റ് മാത്രമുള്ള ബസ് സ്റ്റേജ് ക്യാര്യേജായി ഓടിക്കുകയാണ് ചെയ്യുന്നത്. പെര്‍മിറ്റുള്ള റൂട്ടുകളില് തന്നിഷ്ടപ്രകാരം ശരണ്യ ബസുകള് ഓടിക്കുന്നതായും പരാതിയുണ്ട്.\nവർഷങ്ങളായി പരാതി ഉയരുന്നുണ്ടെങ്കിലും ആര് ബാലകൃഷ്ണപിള്ളയുടെ ബന്ധു മനോജിന്റെ ഉടമസ്ഥതയിലുള്ള ശരണ്യ ബസ്സുകളുടെ കള്ളയോട്ടത്തിനു കടിഞ്ഞാണിടാന് അധികൃതര്‍ക്ക് കഴിയുന്നില്ലെന്ന് ആരോപണം. കോണ്‍ട്രാക്ട് ക്യാര്യേജിനു മാത്രം അനുമതിയുള്ള ശരണ്യ ബസ് സ്റ്റോപ്പുകളില് നിര്‍ത്തി ആളെ കയറ്റുന്നുവെന്നാണ് പരാതി. കഴിഞ്ഞദിവസം കാഞ്ഞിരപ്പള്ളി ആര്‍ടിഒ ഓഫീസില് ലഭിച്ച പരാതിയിലാണ് ഇക്കാര്യമുള്ളത്.\nസ്റ്റേജ് ക്യാര്യേജ് പെര്‍മിറ്റുള്ള ബസുകള്‍ക്ക് മാത്രമാണ് സ്റ്റോപ്പുകളില് നിര്‍ത്തി ആളെയെടുക്കാന് അനുമതിയുള്ളത്. വിനോദയാത്രയ്ക്കും വിവാഹ ആവശ്യങ്ങള്‍ക്കും ട്രിപ്പ് നടത്താന് അനുമതിയുള്ള കോണ്‍ട്രാക്ട് ക്യാര്യേജ് പെര്‍മിറ്റ് ആണ് KL 34 E 2577 എന്ന നമ്പറിലുള്ള ശരണ്യ എന്ന ബസിന് ഉള്ളത്. എന്നാല് പെരിയാര്-കുമളി ബോര്‍ഡ് വച്ച് ആളെ കയറ്റുന്നുവെന്നാണ് പരാതിയില് പറയുന്നത്.\nകഴിഞ്ഞദിവസം രാവിലെ കൊല്ലത്ത് നിന്ന് കുമളിക്കു പോകുന്ന വഴിയില് കുണ്ടറയ്ക്കടുത്ത് വെച്ച് എഞ്ചിന് തകരാറ് സംഭവിക്കുകയും തുടര്‍ന്ന് പകരം ഏര്‍പ്പെടുത്തിയ ബസ് ആയിരുന്നു ഇതെന്നാണ് ഉടമ മനോജിന്റെ വാദം. യാത്രക്കാര്‍ക്ക് അസൗകര്യം ഉണ്ടാക്കരുതെന്ന ഉദ്ദേശത്തിലാണ് അങ്ങനെ ചെയ്തതെന്നും മനോജ് പറയുന്നു.\nകാഞ്ഞിരപ്പള്ളി സബ് ആര്‍ടിഒ ഓഫീസില് ഷിബി ചാര്‍ലി എന്നയാളുടെ പേരിലാണ് ബസ് രജിസ്റ്റര് ചെയ്തിട്ടുള്ളത്. മനോജിന്റെ ഉടമസ്തതയിലുള്ള വാഹനങ്ങളുടെ പെര്‍മിറ്റ് പലയിടത്ത് നിന്നാണെന്നും ആരോപണമുണ്ട്. ഇത് സംബന്ധിച്ച് ശരണ്യ മനോജിനോട് ചോദിച്ചപ്പോള് അദ്ദേഹത്തിന്റെ മറുപടി ഇങ്ങനെ.\nഎല്ലാ വാഹനങ്ങളും എന്റെ പേരില് എടുക്കുന്നതെങ്ങനെയാണ്, എന്റെ വിശ്വസ്തരായ ആളുകളുടെ പേരില് വാഹനം എടുക്കുന്നതില് എന്ത് തെറ്റാണുള്ളത്. ഈ ബസിന് സ്റ്റേജ് ക്യാര്യേജ് പെര്‍മിറ്റ് എടുക്കനായിരുന്നു ഉദ്ദേശം. എന്നാല് നടപടക്രമങ്ങളിലെ കാലതാമസമാണ് തടസ്സമായത്.\nകാട്ടാക്കട- അമൃത മെഡിക്കല് കോളേജ്, കുളത്തൂപ്പുഴ- അമൃത മെഡിക്കല് കോളേജ് റൂട്ടുകളില് കോണ്‍ട്രാക്ട് ക്യാര്യേജ് പെര്‍മിറ്റുള്ള ബസ്സുകള് സര്‍വ്വീസ് നടത്താന് തീരുമാനിച്ചിരുന്നെന്നും ആരോപണമുണ്ട്. എന്നാല് കാട്ടാക്കടയിലെ സിഐടിയു നേതാക്കളുടെ എതിര്‍പ്പിനെ തുടര്‍ന്ന് കാട്ടാക്കട- അമൃത മെഡിക്കല് കോളേജ് സര്‍വ്വീസ് ഉപേക്ഷിക്കുകയായിരുന്നുവെന്നാണ് വിവരം. കുളത്തുപ്പുഴ- അമൃത റൂട്ടിലെ സര്‍വ്വീസും എതിര്‍പ്പിനെ തുടര്‍ന്ന് നിര്‍ത്തിവച്ചെന്നാണ് സൂചന.\nചില റൂട്ടുകളില് പെര്‍മിറ്റ് ലംഘിച്ചും ശരണ്യയുടെ ബസുകള് സര്‍വ്വീസ് നടത്തുന്നുവെന്നും പരാതിയുണ്ട്. എറണാകുളം- മലയാലപ്പുഴ റൂട്ടില് പെര്‍മിറ്റ് ഉള്ള ബസ് മലയാലപ്പുഴയില് പോയിട്ടില്ല. ഈ ബസ് പത്തനംതിട്ടയില് നിന്ന് പുനലൂരിലേക്ക് പോയാണു സര്‍വ്വീസ് അവസാനിപ്പിക്കുന്നത്. കരിങ്കല്ലുമൂഴി- എറണാകുളം പെര്‍മിറ്റുള്ള ബസ് പുനല്ലൂര് വരെ 60 കിലോമീറ്റര് അധിക സര്‍വ്വീസ് നടത്തുന്നെന്നാണ് പരാതി. കൈപ്പട്ടൂര്- ആലുവ പെര്‍മിറ്റ് ഉള്ള ബസ് ബസ് ഇതുവരെ കൈപ്പട്ടൂരിലേക്ക് പോയിട്ടില്ലെന്നും ആരോപണമുണ്ട്.\nമുകളിൽ കാണിച്ചിരിക്കുന്ന ചിത്രത്തിലെ KL 34 C 7088 എന്ന നമ്പറുള്ള ബസിന് മലയാലപ്പുഴ- എറണാകുളം (പത്തനംതിട്ട, റാന്നി, മുക്കട, കരിക്കാട്ടൂർ, സെന്റർ, ചേനപ്പടി, കാഞ്ഞിരപ്പള്ളി, ഈരാറ്റുപേട്ട, പാല, മരങ്ങാട്ടുപ്പള്ളി, നടക്കാവ്, തൃപ്പൂണിത്തുറ വഴി) റൂട്ടിനാണ് പെർമിറ്റ് നൽകിയിരിക്കുന്നത്. എന്നാൽ ബസിന്റെ ബോർഡിൽ റൂട്ട് മാറ്റിയാണ് എഴുതിയിട്ടുള്ളത്.\nജീവനക്കാർക്ക് താമസിക്കാനും മറ്റും സൗകര്യങ്ങൾ ഇല്ലാത്തതിനാലാണ് ചില റൂട്ടുകളിൽ ട്രിപ്പ് അവസാനിപ്പിക്കേണ്ടി വരുന്നതെന്നാണ് ശരണ്യ ബസ്സുടമയുടെ വാദം. മലയാലപ്പുഴയിൽ ബസ് എത്തണമെങ്കിൽ രാത്രി ഒമ്പത് മണിയാകും, രാവിലെ നാല് മണിക്ക് ട്രിപ്പ് തുടങ്ങേണ്ടിയും വരും. മലയാലപ്പുഴ അടക്കമുള്ള സ്ഥലങ്ങളിൽ ജീവനക്കാർക്ക് താമസിക്കാനുള്ള സൗകര്യവുമില്ലെന്ന് മനോജ് പറയുന്നു.\nഅമിത വേഗതയുടേയും, അപകടങ്ങളുടേയും പേരിൽ ശരണ്യ ബസുകൾക്കെതിരെ നിരവധി പരാതികൾ മുമ്പ് ഉയർന്നിരുന്നു.\nSarun A Jose\nR Balakrishna Pillai\nഅക്രമികള്‍ക്കും അന്ത്യത്തിനും ഇടയില് മധുവിന്റെ കൊലപാതകത്തില് പൊലീസിന്റെ പങ്ക്? 'തുടയിലുള്ളത് 'പ്രൊഫഷണല്' മര്‍ദ്ദകരുടെ പ്രഹരം; ഉരുണ്ട വടി ലാത്തിയാകാം'\nഇതുവരെ കണ്ടതൊന്നുമല്ല യഥാർത്ഥ കണക്ക്; നീരവ് മോദി തട്ടിയത് 20000 കോടി: 16 ബാങ്കുകൾക്ക് കൂടി നോട്ടീസ്\nജാതിഘടന ഫാസിസമാണെന്ന് കരുതാത്തവർ മധുവിനെ അനുകരിച്ച് കണ്ണീരു പൊഴിക്കുമ്പോൾ സഹതപിക്കുകയല്ലാതെ എന്ത് ചെയ്യാൻ ?\nസിപിഐഎം നേതാക്കളുടെ പടം പതിച്ച മൺപാത്രങ്ങൾ സമ്മേളന നഗരിയിൽ; വിഗ്രഹസമാനമായ പാത്രങ്ങൾ വ്യക്തിപൂജയ്ക്ക് പി ജയരാജനെ വിമർശിച്ച അതേ വേദിയിൽ\nസിപിഐഎം സംസ്ഥാന കമ്മറ്റിയിലെ സ്ത്രീ പ്രാതിനിധ്യം 13 ശതമാനം; 87 അംഗ കമ്മറ്റിയിൽ 11 വനിതകൾ\nമധുവിനെ കൊല്ലുന്നതിന് മുമ്പ് ഫോട്ടോയ്ക്ക് ചിരിച്ച് പോസ് ചെയ്യാന് ആവശ്യപ്പെട്ടു; ആള്‍ക്കൂട്ട വിചാരണയുടെ ഒരു ദൃശ്യം കൂടി പുറത്ത്\nഒളിക്യാമറാ വിവാദത്തിൽ പാർട്ടി പുറത്താക്കിയ ഗോപി കോട്ടമുറിക്കൽ വീണ്ടും സിപിഐഎം സംസ്ഥാന കമ്മിറ്റിയിൽ\nകോടികൾ വെട്ടിച്ചു പോകുന്നവർക്കെതിരെ പൊതുബോധമുയർത്താൻ കഴിയാത്ത സമൂഹത്തിന്റെ പ്രതിനിധിയാണ് അരി മോഷ്ടിച്ചതിന് മധുവിനെ കൊന്നത്- അബ്ദുന്നാസർ മഅ്ദനി


4malayalees - ഡല്‍ഹിയില് അറസ്റ്റിലായ പാക് ഭീകരന് ഉദ്ദേശിച്ചത് വന് ഭീകരാക്രമണം ; ഉത്സവ സീസണിന് മുന്നോടിയായി നടത്തിയ ഓപ്പറേഷനില് കുടുങ്ങിയ ഭീകരന്റെ കൈയ്യില് ഇന്ത്യന് തിരിച്ചറിയല് കാര്‍ഡ് വരെ !!\nഡല്‍ഹിയില് അറസ്റ്റിലായ പാക് ഭീകരന് ഉദ്ദേശിച്ചത് വന് ഭീകരാക്രമണം ; ഉത്സവ സീസണിന് മുന്നോടിയായി നടത്തിയ ഓപ്പറേഷനില് കുടുങ്ങിയ ഭീകരന്റെ കൈയ്യില് ഇന്ത്യന് തിരിച്ചറിയല് കാര്‍ഡ് വരെ !!\nഡല്‍ഹിയിലെ ലക്ഷ്മി നഗറില് നിന്നും പാക് ഭീകരനെ അറസ്റ്റ് ചെയ്തുകൊണ്ട് ഒരു വലിയ ഭീകരാക്രമണ പദ്ധതിയാണ് ഡല്‍ഹി പൊലീസ് സ്‌പെഷ്യല് സെല് പൊളിച്ചത്. പിടികൂടിയ ഭീകരന്റെ കൈയില് നിന്ന് ഒരു എകെ 47 തോക്ക് ഉള്‍പ്പെടെയുള്ള മാരക വസ്തുക്കള് പൊലീസ് പിടിച്ചെടുത്തു.\nപാകിസ്ഥാനിലെ പഞ്ചാബ് സ്വദേശിയായ മൊഹമ്മദ് അഷറഫ് ആണ് ഡല്‍ഹി പൊലീസിന്റെ പിടിയിലായത്. ഇന്ത്യന് പൗരനെന്ന വ്യാജേനെയാണ് പ്രതി ഡല്‍ഹിയില് താമസിച്ചിരുന്നത്. വ്യാജ രേഖകളിലൂടെ ഇന്ത്യന് തിരിച്ചറിയല് കാര്‍ഡുകള് ഇയാള് കരസ്ഥമാക്കിയതായും പൊലീസ് പറയുന്നു.\nപൊലീസിന്റെ സ്‌പെഷ്യല് സെല് ഓപ്പറേഷന് പൊലീസ് കമ്മീഷണര് രാകേഷ് അസ്താനയാണ് നേതൃത്വം നല്‍കിയത്. 'ഉത്സവ സീസണിന് മുന്നോടിയായി സ്‌പെഷ്യല് സെല് നടത്തിയ ഓപ്പറേഷനില് ഒരു വലിയ ഭീകരാക്രമണ പദ്ധതി ഞങ്ങളുടെ ടീം പരാജയപ്പെടുത്തി,' രാകേഷ് അസ്താന പറഞ്ഞു.\nഒരു എകെ 47 തോക്കും എക്‌സ്ട്രാ മാഗസിനും 60 റൗണ്ടുകളും, ഒരു ഹാന്‍ഡ് ഗ്രനേഡും 50 റൗണ്ടുകളുള്ള രണ്ട് നൂതന പിസ്റ്റളുകളും മൊഹമ്മദ് അഷറഫിന്റെ കൈയില് നിന്ന് പൊലീസ് പിടിച്ചെടുത്തു. നിയമവിരുദ്ധ പ്രവര്‍ത്തനങ്ങള് നിയമം, സ്‌ഫോടകവസ്തു നിയമം, ആയുധ നിയമം, മറ്റ് വകുപ്പുകളും ഇയാള്‍ക്കെതിരെ ചുമത്തി. ലക്ഷ്മി നഗറിലെ രമേശ് പാര്‍ക്കില് ഇയാളുടെ ഇപ്പോഴത്തെ വിലാസത്തിലും പൊലീസ് തിരച്ചില് നടത്തി.


2019 ~ SouthSoccers\n2019-20 സീസണിലെ കേരള പ്രീമിയർ ലീഗ് മത്സരങ്ങൾ ഡിസംബർ 15നു ആരംഭിക്കുന്നു\nDecember 03, 2019 by zubair\nലെ കേരള പ്രീമിയർ ലീഗ് മത്സരങ്ങൾ ഡിസംബർ 15നു ആരംഭിക്കുന്നു\nപത്തു ടീമുകളാണ് രണ്ടു ഗ്രൂപ്പുകളായി പടപൊരുതുന്നത്. ഗ്രൂപ്പ് എ യിൽ ഗോകുലം കേരള എഫ് സി ,കോവളം എഫ് സി, ഗോൾഡൻ ത്രെഡ്‌സ്,കേരള ബ്ലാസ്റ്റേഴ്‌സ് റിസർവ്,ലൂക്ക എന്നീ ടീമുകളാണ് ഉള്ളത്. ഗൂപ്പ് ബി യിൽ എഫ് സി കേരള, കേരള പോലീസ്, എം എ കോളേജ്,സാറ്റ് തിരൂർ,കണ്ണൂർ എഫ്‌സി എന്നീ ടീമുകളും അണിനിരക്കുന്നു. കഴിഞ്ഞ തവണ വളരെയധികം നീണ്ടു പോയ കേരള പ്രീമിയർ ലീഗ് ഇത്തവണ വളരെ മനോഹരമായിത്തന്നെ നടക്കുമെന്നാണ്പ്രതീക്കപ്പെടുന്നത്. പുതിയ കേരള ഫുട്ബോൾ അസോസിയേഷൻ അതിനു വേണ്ടി പരിശ്രമിക്കുമെന്ന് കരുതപ്പെടുന്നു. ആദ്യമത്സരമായ ബ്ലാസ്റ്റേഴ്സും ഗോകുലവും തമ്മിലുള്ള ഗ്ലാമർ പോരാട്ടം ആരാധകർ കാത്തിരിക്കുന്ന ഒന്നാണ്. പുതിയ പ്രൊഫെഷണൽ ടീമുകളുടെ കടന്നു വരവ് ഫുട്ബോൾ പ്രേമികൾക്ക് കൂടുതൽ ഊർജ്ജം നൽകുന്നു.\nഗോകുലത്തിന്റെ തേരോട്ടത്തിന് ഇന്ന് കിക്ക് ഓഫ്\nNovember 30, 2019 by zubair\n2019-20 സീസണിലേക്കുള്ള ഹീറോ ഐ ലീഗ് ഇന്ന് ആരംഭിക്കുന്നു. കേരളത്തിന്റെ അഭിമാനമായ ഡ്യൂറണ്ട് കപ്പ് ചാമ്പ്യന്മാർ ഗോകുലം കേരള എഫ് സി സ്വന്തം തട്ടകമായ കോഴിക്കോട് ഇ എം എസ് കോർപറേഷൻ സ്റ്റേഡിയത്തിൽ നേരൊക്ക എഫ് സിക്കെതിരെയാണ് പടക്കിറങ്ങുന്നത്. മാർക്കസ് ജോസഫും ഹെൻറി കിസിക്കയും ഉബൈദും സൽമാനും ഇർഷാദും മായക്കണ്ണനുമൊക്കെ അണിനിരക്കുന്ന മലബാറിയൻസ് ഐ ലീഗിലെ ഹോട്ട് ഫേവറൈറ്റുകളായി മാറിക്കഴിഞ്ഞു. കേരള ബ്ലാസ്റ്റേഴ്സിൽ നിന്നും കൂടുമാറിയെത്തിയ യുവ വിങ്ങർ ജിതിൻ എം എസിന്റെ ഐ ലീഗ് അരങ്ങേറ്റത്തിനായി കാത്തിരിക്കുകയാണ് ആരാധകർ.\n©സൗത്ത് സോക്കേഴ്സ് മീഡിയ വിംഗ്\nPosted in gkfc / No comments / Read More / Edit\nഫുട്ബോൾ കമ്പം മൂത്ത് നാടുവിട്ട 14 കാരനെ 46 ദിവസങ്ങൾക്ക് ശേഷം പോലീസ് കണ്ടെത്തി\nNovember 14, 2019 by zubair\nNews Credits : Kerala Police\n46 ദിവസമായി കാണാനില്ലായിരുന്ന 14 കാരൻ അമറിനെ ശിശുദിനം ആഘോഷിക്കുന്ന ഇന്ന് തന്നെ ഒരു നിയോഗം പോലെ കണ്ടെത്തി കേരള പോലീസ്. വീട്ടുകാരുടേയും നാട്ടുകാരുടേയും നാളുകൾ നീണ്ട അന്വേഷണങ്ങള്‍ക്കും പ്രാര്‍ത്ഥനകള്‍ക്കും വിരാമം.\n46 ദിവസം മുമ്പ് യാതൊരു തുമ്പുമില്ലാതെ കാണാതായ 14 കാരന് അമറിനെ കണ്ടെത്താൻ വേണ്ടി അമറിന്‍റെ കുടുംബം ബഹു. മുഖ്യമന്ത്രിക്ക് നൽകിയ പരാതിയുടെ അടിസ്ഥാനത്തില് ബഹു. ഡിജിപിയുടെ നിര്‍ദ്ദേശാനുസരണം DYSP ശ്രീ. ജിജിമോന്റെ നേതൃത്വത്തില് പ്രത്യേക അന്വേഷണ സംഘം രൂപീകരിക്കുകയുണ്ടായി. സീനിയർ സിവിൽ പോലീസ് ഓഫീസർ ജോജി , സിവിൽ പോലീസ് ഓഫീസർമാരായ നിയാസ് മീരാന് , സുനില് എന്നിവരായിരുന്നു അന്വേഷണ സംഘത്തിൽ. നീണ്ട ദിവസങ്ങളിലെ അന്വേഷണത്തിനൊടുവില് കോയമ്പത്തൂരില് നിന്ന് അമറിനെ കണ്ടെത്തുകയായിരുന്നു. അതോടൊപ്പം കുട്ടിയെ തട്ടിക്കൊണ്ടു പോയത് ഭിക്ഷാടന മാഫിയ ആണെന്ന് തുടങ്ങി മറ്റ് പല ഊഹാപോഹങ്ങൾക്കും വിരാമമായി.\nകേരളം , തമിഴ്നാട് , കര്‍ണ്ണാടക , ഗോവ , മഹാരാഷ്ട്ര തുടങ്ങിയ സംസ്ഥാനങ്ങളിലെ നിരവധി അനാഥാലയങ്ങളിലും , ഫുട്ബോള് ക്ലബുകള് , വിവിധങ്ങളായ സ്ഥലങ്ങള് എന്നിവിടങ്ങളില് നടത്തിയ അന്വേഷണങ്ങള്‍ക്ക് ഒടുവിലാണ് ഇന്ന് രാവിലെ കോയമ്പത്തൂരിലെ ഒരു ഫുട്ബോള് പരിശീലന കേന്ദ്രത്തിൽ ഫുട്ബോൾ കളിക്കാനായി എത്തിയ അമറിനെ അന്വേഷണ സംഘം കണ്ടെത്തുന്നത് . പല സംസ്ഥാനങ്ങളിലെ മലയാളി അസോസിയേഷനുകള് , വിവിധങ്ങളായ സോഷ്യല് മീഢിയ കൂട്ടായ്മകൾ എന്നിവയുമായി സഹകരിച്ച് പോലീസ് അന്വേഷണം തുടരുകയായിരുന്നു. എന്നാൽ ഇതൊന്നുമറിയാതെ കൂളായി വൈകുന്നേരം പാനിപൂരി കടയില് ജോലിയും രാവിലെ ഫുട്ബോള് കളിയുമായി കഴിയുകയായിരുന്നു ഫുട്ബോള് കമ്പക്കാരനായ അമര് .\nതളർത്താനാണ് ഭാവമെങ്കിൽ കുതിക്കാനാണ് തീരുമാനം\nNovember 09, 2019 by SouthSoccers\n'ചെറുതിന്റെ' വലിയ കളികൾ കാണാൻ ഇരിക്കുന്നതേ ഉള്ളു.\nഒരു വ്യാഴവട്ടത്തെ ഇടവേളക്ക് ശേഷം സന്തോഷ് ട്രോഫി നേടിയതിൽ മുഖ്യ പങ്ക് വഹിച്ച ജിതിൻ എം എസ് അന്ന് വൻ ക്ലബുകളുടെ നോട്ടപുള്ളിയായിരുന്നു. എഫ് സി കേരളയുടെ ആക്രമണങ്ങൾക്ക് കുന്തമുനയായിരുന്ന ജിതിൻ കേരള ബ്ലാസ്റ്റേഴ്സിലേക്കായിരുന്നു കൂടുമാറിയത്. എന്നാൽ പ്രതീക്ഷകൾക്ക് വിപരീതമായി സീനിയർ ടീമിൽ ഒരിക്കൽ പോലും അവസരം ലഭിച്ചില്ല. ഈ സീസണിൽ ക്യാംപിലെ ജിതിൻ ഒഴിച്ച് എല്ലാവരെയും (റിസർവ് താരങ്ങളെപ്പോലും ഉൾപ്പെടുത്തി ) വിദേശപര്യടനത്തിന് പോയപ്പോൾ കടുത്ത അവഗണയിൽ മനം നൊന്തുപോയ ആ യുവതാരം ബ്ലാസ്റ്റേഴ്സിനോട് അകലുകയായിരുന്നു. ഒരിക്കൽ കൂടി സന്തോഷ് ട്രോഫി ക്യാമ്പിലേക്ക് വിളിക്കപ്പെട്ട ജിതിൻ തന്റെ പ്രതിഭ എന്താണെന്ന് തന്നെ തഴഞ്ഞവർക്കുള്ള മറുപടിയായി കളത്തിൽ കാണിച്ചു കൊടുത്തിരിക്കുകയാണ്. തമിഴ്നാടിനെതിരെ നേടിയ ആറു ഗോളുകളിൽ കേരള ടീമിനായി ജിതിൻ എം എസ് വക സംഭാവന എണ്ണം പറഞ്ഞ രണ്ടെണ്ണമാണ്.ഭാവിയുടെ വാഗ്ദാനമായ ഒരു കളിക്കാരനെ തളർത്താൻ കളത്തിനു പുറത്ത് കളിക്കുന്നവർക്ക് ഒല്ലൂർക്കാരുടെ 'ചെറുതിന്റെ' മറുപടി കളത്തിലൂടെ തന്നെയാണ്. അതു തന്നെയാണ് ഹീറോയിസം\nPosted in jithin M.S, Kerala Blasters, kerala football, KeralaFootball, Santhosh Trophy / No comments / Read More / Edit\nPosted in durand cup, gkfc, i leage, indian football, ubaid ck / No comments / Read More / Edit\nAugust 27, 2019 by Molbin Thomas\nനിലവിലെ ഇന്ത്യൻ താരവും കഴിഞ്ഞ സീസണിൽ പൂനെ എഫ് സി ക്കു വേണ്ടി കളിച്ച ആഷിഖ് കാരുനണിയൻ ബാംഗ്ലൂർ എഫ് സി ക്കു വേണ്ടി ഈ സീസണിൽ ഇറങ്ങും. നാലു വർഷത്തെ കരാറിൽ ആണ് താരം ഒപ്പ് വെച്ചത്. മലയാളി ആയ ആഷിഖ് പൂനെ എഫ് സി യുടെ അക്കാദമിയിലൂടെ ആണ് വളർന്നത്. സ്‌പെയിനിലെ മുൻനിര ക്ലബായ വിയറെയ്ലിന്റെ സി ടീമിലും ആഷിഖ് കളിച്ചിട്ടുണ്ട്. സാമ്പത്തിക പ്രതിസന്ധികളിൽ പെട്ടു പൂനെ എഫ് സി ഈ സീസൺ മുതൽ ഐ എസ് ലിൽ നിന്നും പിന്മാറിയിരുന്നു താരങ്ങളെ എല്ലാം ക്ലബ് റിലീസ് ചെയ്തിരുന്നു. അതിനെ തുടർന്നാണ് ആഷിഖ് പുതിയ ക്ലബ് തേടാൻ ഉള്ള കാരണം. ഏഷ്യാകപ്പിൽ ഇന്ത്യക്ക് വേണ്ടി മികച്ച പ്രകടനം ആണ് ആഷിഖ് പുറത്തെടുത്തത്. അതിന് ശേഷം പരിക്കിന്റെ പിടിയിൽ ആയ താരം പരിക്ക് മാറി ഖത്തർ ലോകകപ്പിന്റെ യോഗ്യത മത്സരങ്ങൾക്കുള്ള ഇന്ത്യൻ ടീമിൽ ഇടം പിടിച്ചിട്ടുണ്ട്\nPosted in ISL, ISL 2019/2020 / No comments / Read More / Edit\nAugust 23, 2019 by Molbin Thomas\nമലയാളി താരം മുഹമ്മദ് റാഫി ചെന്നൈയിൻ എഫ്സി വിട്ടു. 2017 മുതൽ ചെന്നൈയിൻ എഫ്സിയിൽ കളിക്കുന്ന റാഫി 18 മത്സരങ്ങളിൽ നിന്നും5ഗോളുകളും ചെന്നൈയിൻ എഫ്സിക്ക് വേണ്ടി നേടിയിട്ടുണ്ട്. 2015-16 സീസണിൽ കേരള ബ്ലാസ്റ്റേഴ്സ് താരമായിരുന്ന റാഫി കേരള ബ്ലാസ്റ്റേഴ്സിലേക്ക് തിരികെ എത്തുന്നു എന്ന് അഭ്യൂഹങ്ങൾക്കിടെയാണ് റാഫി ചെന്നൈയിൻ വിട്ടത്.\nഏറ്റവും പുതിയ ഫുട്‌ബോൾ വാർത്തകൾക്കായി... https://www.facebook.com/SouthSoccers/\nലോകകപ്പ് യോഗ്യത; 28 അംഗ സാധ്യതാ ടീമിൽ അനസും സഹലും ആഷിക്കും. ജോബി ജസ്റ്റിൻ പുറത്ത്\nAugust 22, 2019 by SouthSoccers\n2022 ലോകകപ്പ് യോഗ്യത റൗണ്ടിലെ ആദ്യ രണ്ടു മത്സരങ്ങൾക്ക് ഉള്ള 28 അംഗ ടീമിൽ സാധ്യത ടീമിൽ അനസ് എടത്തൊടികയും സഹൽ അബ്ദുൽ സമദും ആഷിക് കുരുണിയനും ഇടം നേടി. എന്നാൽ മലയാളി സ്ട്രൈക്കർ ജോബി ജസ്റ്റിൻ പുറത്തായി. ജോബി ജസ്റ്റിനെ കൂടാതെ അൻവർ അലി, ഫറൂഖ് ചൗധരി, പ്രണോയ് ഹാർഡർ, സലാം രഞ്ജൻ സിംഗ്,ജെറി എന്നിവരും പുറത്തായി.ഒമാനെതിരെയാണ് ഇന്ത്യയുടെ ആദ്യ യോഗ്യത മത്സരം. സെപ്റ്റംബർ അഞ്ചിന് ഗുവാഹത്തിയിലാണ് മത്സരം\nMIDFIELDERS: Nikhil Poojary, Udanta Singh, Anirudh Thapa, Raynier Fernandes, Vinit Rai, Sahal Abdul Samad, Amarjit Singh, Rowlin borges, Brandon Fernandes, Lallianzuala Chhangte, Halicharan Narzary, Ashique Kuruniyan\nPosted in FIFA WORLDCUP, indian football, indian team, IndianFootball / No comments / Read More / Edit\nAugust 21, 2019 by SouthSoccers\nസുബ്രതോ മുഖർജി കപ്പ് സബ് ജൂനിയർ വിഭാഗത്തിൽ കേരളത്തിന് സമനില.ആസ്സാമാണ് കേരളത്തെ സമനിലയിൽ തളച്ചത്. ഇരുടീമുകളും ഒരോ ഗോൾ വീതം നേടി സമനിലയിൽ പിരിയുകയായിരുന്നു. എടത്തനാട്ടുകര ഗവൺമെന്റ് ഓറിയന്റ് ഹയർസെക്കൻഡറി സ്കൂളാണ് സബ് ജൂനിയർ വിഭാഗത്തിൽ കേരള പ്രതിനിധീകരിച്ച് മത്സരിക്കുന്നത്. ഗ്രൂപ്പിലെ കേരളത്തിന്റെ രണ്ടാം മത്സരം 23 ന് ഡൽഹിക്ക് എതിരെയാണ്\nPosted in indian football, subroto cup / No comments / Read More / Edit\nനിസാരം ! ഷൂട്ടൗട്ടിൽ രക്ഷകനായി ഉബൈദ്; ഗോകുലം കേരള ഡ്യൂറന്റ് കപ്പ് ഫൈനലിൽ\nഈസ്റ്റ് ബംഗാളിനെ പെനാൽട്ടി ഷൂട്ടൗട്ടിൽ കീഴടക്കി കേരളത്തിന്റെ സ്വന്തം ഗോകുലം കേരള എഫ്സി ഡ്യൂറന്റ് കപ്പ് ഫൈനലിൽ. പെനാൽട്ടി ഷൂട്ടൗട്ടിൽ ഈസ്റ്റ് ബംഗാളിന്റെ രണ്ടു പെനാൽട്ടി സേവ് ചെയ്ത് കണ്ണൂർകാരൻ ഉബൈദാണ് ഗോകുലത്തിന്റെ വിജയ ശില്പി\nഫൈനൽ ലക്ഷ്യമാക്കി ഇറങ്ങിയ ഗോകുലത്തിന് തുടക്കത്തിൽ തന്നെ ഗോൾ വഴങ്ങേണ്ടി വന്നു. ഉബൈദിന്റെ പിഴവിൽ നിന്നും ലഭിച്ച ബോൾ ഉഗ്രൻ ഗോളിലൂടെ വലയിലാക്കി സമദ് അലീ ഈസ്റ്റ് ബംഗാളിനെ മുന്നിലെത്തിച്ചു. ഗോൾ വീണത്തോടെ ഗോകുലം നിരന്തരം ആക്രമണങ്ങൾ നടത്തിയെങ്കിലും ഒന്നും ലക്ഷ്യം കാണാൻ കഴിഞ്ഞില്ല. എന്നാൽ ഇഞ്ചുറി ടൈമിൽ ഗോകുലം നടത്തിയ മികച്ച മുന്നേറ്റം ഗോകുലത്തിന് പെനാൽട്ടി സമ്മാനിച്ചു. കിക്ക് എടുക്കാൻ വന്ന ക്യാപ്റ്റൻ ജോസഫ് ഗോൾ വലയിലാക്കി. ടൂർണമെന്റിലെ ഗോൾ നേട്ടം9ആക്കി ഉയർത്തി. എക്സ്ട്രാ ടൈമിലും സമനിലയിൽ പിരിഞ്ഞതോതെ മത്സരം ഷൂട്ടൗട്ടിലേക്ക് കടന്നു. ഈസ്റ്റ് ബംഗാളിന്റെ രണ്ടു കിക്കുകൾ രക്ഷപ്പെടുത്തി ഉബൈദ് ഗോകുലത്തിന്റെ ഹീറോ ആയി.\nഇന്ന് നടക്കുന്ന രണ്ടാം സെമിഫൈനലിലെ വിജയികളെ ഗോകുലം ഫൈനലിൽ നേരിടും. മോഹൻബഗാനും റയൽ കാശ്മീരും തമ്മിലാണ് രണ്ടാം സെമി\nPosted in durand cup, gkfc, Gokulam Kerala FC, kerala football / No comments / Read More / Edit\nബാംഗ്ലൂർ എഫ് സി യും ഗോകുലവും ചെന്നൈ സിറ്റി എഫ് സിയും മേയേഴ്സ് കപ്പിൽ പങ്കെടുക്കും\nAugust 06, 2019 by SouthSoccers\nതിരുവനന്തപുരം നഗരസഭയുടെ ആഭിമുഖ്യത്തിൽ ഈ മാസം 25 മുതൽ നടത്താൻ പോകുന്ന മേയേഴ്സ് കപ്പിൽ ഇന്ത്യയിലെ പ്രമുഖ ടീമുകൾ പങ്കെടുക്കും. 23 വർഷമായി മുടങ്ങി കിടന്നിരുന്ന ടൂർണമെന്റിനാണ് ഇപ്പോൾ പുതിയൊരു തുടക്കം ഉണ്ടായിരിക്കുന്നത്. ഇന്ത്യയിലെ പ്രമുഖ ടീമുകൾ ഉൾപ്പെടുന്ന മത്സരങ്ങളുടെ ഫിക്സർ ആണ് ഇപ്പോൾ പുറത്ത് വന്നിരിക്കുന്നത്. അനന്തപുരിയിലെയും കേരളത്തിലെ വിവിധ ഭാഗങ്ങളിൽ ഉള്ള ഫുട്ബോൾ പ്രേമികൾക്ക് കാൽപ്പന്തു കളിയുടെ ഉത്സവം നേരിട്ട് കാണാൻ ഉള്ള അവസരമാണ് ഇപ്പോൾ വന്നിരിക്കുന്നത്. ഐ എസ് ൽ ഐ ലീഗ് ടീമുകൾ ആണ് ടൂർണമെന്റിൽ പങ്കെടുക്കുന്നത്. ഐ എസ് ൽ ചാമ്പ്യന്മാർ ആയ ബാംഗ്ലൂർ എഫ് സി, ഐ ലീഗ് ചാമ്പ്യന്മാർ ആയ ചെന്നൈ സിറ്റി എഫ് സി കേരളത്തിന്റെ സ്വന്തം ഐ ലീഗ് ടീം ഗോകുലം എഫ് സി, അനന്തപുരിയുടെ സ്വന്തം ടീം ആയ കോവളം എഫ് സി തുടങ്ങിയ ടീമുകൾ പങ്കെടുക്കും കൂടാതെ കേരളത്തിലെ ഡിപ്പാർട്മെന്റൽ ടീമുകൾ ആയ കെ എസ് ഇ ബി, കേരള പോലീസ്, ടൈറ്റാനിയം, എ ജി സ് കേരള, എസ് ബി ഐ കേരള തുടങ്ങിയ ടീമുകളും കോർപ്പറേഷൻ ഇലവനും ഇന്ത്യൻ നേവിയും മത്സരത്തിനുണ്ടാകും മാസങ്ങൾക്കു മുൻപ് തന്നെ ടൂർണമെന്റിന് വേണ്ടി നഗരസഭ ഒരുക്കങ്ങൾ തുടങ്ങിയിരുന്നു.\nMAYOR'S CUP FIXTURES\nPosted in BFC, chennian fc, Gokulam Kerala FC, KERALA, kerala football, KeralaFootball, MEYOR'S CUP / 1 comment / Read More / Edit\nPosted in indian football, kerala football, vp sathyan / 1 comment / Read More / Edit\nടാറെൻ നിക്കോളാസ് റോഡ്രിഗസ് , കണ്ണൂർ കെ വി സോക്കർ അക്കാദമിയിൽ നിന്ന് വീണ്ടുമൊരു താരോദയം കൂടി\nJuly 18, 2019 by zubair\nകണ്ണൂർ കെ വി സോക്കർ അക്കാദമിയിൽ നിന്ന് മറ്റൊരു താരോദയം കൂടി പ്രൊഫഷണൽ ഫുട്ബാൾ രംഗത്തേക്ക് എത്തുകയാണ് . ടാറെൻ നിക്കോളാസ് റോഡ്രിഗസ് എന്ന 14 കാരനാണ് കണ്ണൂർ ഡിസ്ട്രിക്ട് ടീമിലേക്ക് അവസരം ലഭിച്ചത് . എലെക്ട്രിഷ്യൻ ആയ ഡെറിക് ആന്റണി യുടേയു അദ്ധ്യാപികയായ അന്നത് ഏൻജെസിന്റെയും മകനാണ് നിക്കോളാസ് .കണ്ണൂർ അണ്ടർ 14 ടീമിലേക്ക് കളിക്കാൻ വേണ്ടി അവസരം ലഭിച്ച സന്തോഷത്തിലാണ് നിക്കോളാസിന്റെ വീട്ടുകാരും നാട്ടുകാരും .കേരള ഫുട്ബോളിൽ ഇനിയും ഉയരങ്ങളിൽ എത്താൻ സൗത്ത് സോക്കേഴ്സും ആശംസിക്കുന്നു .\nകേരള ബ്ലാസ്റ്റേഴ്‌സ് ജൂനിയർ ടീമിലേക്ക് ബൂട്ടണിയാൻ ഒരുങ്ങി അമൽ രാജ്\nJuly 17, 2019 by zubair\nകേരള ബ്ലാസ്റ്റേഴ്‌സ് അണ്ടർ 15 ടീമിലേക്ക് ബൂട്ടണിയാൻ ഒരുങ്ങി അമൽ രാജ് എന്ന കണ്ണൂർ സ്വദേശി .ചൊവ ഹൈർ സെക്കന്ററി പത്താം ക്ലാസ്സ് വിദ്യാർത്ഥി കൂടിയായ അമൽരാജ് കഴിഞ്ഞ ഒരു വർഷത്തോളമായി കണ്ണൂർ കെ വി സോക്കർ അക്കാദമിയിലാണ് തന്റെ പരിശീലനം നടത്തി വന്നിരുന്നത് .ഓട്ടോ ജീവനക്കാരനായ രാജീവൻ കെ യുടെ മകനാണ് അമൽരാജ് . കേരള ബ്ലാസ്റ്റേഴ്‌സ് അണ്ടർ 15 ടീമിലേക്ക് കളിക്കാൻ വേണ്ടി അവസരം ലഭിച്ച സന്തോഷത്തിലാണ് അമൽരാജിന്റെ കോച്ച് ദനേശ് കെ വി ഉൾപ്പടെ വീട്ടുകാരും നാട്ടുകാരും .കേരള ഫുട്ബളിൽ ഇനിയും ഉയരങ്ങളിൽ എത്താൻ സൗത്ത് സോക്കേഴ്സും ആശംസിക്കുന്നു .\nPosted in kerala football / 1 comment / Read More / Edit\nJuly 06, 2019 by SouthSoccers\nലിത്വാനിയൻ സ്ട്രൈക്കർ നെരിജുസ് നേർകയെ ചെന്നൈയിൻ എഫ്സി സ്വന്തമാക്കി. ഇസ്രായേൽ ക്ലബ് ഹാപോൽ ടെൽ അവീവിൽ നിന്നാണ് നെരിജുസ് വാൽസ്കിസ് ചെന്നൈയിൻ നിരയിലേക്ക് എത്തുന്നത്. കഴിഞ്ഞ സീസണിൽ മുന്നേറ്റ നിരയിലെ മോശം പ്രകടനമാണ് ചെന്നൈയെ അവസാന സ്ഥാനക്കാരാക്കിയത്. അത് മറികടക്കുക എന്ന ലക്ഷ്യത്തോടെ നെരിജുസ് ടീമിൽ എത്തിക്കുന്നത്. ലിത്വാനിയ ദേശീയ കുപ്പായത്തിൽ 20 തവണ കളിച്ച നെരുജിസ് ഒരു ഗോളും നേടിയിട്ടുണ്ട്. യൂറോ കപ്പ് 2020 നുള്ള യോഗ്യത മത്സരത്തിൽ സെർബിയ ക്കെതിരെ ലിത്വാനിയക്ക് വേണ്ടി നെരുജിസ് വാൽസ്കിസ് കളിക്കാൻ ഇറങ്ങിയിരിക്കുന്നു\nPosted in chennian fc, Indian Super League, ISL / No comments / Read More / Edit\nബെംഗളൂരു എഫ്സി സൂപ്പർ സ്ട്രൈക്കർ മികു ടീം വിട്ടു. ബെംഗളൂരു എഫ്സി തന്നെയാണ് വെനസ്വേല താരം ക്ലബ് വിടുന്നതായി വാർത്ത കുറിപ്പിലൂടെ പ്രഖ്യാപിച്ചത്. ബെംഗളൂരുവിന് വേണ്ടി 32 മത്സരങ്ങൾ കളിച്ച മികു 20 ഗോളുകളും നേടിയിരുന്നു. സ്പാനിഷ് ക്ലബ്ബ് റയോ വല്ലക്കോനായിൽ നിന്നായിരുന്നു 2017ൽ മികു ബെംഗളൂരു എഫ്സിയിൽ എത്തിയത്. മികു ഏത് ക്ലബ്ബിലേക്കാണ് പോകുന്നത് എന്നത് വ്യക്തമല്ല. കഴിഞ്ഞ സീസണിൽ തന്നെ ചൈനീസ് ക്ലബുകളും തായ്‌ലന്റ് ക്ലബുകളും താരത്തെ സമീപിച്ചിരുന്നതായി വാർത്തകൾ വന്നിരുന്നു.\nPosted in BFC, Indian Super League, miku / No comments / Read More / Edit\nഇന്റർ കോണ്ടിനെന്റൽ കപ്പിന്റെ രണ്ടാം പതിപ്പിന് ജൂലൈ ഏഴിന് അഹമ്മദാബാദിൽ തുടക്കം കുറിക്കും. ആതിഥേയരായ ഇന്ത്യയെ കൂടാതെ മറ്റു മൂന്ന് രാജ്യങ്ങൾ കൂടെ കിരീടം പോരാട്ടത്തിന് ഉണ്ട്. ഒന്നാം ഇന്റർ കോണ്ടിനെന്റൽ കപ്പിൽ കെനിയ, ന്യൂസിലൻഡ്, ചൈനീസ് തായ്പേയ് എന്നീ ടീമുകളാണ് പങ്കെടുത്തിരുന്നത്. എന്നാൽ ഇത്തവണ ടൂർണമെന്റിൽ പങ്കെടുക്കുന്ന എല്ലാ ടീമുകളും ഏഷ്യൻ ടീമുകളാണ് എന്നതാണ് പ്രത്യേകത. ഉത്തരകൊറിയ, സിറിയ, തജകിസ്ഥാൻ എന്നീ ടീമുകളാണ് ഇന്റർ കോണ്ടിനെന്റൽ കപ്പിന്റെ രണ്ടാം പതിപ്പിൽ പങ്കെടുക്കുന്നത്.\nപുതിയ കോച്ച് ഇഗോർ സ്റ്റിമാച്ചിന്റെ കീഴിൽ രണ്ടാം പരീക്ഷണത്തിനാണ് ടീം ഇന്ത്യ ഇറങ്ങുന്നത്. തായ്‌ലന്റിൽ നടന്ന കിംഗ്സ് കപ്പിൽ മൂന്നാം സ്ഥാനക്കാരാവാർ ഇഗോർ സ്റ്റിമാച്ചിന് കീഴിൽ ഇന്ത്യ കഴിഞ്ഞിരുന്നു. ആദ്യ മത്സരത്തിൽ കുറുസാവോയോട് 1-3 ന് പരാജയപ്പെട്ടെങ്കിലും റാങ്കിംഗിൽ മുന്നിലുള്ള എതിരാളികളോട് മികച്ച പ്രകടനം കാഴ്ചവെക്കാൻ ഇന്ത്യക്ക് കഴിഞ്ഞിരുന്നു. മൂന്നാം സ്ഥാനക്കാരുടെ പോരാട്ടത്തിൽ ആതിഥേയരായ തായ്‌ലന്റിനെ ഏകപക്ഷീയമായ ഒരു ഗോളിന് കീഴടക്കി ടീം ഇന്ത്യ. ഇഗോർ സ്റ്റിമാച്ചിന്റെ കീഴിലെ ആദ്യ ദൗത്യം വിജയകരമായിട്ടാണ് ആരാധകർ വിലയിരുത്തുന്നത്.\nഅഹമ്മദാബാദിലെ ട്രാൻസ്സ്റ്റേഡിയ അരീനയിലാണ് ഇന്റർ കോണ്ടിനെന്റൽ കപ്പിന്റെ രണ്ടാം പതിപ്പിന് വേദിയാകുന്നത്. ടൂർണമെന്റിൽ പങ്കെടുക്കുന്ന ഇന്ത്യ, സിറിയ തജകിസ്ഥാൻ, ഉത്തരകൊറിയ ടീമുകൾ പരസ്പരം ഒരോ മത്സരങ്ങൾ കളിക്കുകയും. കൂടുതൽ പോയിന്റുകൾ നേടുന്ന രണ്ട് ടീമുകൾ ജുലൈ 19 ന് നടക്കുന്ന ഫൈനൽ മത്സരത്തിൽ ഏറ്റുമുട്ടും. നിലവിലെ ഫിഫ റാങ്കിംഗ് പ്രകാരം സിറിയയാണ് ടൂർണമെന്റിൽ പങ്കെടുക്കുന്ന ഉയർന്ന റാങ്കിംഗ് ഉള്ള ടീം. സിറിയ നിലവിൽ 85ആംമതും ഇന്ത്യ 101ഉം തജകിസ്ഥാൻ, ഉത്തരകൊറിയ എന്നിവർ യഥാക്രമം 120,122സ്ഥാനങ്ങളിലാണ്.\nടൂർണമെന്റിലെ റിസൾട്ടുകൾ ഒന്നും തന്നെ ഫിഫ റാങ്കിംഗിൽ പ്രതിഫലികുകയില്ല.\nഇന്റർ കോണ്ടിനെന്റൽ കപ്പ് 2018:\nഇന്റർ കോണ്ടിനെന്റൽ കപ്പിന്റെ ആദ്യ പതിപ്പ് നടന്നത് മുംബൈയിൽ വെച്ചായിരുന്നു. ഇന്ത്യയെ കൂടാതെ കെനിയ, ന്യൂസിലൻഡ്,ചൈനീസ് തായ്പേയ് ടീമുകൾ പങ്കെടുത്ത ടൂർണമെന്റിൽ ഫൈനലിൽ കെനിയയെ കീഴടക്കി ആതിഥേയരായ ഇന്ത്യയാണ് ജേതാക്കളായത്.\nഇന്റർ കോണ്ടിനെന്റൽ കപ്പ് മത്സരങ്ങൾ തത്സമയം സ്റ്റാർ സ്പോർട്സിലും ഹോട്ട്സ്റ്റാറിലും ഏഷ്യാനെറ്റ് പ്ലസിലും തത്സമയം രാത്രി എട്ട് മണിമുതൽ സംപ്രേഷണം ചെയ്യും.\nJuly7: India v Tajikistan 20:00 IST\nJuly 8 : Syria v DPR Korea 20:00 IST\nJuly 10 : Tajikistan v Syria 20:00 IST\nJuly 13 : India vs DPR Korea 20:00 IST\nJuly 15 : DPR Korea v Tajikistan 20:00 IST\nJuly 16 : India v Syria 20:00 IST\nJuly 19 : Final 20:00 IST\nPosted in herointercontinentalcup2019, indian football, IndianFootball / No comments / Read More / Edit\nകേരളത്തിലെ കായിക അധ്യാപകർക്ക് പരിശീലനം നൽകാൻ ഇംഗ്ലീഷ് പ്രീമിയർ ലീഗ് കോച്ചുകൾ എത്തുന്നു\nസംസ്ഥാനത്തെ കായിക അധ്യാപകർക്ക് ഫുട്ബോൾ പരിശീലനം നൽകാൻ ബ്രിട്ടീഷ് കൗൺസിലുമായി സംസ്ഥാനസർക്കാർ ധാരണാപത്രത്തിൽ ഒപ്പുവെച്ചു. സംസ്ഥാനത്തെ 288 അധ്യാപകർക്കാകും ഇത് വഴി പരിശീലനം ലഭിക്കുക.\nഇംഗ്ലീഷ് പ്രീമിയർ ലീഗിൽ നിന്നുളള ആറ് സെർട്ടിഫൈഡ് കോച്ചുകൾ കോഴിക്കോട്, മലപ്പുറം, തൃശ്ശൂർ ജില്ലകളിലെ കായിക അധ്യാപകർക്ക് ആകും പരിശീലനം ലഭിക്കുക. സർക്കാർ സ്കൂളുകളിൽ ഫുട്ബോൾ കോച്ചിങിൽ ലോകോത്തര വൈദഗ്ധ്യമുള്ള കായിക അധ്യാപകരെ സജ്ജരാകുക എന്ന ലക്ഷ്യത്തോടെയാണ് പദ്ധതി സംഘടിപ്പിക്കുന്നത്. ഇത് വഴി സംസ്ഥാനത്തെ മൂന്ന് ലക്ഷത്തോളം വിദ്യാർത്ഥികൾക്ക് ഫുട്ബോളിൽ കൂടുതൽ വൈദഗ്ധ്യം നേടാൻ ആകും എന്നാണ് സംസ്ഥാനസർക്കാർ കരുതുന്നത്.\nPosted in kerala football, kfa / No comments / Read More / Edit\nകോൺകകാഫ് ഗോൾഡൺ കപ്പിൽ ശക്തരായ കോസ്റ്ററിക്കയെ കീഴടക്കി ഹെയ്തി. മുൻ കേരള ബ്ലാസ്റ്റേഴ്സ് താരം ഡകൻസ് നാസോണിന്റെ മികവിലാണ് ഹെയ്തിയുടെ വിജയം. ഒന്നിനെതിരെ രണ്ട് ഗോളുകൾക്ക് ഹെയ്തിയുടെ ജയം. ഡകൻസ് നാസോൺ , അലക്സിസ് ബെൻഡ് എന്നിവരാണ് ഹെയ്തിക്കായി ഗോൾ നേടിയത്. ജയത്തോടെ ഗ്രൂപ്പ് ചാമ്പ്യന്മാരായി ഹെയ്തി ക്വാർട്ടറിൽ പ്രവേശിച്ചു. ജൂൺ 30ന് നടക്കുന്ന ക്വാർട്ടറിൽ ഹെയ്തി കാനഡയെ നേരിടും\nPosted in gold cup, international football / No comments / Read More / Edit\nഫുട്ബോൾ കമ്പം മൂത്ത് നാടുവിട്ട 14 കാരനെ 46 ദിവസങ്ങ...\n2019-20 സീസണിലെ കേരള പ്രീമിയർ ലീഗ് മത്സരങ്ങൾ ഡിസംബ...